劉純豪、羅建基、徐克、張學友、關錦鵬、劉培基、梁家輝、林夕等八人爲張國榮扶靈，送佢最後一程。香港無綫電視現場直播整個葬禮，多間海外電視台亦有直播報道。張國榮嘅靈位響沙田寶福山，白色石碑上面嘅相旁邊刻咗出自林夕嘅「當年情常在心，紅塵夢醒無憾」。


張國榮響2003年跳樓過身後，坊間一直有傳聞話佢未死。2004年11月，有傳聞指一個阿根廷華人喺布宜諾斯艾利斯旁邊嘅一個小鎮見到貌似張國榮嘅中年男人，隨後就有大量傳聞講述張國榮實際喺阿根廷，並隱居喺一個規模唔大嘅農場入面，網上仲流傳佢響阿根廷嘅相。


2006年，又傳出話王家衛其實知道張國榮響阿根廷，為咗見張國榮而遲咗去康城影展。2018年，更有指當年跳樓嘅其實唔係張國榮本人，而係一個尋死嘅賭徒，依家張國榮過得好好，不過肥咗。啲人一般認為係「榮迷」太過掛住張國榮而作出嚟嘅傳聞，亦有人認為係炒作、惡作劇。


張國榮曾經同倪詩蓓、楊諾思、雪梨、鄧慧詩四個女藝人傳過緋聞。以上四個女朋友都係傅媒報道，係緋聞，但毛舜筠就係張國榮一生人之中唯一一個公開承認嘅女朋友。1976年，張國榮簽約麗的電視，識咗當時同公司嘅毛舜筠。


張國榮同投資分析師唐鶴德嘅戀情最受大眾矚目。唐同張國榮自細就玩埋一齊，比張細三歲，後嚟因為張國榮去英國讀書而冇再聯絡。直至1982年，張國榮響香港麗晶酒店再次見到唐鶴德，一年後經共同老友正式認識對方，兼且開始拍拖。


響戀情啱開始嗰陣張國榮仲係個三線藝人，唐身為金融業人士，曾經攞自己嘅人工去支持佢。1984年兩個人曾經分開過，但冇耐又喺返埋一齊。響成個80年代，佢兩個嘅關係一直都好低調。1990年張國榮移居加拿大西溫哥華，並響個度買咗一間價值一百萬加元嘅豪宅，唐鶴德亦都跟住一齊移民。


後嚟張國榮受唔到響加拿大沉悶嘅生活，同唐鶴德經過討論後選擇回流香港，唐鶴德響1994年先返到香港，並響渣打銀行做投資分析師。而張國榮響唐鶴德嘅全力支持下，亦都跟住響1995年回流香港並且復出。但直至呢個時候兩人關係依然未公佈。


而唐鶴德響張國榮復出後，辭去投資分析師嘅工作，轉為幫張國榮處理私人財務，全力支持張國榮嘅事業。1999年喺個人寫真集《Leslie的所有》採訪中，承認自己同埋唐鶴德識於微時，關係已經長達十幾年。響生命最後嘅時光，張國榮飽受抑鬱症影響，而唐鶴德一直陪伴左右。


2000年，張國榮獲邀拍攝同製作公益電影《煙飛湮滅》，響唔收錢、冇條件下參加呢次製作。佢後嚟獲香港反吸煙及健康委員會任命做「全球華人不吸煙大使」，公開呼籲大家唔好吸煙，仲話「戲可以重新再拍，但人只能夠活一次」。


張國榮係個運動迷，興趣廣泛，中意打羽毛球、劍擊、足球、籃球。生前佢每個禮拜都會去打羽毛球，羽毛球嘅技術係獲得圈內人士認證嘅「頂尖」，仲曾經孖張曼玉參加過混雙比賽。佢亦係個健身迷，仲請嚟陳旭達做自己嘅私人教練。


另外，張國榮好中意瞓覺，認為一日瞓八個鐘係唔夠嘅，要瞓十個鐘先至夠，而且床褥一定要舒服、床單一定要係佢中意嘅牌子，如果佢瞓唔夠有時會發脾氣。張國榮亦都中意飲酒，佢飲酒會揀牌子同產地，最中意嚟自英國同法國嘅酒。


雖然當時有人批評佢嘅風格，但到今時今日啲人睇法已經冇咁負面，甚至認為佢係「領先於時代二十年」。香港大學社會系副教授江紹祺曾經講過「90年代係香港同志運動發展嘅重要階段，社會上開始聽得到同志嘅聲音。張國榮嘅情況，可以話係同呢一股思潮互相配合。


張國榮係極具影響力嘅文化偶像。2000年，入選日本電影雜誌《電影旬報》「20世紀百大外國男演員」。2003年6月，新浪網同國內17家媒體共同推出大型公眾調查「中國二十世紀十大文化偶像」，張國榮係第七位。


張國榮在生嘅時候，佢啲擁躉主要嚟自香港、中國、亞洲以至全世界嘅華人地區，被稱為「榮迷」、「哥迷」，除咗參加官方歌迷會活動、聚會、探班之外，有唔少「榮迷」甚至達到瘋狂嘅地步，例如自費登頭版廣告慶祝張國榮生日、為張國榮而終生不嫁、嚟香港做藝人出道等，有啲已經嫁人但依然冇阻對張國榮嘅熱情，並視追隨張國榮係一生嘅信仰。


張國榮響日韓兩地都有巨大影響力，尤其係韓國。韓國「榮迷」嘅數量十分龐大，大多係響《英雄本色》開拍後而開始中意上張國榮，有唔少韓星都曾經公開自己係「榮迷」嘅身份，例如全智賢、Rain、張東健、劉在錫、李準基等，佢哋響拍戲時都會刻意模彷張國榮。


當年嘅韓星甚至乎會模彷張國榮嘅衣著同外型，就好似張國榮響《英雄本色》嘅中間分界髮型。而日本都有唔少「榮迷」，對佢嘅評價十分正面，大多都係畀佢嘅演技而吸引，甚至叫佢做「演技派貴公子」。而張國榮嘅寫真集響日本一上架好快就會賣哂。


張國榮離世後，仍然有唔少人懷念佢，其中有啲人係喺張國榮離世後開始鍾意佢，呢啲人一般被稱爲「後榮迷」，多數係1990年代到2000年代出世嘅一代，甚至除咗香港，就連台灣同韓國都有一定數量。唔少「後榮迷」喺每年4月1號都會聚集一齊，進行一啲紀念活動。


張國榮拍嘅第一套影視作品係1978年嘅《紅樓春上春》，自此之後嘅24年期間分別拍過56套電影。代表作有《胭脂扣》、《倩女幽魂》、《霸王別姬》、《阿飛正傳》、《英雄本色》等，可以話係家傳戶曉。2002年公益電影《煙飛湮滅》正式上映，係唯一一套由佢執導嘅電影。


1990年憑《阿飛正傳》獲得香港電影金像獎最佳男主角，呢次亦係佢唯一一個金像獎獎項。最後一個作品係2002年嘅《異度空間》。佢亦有拍電視劇，一生人拍過19套，第一套係麗的嘅《鱷魚淚》，至1986年客串《香港八六》之後就冇再拍過。


所以佢直至1983年轉投華星後先出第二個粵語專輯《風繼續吹》，而《風繼續吹》、《張國榮的一片痴…》反應唔錯，咁先令佢打開知名度。可以肯定係，由第三張專輯《風繼續吹》開始，就會發行錄音帶版本。直至1989年，都維持每年至少推出一張專輯嘅次數。


呢個成績表單顯示出從1983年－1989年，1995年到而家張國榮喺香港派台歌曲嘅成績，其中1990年－1994年張國榮因為退出歌壇嘅原因，因此未有歌曲派台。1995年－1998年張國榮喺滾石唱片期間，明確講明唔參與歌曲派台。


都城騎士係用一體化設計，外形同當時英國流行嘅小巴相似，而擋風玻璃係向車頭斜落去。引擎係擺喺前軸上面，型號係Perkins Phasor或者康明斯B系，而波箱可以係ZF棍波或Allison自動波。都城騎士一開始只係得長7.


都城騎士喺英國本土有多間巴士公司買，亦有啲賣咗去愛爾蘭。荷蘭嘅巴士生產商BOVA曾經買入多架左軑版都城騎士，然後將佢哋轉售歐洲大陸，包括荷蘭同埋德國。另外都城嘉慕威曼喺1988年運咗4架樣辦車去香港，九龍巴士同埋中華巴士各自接收兩架，九巴嗰兩架同埋中巴第一架有冷氣，而中巴第二架就冇冷氣，但四架車都只係行咗幾年就退役。


1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城騎士巴士設計就賣咗畀Optare。Optare改良咗都城騎士設計，同年底改以Optare MetroRider呢個名再推出。


喺一啲國家，微信支付同支付寶被視為幫中國商人逃稅嘅工具，喺2019年5月20號，尼泊爾中央銀行宣布禁止喺當地使用中國微信支付同支付寶，主要原因係因為呢兩款支付方式，會令交易變咗喺中國地區進行，款項無經過尼泊爾當地嘅銀行進行，當地中國商人可以喺冇被徵稅嘅情況下，賺取到更多嘅收入。


八屬，係廣東舊陣嘅一個地區統稱，係原廣東下四府，即高州府、雷州府、廉州府、瓊州府嘅地方。舊陣稱呼打頭係會講埋高雷欽廉瓊崖羅陽。舊陣喺當地自己鑄造流通嘅銀毫叫做八屬毫，而當地自己搞嘅武裝部隊就叫做八屬軍。


雖然兩類都係策展人，但係博物館館長嘅職責，始終好大程度上係同保管館藏有關，所以佢嘅工作除咗策劃展覽之外，亦包括例如建議間館應該增添乜嘢館藏、同對館藏做研究同保育等等，而展覽嘅目的亦都會係為咗達到詮釋館藏同教育公眾等等嘅目的。


佢喺1961年1月31號上任巴西總統。面對前任如賽力諾庫比契克政府遺留落嚟嘅高通貨膨脹經濟，夸德羅斯顯然對此冇乜對策，甚至冇能力治理國家。嗰時嘅立法機關亦較為強硬，佢亦唔想提出立法機關能夠接受嘅計劃。


夸德羅斯上任唔夠七個月，喺1961年8月25號辭去總統職務。嗰時嘅左翼副總統祖奧高拉特雖然拒絕佢嘅辭職請求，但高拉特嘅決定被國會立法機關否決，重接受夸德羅斯嘅辭職。由於嗰時高拉特喺中華人民共和國搞緊國事訪問，所以國會安排由下議院議長拉涅里馬兹利做代理總統直至高拉特返國後喺9月7號宣誓就任。


2019–20年香港超級聯賽係香港超級聯賽嘅第6屆賽事，亦係第109屆香港頂級足球聯賽，比賽喺2019年8月30號開始，今屆港超聯主題係「Breakthrough」。今季賽事原本共有10隊參賽，由於受到武漢肺炎疫情影響，賽事需要喺2020年2月暫停，之後決定喺2020年9月19號恢復比賽，但係標準流浪、佳聯元朗、香港飛馬、和富大埔都唔參加復賽之後嘅賽事，所以呢屆聯賽只有六隊踢晒全季賽事。


1989年返回台灣，接手裕隆汽車嘅實際經營，先前裕隆因開發飛羚101車系而財務大傷。接手裕隆後，首先導入咗霹靂馬車系，雖然該車系受到年輕人嘅歡迎，但偏向運動化嘅設定令裕隆喺中型房車市場上節節敗退。因為資歷同能力問題，被外界稱作「敗家嚴」。


同珍豉油，公司名叫同珍醬油罐頭有限公司，簡稱係香港製造嘅品牌老字號，屬於香港品牌產品，1876年喺中國廣東東莞石排鎮創業，喺19世紀末從東莞到香港落地生根，1919年喺香港註冊，同李錦記、淘大、八珍並稱為香港醬料四大家族。


根據2010年嘅美國人口調查局統計，佢嘅人口數量約有8萬8410人，係聖巴巴拉郡嘅第二大城市，之係排聖瑪麗亞後面。而人口組成方面，白人佔75.1%、拉丁裔美國人佔38.0%、亞裔美國人佔3.5%、非裔美國人佔1.


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


呢個站嘅主要周邊乘客都係以附近嘅鳳尾村、紅衛村、知識城北片區啲村民同前九佛電子城返放工啲乘客為主。不過喺啱開通14號綫知識城支綫無耐，因為佢屬脫網營運，加上附近都係啲村莊為主，而且附近地方暫屬開發階段，所以除咗上落班高峰嗰時有些少客流之外，其它時間都拍嗮烏蠅。


用家化身喺好多互聯網應用上都好重要，例如一般認為 MMORPG 其中一個最大嘅賣點就係，呢啲遊戲會畀玩家設計自己嘅角色，玩家鍾意變身做咩人都得，畀到玩家一種「去咗第個世界，體驗緊另一段人生」噉嘅感覺。


超強颱風浣熊係2014年太平洋颱風季第八個起咗名嘅風暴，亦係呢個颱風季強度第二嘅風暴。呢個颱風喺菲律賓嗌做Florita，喺日本嗌做平成26年颱風第8號，喺臺灣嗌做強烈颱風浣熊。呢個颱風好猛，據日本氣象廳，呢個颱風係日本過去十年來遇過嘅最強颱風，喺2014年7月時吹襲沖繩以及日本好多個縣，對日本嘅太平洋工業帶造成好大衝擊。


喺沖繩地區造成嚴重破壞後，呢個颱風繼續吹襲日本本土九州西海岸，然後繼續吹向日本中部。颱風行過日本好多個縣，有將近百萬日本民眾緊急疏散。日本有100幾單傷亡報告，死咗10人，有7個係直接被害，3個死於颱風天氣導致嘅疾病。


颱風過境時或者之後，有好多縣出現建築受損、大範圍洪水、設施毀壞嘅情況。幾乎成個日本都有全日暴雨、伴以短時雷雨大風嘅天氣。呢個颱風沿住日本東岸行時逐漸減弱，喺7月11號行到東京灣時就已經減弱爲熱帶風暴。


喺6月30號，日本氣象廳記錄到喺楚克東部220公里處生成一個熱帶擾動，呢個熱帶擾動形成大面積嘅低壓區同對流。當時氣象廳預測第二日呢個區域會有生成熱帶氣旋嘅可能。到7月2號，氣象廳將低壓區升爲熱帶低氣壓，同時聯合颱風警報中心發出熱帶氣旋形成警報，嗰時呢個區域由於一啲有利因素形成對流雲帶，有低垂直風切變。


遞日，聯合颱風警報中心亦都定浣熊爲颱風，嗰時嘅浣熊經已有夠曬厚嘅颱風雲來圍住風眼氹氹轉。7月5號朝早，浣熊重係咁猛不但只重強下添，啲厚雲包到颱風眼實一實，而隻眼有45公里闊，有極強嘅漩流。當呢個颱風入到菲律賓嘅責任範圍時，菲律賓大氣地球物理及天文管理局幫佢起咗個本地名做Florida。


7月9號上晝，浣熊嘅移動變慢，以25 km/h嘅速度沿住九州西岸向東北偏北移動，影響範圍達長崎縣嘅五島列島。嗰時颱風嘅氣壓增到965百帕，導致颱風半徑內有強風，其中西部風速100 km/h，東部風速300 km/h，伴有大面積強雷暴。


當日晏晝，浣熊轉爲向東移動，氣壓增至970百帕，最大風速110 km/h，喺離長崎縣佐世保市332公里處時，浣熊減弱爲強熱帶風暴，隻風眼亦都就來無。日本氣象廳預報喺遞日上晝浣熊會喺九州西部啲縣度登陸。


日本時間7月10號上晝7點，浣熊登陸九州鹿兒島縣阿久根市，爲成個日本帶來強降水，之後風暴繼續向東穿過宮崎縣，喺上晝10點，風暴入返太平洋，嗰時移動速度增到45 km/h，最大風速90 km/h。當日晏晝，浣熊喺四國海域向本州奔襲，嗰時最大氣壓985百帕，半徑範圍內最大風速喺西北部同東南部分別爲390 km/h同600 km/h。


日本時間7月11號凌晨兩點半，浣熊行過伊豆半島最南端，直接吹襲伊豆大島，同時以35 km/h嘅速度持續接近東京灣。嗰時聯合颱風警報中心已經將佢降爲熱帶低壓，兼且好快唔再監視。日本時間朝早五點，浣熊經過東京灣，喺千葉縣富津市又登陸多次，之後迅速衰弱。


到中午時分，浣熊轉化爲溫帶氣旋，然後繼續沿日本東北地方各個縣嘅岸綫移動，嗰時最大風速得45 km/h，最高氣壓990百帕，已經無能力再增強或者繼續衝擊陸地。當浣熊抵達福島縣海域時，日本氣象廳亦都唔再監視浣熊接落近七日嘅活動。


臺灣時間7月7號凌晨三點時，臺灣嘅中央氣象局對幾乎轄內全境發出強風豪雨警報。入夜時，由於颱風轉向偏北方向移動，氣象局繼續對臺灣島東部、北部海面發出颱風警報，呢個係臺灣方面對浣熊嘅最後警報。亦係同一日，中國大陸方面嘅中央氣象臺對浣熊發出颱風藍色預警信號，不過無更嚴重嘅警報，因爲浣熊無點影響到中國大陸區域。


亦係呢日，由於浣熊嘅環流帶來咗強風及海上風浪，馬來西亞氣象局發出危險警報，呢時浣熊喺大馬沙巴古達東北方1995公里處，不過可以影響到海上作業及水上運動，噉係因爲浣熊加強咗西南季風，當時風速喺40到50 km/h之間，吹出嘅浪高達3.


7月7號，日本氣象廳對颱風經過地區嘅居民發出咗最高嘅特別警報。氣象廳喺2013年創立特別警報，表示呢個氣象災害會好嚴重，而呢次係第二次發出特別警報，第一次用時係因爲熱帶風暴萬宜。當時預計個颱風會喺颳過沖繩北部後重猛下添，兼且會喺佢500公里嘅半徑範圍內造成嚴重損失。


氣象廳亦警報話14米高嘅大浪會衝擊到宮古島同沖繩島。沖繩好多地方畀雨量達80 mm/h嘅暴雨襲擊，同時亦畀颱風環流導致嘅風暴潮衝擊。由於打颱風時係日本嘅夏雨季，颱風會引發好危險嘅山泥傾瀉同洪水氾濫。7月5號，美軍駐喺沖繩嘅嘉手納空軍基地就已經落令疏散咗啲飛機。


南京博物院係中國江蘇南京一間博物館，1933年創館，本嚟係中華民國政府成立嘅國立中央博物院，安置咗嗰時北平嘅國立故宮博物院嘅一部份館藏，國共內戰後，改名做南京博物院。佢同北京嘅故宮博物院、臺北嘅國立故宮博物院並列做「中華三大博物館」。


呢個站係金沙洲島入面嘅其中一個地鐵站，佢主要畀金沙洲南邊啲乘客去坐車。附近有中海金沙灣、保利西子灣等樓盤，而且呢個站離沙貝村比較近，所以呢個站嘅人流都幾多下。但係金沙洲南邊大多數樓盤同住宅區離車站都好遠下，嗰啲居民如估想去市區嘅話，可能要先坐巴士嚟呢個站轉地鐵或直接搭巴士行金沙洲大橋嗰邊或直接去金沙洲碼頭坐船出去先至得。


另外，由於呢個站距離白雲區兒童公園比較近，所以喺節假日期間，有去白雲區兒童公園啲人就成日嚟呢個站落車。但因為佢由於受到地理位置影響，呢間兒童公園主要服務畀金沙洲入面嘅居民，所以呢個站喺節假日方面，客流冇乜點影響。


Aplomb，粵文用漢字可以大致譯做「自信」或者「穩重」，大致上係指一個芭蕾舞蹈員跳芭蕾舞嗰陣時嘅功架。一個具有 aplomb 嘅芭蕾舞蹈員會有能力好穩陣噉樣做出垂直嘅姿勢同動作，而且具有完美嘅平衡力，令到觀賞佢跳舞嘅人完全唔會擔心佢做高難度舞步嗰陣會整親。


雅息特碼頭，亦都叫做雅息特碼頭區或者碼頭區，係雅息特市既一部分，係雅息河同雅息特運河附近既一個旅遊景點、飲食同消閒中心。 雅息特碼頭既歷史可以追溯到史前，呢度喺史前時期，已經俾古人用嚟做港口，當時用砂岩壁架嚟卸載海外貿易商既船隻 。


不過到咗1381年，伯爵夫人堰封鎖咗呢條河，禁止航運。 之後雅息河隔離起咗一條運河，叫雅息特運河，運河喺1566年完工，為船隻提供航行既通道。隨住時間既推移，用碼頭既船越來越多，碼頭應付唔到不斷增加既船隻數量，所以雅息特碼頭喺17世紀尾擴建咗。


梅花園站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。


由於呢個站附近冇幾遠都係啲城中村同部分細嘅樓盤響度。喺嗰邊住嘅居民成日都嚟呢個站坐車，所以客流方面都幾多下。另外喺高峰期嗰陣，車站甚至加派人手嚟維持車站嘅服務秩序。而平時時段都有啲人上落，不過唔會好似人和站、京溪南方醫院站、林和西站或嘉禾望崗站咁多人流。


第3集入面，參加者11歲男仔蔡施齊獲安排一個扮靚嘅機會，佢話想打扮成MIRROR成員盧瀚霆，節目組並冇因為對象屬ViuTV藝人而托手踭，交由造型師Ricky負責，結果出到嚟有啲觀眾覺得更加似另一MIRROR成員呂爵安。


7月2號凌晨2點，聯合颱風警報中心率先將佢升做颱風。上晝8點，中國國家氣象局同埋日本氣象廳同時將佢升做颱風。8點45分，香港天文台將佢升做颱風。上晝9點，澳門地球物理暨氣象局將佢升做颱風。下晝2點，台灣中央氣象局將佢升做中度颱風。


地雷喺戰爭中被用嚟阻礙對方嘅軍隊前進，防守嗰方就可以用更少嘅兵力守住通道。由於戰爭過後留低嘅地雷會繼續殺害無辜嘅平民，現時已經有144個國家禁止使用同擁有反步兵地雷。但係一啲國家，包括美國、俄羅斯、中華人民共和國同埋芬蘭等都重未禁止使用地雷。


馮偉光，香港記者同埋傳媒人，於1985年喺香港中文大學新亞書院社會科學系畢業。1989年，馮偉光做《百姓》雜誌月刊記者。1997年開始喺《蘋果日報》筆名盧峯撰寫社論，其後做《蘋果日報》英文版執行總編輯。


事後皇后發晒爛渣，話以後都唔會再踏足畀尿淋到嗰一忽皇宮。而且根據利利潑嘅律例，喺皇宮隨地屙尿係要處死嘅。於是乎加厘華就有咁快得咁快走佬，搵咗架艇仔坐住離開利利潑同巴拉佛斯古。而佢喺海面漂漂吓就遇到一架嚟自英格蘭嘅船，返到英格蘭。


臺7線係臺灣嘅一條省道，北起桃園市大溪區，南至宜蘭縣壯圍鄉公館，途經桃園市復興區、宜蘭縣大同鄉、員山鄉、宜蘭市，全長128.396公里。喺大同、員山二鄉，臺7線大部分沿蘭陽溪修築。北部橫貫公路屬於臺7線嘅一部分。


2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年21歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


評估單位要係句子定係成份文件？如果話「用句子做評估單位」，意思係指研究者會將啲句子逐句逐句攞嚟睇，睇吓係咪句句都「譯得靚」，而如果話「用成份文件做評估單位」，意思係指研究者會一吓過睇嗮成段字，即係會諗埋「某啲語言，可能會慣例上將某啲類嘅句子擺喺段落最頭」噉嘅問題。


－當中嗰 5 個譯法，就係 5 個 MT 系統分別出嘅 output。正常嚟講，啲 output 嘅出現次序係隨機化嘅，即係唔會其中一個系統出嘅 output 永遠擺喺「譯法 1」嗰個位，費事「句子出現嘅次序」對研究結果造成干擾。


研究者會重複噉要評判睇好似上面噉嘅問題，可能睇成幾千次。搞掂之後，研究者手上就會有一拃數據，啲數據會包含「每一句 input，嗰 5 個系統平均喺嗰句 input 上得到幾高嘅名次」噉嘅資訊，跟住研究者就有得睇吓「邊個系統傾向攞到高嘅名次」－名次傾向高嗰個 MT 系統，就算係「最掂」。


2016年佢嘅女死於內湖無故冤殺事件後開始受到大眾關注，之後佢持續從事相關社會運動。2020年，佢代表時代力量參選立法委員選舉，列喺時代力量全國不分區立法委員候選人名單嘅第三順位，同年1月11號當選。


2021年一級方程式錦標賽，咸美頓同荷蘭賽車手韋斯塔本叮噹馬頭，兩人喺阿布扎比嘅最後一站比賽之前同分，要喺呢一站先至可以決出總冠軍誰屬。比賽開始之後，排第二起步嘅咸美頓好快就過咗韋斯塔本，其後更加領先過八秒距離。


喺比賽尾兩個圈嗰陣威廉士車隊嘅Nicholas Latifi失控撞欄，要出動安全車，之後韋斯塔本憑住入咗維修站有新車胎嘅優勢，喺最後嘅第58圈壓過咸美頓獲得冠軍，仲令咸美頓冇得攞創紀錄嘅第八座一級方程式冠軍。


太平橋站起喺1938年，係三棵樹鐵路嘅車站，呢條鐵路係溝通中東鐵路同濱北鐵路嘅聯絡綫。喺1938年~1939年間，濱江站到三棵樹站之間鋪呢條聯絡綫，當時有上行綫同第三綫，而太平橋站內鋪咗6條股道。1943年從太平橋站引出，鋪咗條通往濱北綫江南站嘅聯絡綫，自此哈爾濱站發車行濱北綫都直接經呢條聯絡綫，唔再兜三棵樹站。


《東方新地》係香港娛樂雜誌，本嚟係東方報業集團喺1990年代創刊，2001年畀英皇集團旗下嘅新傳媒集團收購。2016年10月13號開始，佢同集團嘅《新假期》、《新Monday》、《more》四本雜誌合併成一本雜誌，逢禮拜四出版。


呂明華，SBS，JP係香港立法會前議員，泛聯盟成員，喺1998年第1屆香港立法會選舉循工業界功能界別擊敗倪少傑當選議員，喺2000年同2004年連任。佢做過政制事務委員會主席。佢喺中華民國山東省出世。


自由黨係日本嘅政黨，簡稱自由。日本傳媒為咗唔好撈亂佢同自民黨，會就咁簡稱做由。佢嘅前身係日本未來黨，後來改名做生活黨，2016年改做依家嘅自由黨。黨代表係小澤一郎同山本太郎，2019年宣佈同國民民主黨合併。


到2014年嘅第47屆日本眾議院議員總選舉，生活黨頹勢未止，由5席輸剩2席，連成為政黨嘅條件都冇埋，後來得以前拍過戲嘅參議員山本太郎入黨，生活黨又湊夠人變返正式政黨，黨名重為佢改做「生活黨同山本太郎同朋友們」，以示兩者合併。


2017年嘅第48屆日本眾議院議員總選舉，當時小池百合子興起，自由黨好多潛在候選人都走去跟小池嘅希望之黨或者由民進黨出走嘅立憲民主黨，打後自由黨直頭話唔用黨嘅名義出選，剩低嘅有3個候選人用獨立身份出戰，最後連任嘅小澤一郎同玉城丹尼當選。


新竹科學園區，簡稱竹科，係台灣嘅第一個科學園區。佢原名叫新竹科學工業園區，範圍包括新竹竹科園區、苗栗竹南園區、苗栗銅鑼園區、新竹生醫園區、桃園龍潭園區同宜蘭園區。官方嘅劃定範圍涵蓋新竹市嘅東區、新竹縣嘅寶山鄉同竹北市，桃園市嘅龍潭區同平鎮區，苗栗縣嘅銅鑼鄉同宜蘭縣嘅宜蘭市。


2018年5月開始受到網上平台邀請寫旅遊、時尚專欄，主要分享旅遊經歷、酒店介紹同時尚品味文章。2019年2月受到日本旅遊局邀請以香港藝人身分，到石川縣同福井縣宣傳探訪，之後喺日本電視台福井テレビ プライムニュース其中一個環節入面介紹。


錢納利響倫敦出世同訓練畫畫。1802年響愛爾蘭已經係出名嘅人像畫家。佢響一七九九年四月十九號響都柏林娶佢老婆馬利安。佢後尾唔鍾意佢老婆，覺得佢醜怪。錢納利老竇有幾條船，而佢阿哥威廉以前有今日基維爾公園塊地。


錢納利好大使，所以佢爭人好多錢要走佬。一八零二年坐隻叫基維爾嘅船去咗印度。佢響嗰度重新做畫家，畫咗唔少當地風情。不過佢一八二五年又要避債，去咗中國。從此就留咗響華南。佢敎林官畫西洋人像畫，而林官之後都係有啲名氣嘅醫學人像畫家，因為林官畫路同佢太近，變咗同佢爭生意，所以佢後尾就唔鍾意林官。


佢嘅畫除咗有藝術價值之外，亦都好有歷史價值，因為佢係十九世紀前中期，響華南唯一一位西洋畫家。佢畫低咗嗰時珠江三角洲嘅平民風景。錢納利亦都留低唔少用來畫畫嘅速寫。佢學咗佢阿爺嘅速記，而佢響佢速寫加上面加上速記做解釋。


中國共產黨第十五次全國代表大會於1997年9月12號至18號响北京召開，大會正式代表2048人、特邀代表60人，代表當時全國5900萬黨員。此外，唔係十五大代表嘅十四屆中央委員會委員、候補委員同中央紀律檢查委員會委員，唔係十五大代表或特邀代表嘅黨內部分老同志，同埋其他有關嘅同志296人列席咗呢次大會。


大會重邀請咗國家副主席、全國人大常委會黨外副委員長、全國政協黨外副主席，各民主黨派、全國工商聯負責人同無黨派人士，同埋全國人大、全國政協常委中响京黨外人士同部分少數民族、宗教界人士等140位作為來賓列席大會開幕式同閉幕式。


中國共產黨第十五次全國代表大會高舉鄧小平理論偉大旗幟，總結咗中國改革同建設嘅新經驗，將鄧小平理論確定為黨嘅指導思想，把依法治國確定為治國嘅基本方略，將堅持公有製為主體、多種所有制經濟共同發展，堅持按勞分配為主體、多種分配方式並存，確定為中國响社會主義初級階段嘅基本經濟制度同分配製度。


中國共產黨第十五屆中央委員會第二次全體會議於1998年2月25號至26號响北京舉行。全會審議通過咗中央政治局提出，經與黨內外協商形成嘅，擬向九屆全國人大一次會議推薦嘅國家機構領導人員人選名單同擬向全國政協九屆一次會議推薦嘅全國政協領導人員人選名單，決定將上述兩個名單分別向九屆全國人大一次會議主席團同全國政協九屆一次會議主席團推薦。


呢次會議集中研究農業同農村問題，全會審議通過咗《中共中央關於農業和農村工作若干重大問題的決定》。全會高度評價農村改革二十年所取得嘅巨大成就同創造嘅豐富經驗。全會按照十五大確定嘅中國社會主義初級階段嘅基本綱領同總體部署，從經濟、政治、文化三個方面，提出咗由而家起到2010年，建設有中國特色社會主義新農村嘅奮鬥目標，確定咗實現呢啲目標必須堅持嘅方針。


全會強調，以公有制為主體、多種所有制經濟共同發展嘅基本經濟體制，以家庭承包經營為基礎、統分結合嘅經營制度，以勞動所得為主同按生產要素分配相結合嘅分配製度，必須長期堅持。全會指出，發展農村生產力，推進農業現代化，係一項長期任務。


必須著力解決制約中國農業長期穩定發展嘅突出問題，全面提高農業綜合生產能力。全會認為，實現農村經濟同社會嘅協調發展，保持農村社會穩定，必須切實加強農村基層民主法制建設、社會主義精神文明建設、基層黨組織同幹部隊伍建設。


中國共產黨第十五屆中央委員會第四次全體會議於1999年9月19號至22號响北京舉行。全會審議通過咗《中共中央關於國有企業改革和發展若干重大問題的決定》。全會認為，國有企業係國民經濟嘅支柱。完成十五大確定嘅中國跨世紀發展嘅宏偉任務，建立同完善社會主義市場經濟體制，保持國民經濟持續快速健康發展，必須大力促進國有企業嘅體制改革、機制轉換、結構調整同技術進步。


全會高度評價國有企業响推進中國經濟社會發展同鞏固社會主義制度中嘅重要作用。全會確定咗由而家起到2010年國有企業改革同發展嘅主要目標同必須堅持嘅指導方針。全會強調，完成呢一項歷史任務，首先要盡最大努力實現國有企業改革同脫困嘅三年目標。


全會指出，建立現代企業制度，係國有企業改革嘅方向，係公有制與市場經濟相結合嘅有效途徑。要繼續推進政企分開，按照國家所有、分級管理、授權經營、分工監督嘅原則，積極探索國有資產管理嘅有效形式。全會認為，改善國有企業資產負債結構同減輕企業社會負擔，要同深化企業內部改革、建立新機制、加強科學管理結合起嚟。


全會高度評價咗改革開放20幾年特別係「九五」計劃以嚟，中國經濟建設同社會發展所取得嘅巨大成就。深入分析咗世紀之交中國改革開放同現代化建設面臨嘅國際同國內形勢，認為由新世紀開始，中國將進入全面建設小康社會，加快推進現代化嘅新嘅發展階段。


會議認為，發展係硬道理，係解決中國所有問題嘅關鍵。實現國民經濟持續快速健康發展，必須以提高經濟效益為中心，對經濟結構進行戰略性調整。呢個係提高國民經濟嘅整體素質，擴大國內需求，增強國際競爭力嘅根本性措施。


會議認為，不斷提高城鄉居民嘅物質同文化生活水平，係發展經濟嘅出發點同歸宿。推進社會主義現代化建設，必須實現經濟發展同社會全面進步。建設社會主義精神文明，發展有中國特色社會主義文化，係社會主義現代化建設嘅重要內容同保證。


中國共產黨第十五屆中央委員會第六次全體會議於2001年9月24號至26號响北京舉行。全會高度評價江澤民响慶祝中國共產黨成立八十周年大會上嘅講話。一致認為，講話全面回顧同系統總結咗中共八十年嘅光輝歷程同基本經驗，圍繞响新嘅歷史條件下建設一個乜嘢樣嘅黨同點樣建設黨呢個基本問題，深刻闡述咗「三個代表」重要思想嘅科學內涵，進一步闡明咗中共响新世紀嘅歷史任務同奮鬥目標，係一篇馬克思主義嘅綱領性文獻，對進一步做好黨同國家嘅各項工作，具有重大而深遠嘅意義。


全會審議通過咗《關於召開黨的第十六次全國代表大會的決議》，確定黨嘅十六大於2002年下半年响北京召開。呢次大會，係新世紀中國進入全面建設小康社會、加快推進社會主義現代化嘅新嘅發展階段召開嘅極為重要嘅會議，係全黨、全國各族人民政治生活中嘅一件大事。


全會總結咗十五大以嚟五年嘅工作，回顧咗1989年十三屆四中全會以嚟改革開放同社會主義現代化建設嘅歷史進程。全會認為，呢十三年嚟，國際局勢風雲變幻，中國改革開放同社會主義現代化建設嘅進程波瀾壯闊，以江澤民為核心嘅第三代中央領導集體，高舉鄧小平理論偉大旗幟，團結帶領全黨同全國各族人民，堅持黨嘅十一屆三中全會以嚟嘅路線唔動搖，從容應對嚟自各方面嘅困難同風險，改革開放取得歷史性突破，中國嘅綜合國力大幅度躍升，祖國和平統一大業取得重大進展，人民生活總體上實現咗由溫飽到小康嘅歷史性跨越，開創咗建設有中國特色社會主義事業嘅嶄新局面。


全會以鄧小平理論同「三個代表」重要思想為指導，全面分析咗新世紀黨面臨嘅國際國內形勢同肩負嘅歷史任務，就中國新世紀新階段改革開放同社會主義現代化建設嘅若干重大問題，進行咗深入討論，為十六大嘅召開作咗充分嘅準備。


香港蓮香樓位於威靈頓同鴨巴甸街交界。由開張至2019年3月前，一路由顏世滔家族打骰。雖舊式茶樓日漸式微，唯蓮香依然享負盛名，皆因其秉承昔日開舖宗旨不改。「舖面賣各式唐餅、樓上設茶居雅座」跟足舊時舖頭格局。


蓮香樓雖則話係茶樓，之舖內並無任何貴格茶葉，若果閣下想飲雨前龍井又抑或馬騮搣嘅話，侍應「權叔」實行麗你一眼然之後話「敝店僅供烏龍、普洱、香片、水仙、壽眉，唔飲請過主」。計正飲茶傳統，茶葉要用個「鐵嘜」秤過之後至擺落茶壼，咁樣沖出嚟嘅茶至唔濃又唔淡。


蓮香樓至出名係做月餅。舊陣時唔學得家陣咁餅家多過米舖個喎，月餅淨得茶樓有售，故此逢年八月十五舖面梗係墟撼到不得了。而蓮香出品禮餅亦係有口皆碑，當其時有錢人家一度豪擲千金訂購一百幾十擔嫁女餅，認真係架世堂。


開初蓮香有四層樓，層層價錢都唔同，而實情點心茶銘一式一樣。至貴係二樓，其次三樓，再其次係四樓，點解咁奇？事關當其時未曾有'LIP'，幾十歲人同你YANG樓梯梗係索氣喇，多數長者情願畀多幾個仙坐二樓，故此其後有「兩仙廳」「三仙廳」「四仙廳」與及「五仙廳」。


舊陣時二世祖好興托住個雀籠去飲早茶，四樓就日日都有人打雀，真係旺過旺角。打雀個陣，兩家及到個雀籠實一實，雙眼直情曉發光咁，故此廣東話有句「打雀噉眼」就係咁嚟。茶居世藝除打雀外，聽歌仔亦都相當之得人歡喜。


2月18號朝早8點，聯合颱風警報中心率先將佢升格為熱帶風暴。朝早11點，香港天文台同菲律賓大氣地球物理和天文管理局將佢升格為熱帶低氣壓同熱帶風暴。下晝2點，日本氣象廳將佢升為熱帶風暴，俾咗國際編號2101，同命名「杜鵑」。


菲律賓大氣地球物理和天文服務管理局喺2月18號夜晚11點對棉蘭老島東達沃省同金達沃省東部發出一號風暴信號。再喺2月21號清晨5點對維薩亞斯群島東薩馬省南部、民答那峨島北蘇里高省同埋迪納加特群島發出二號風暴信號。


課室、家政室、設計與工藝室、美勞室、音樂室、健康資源中心、多用途場地、電腦室、電腦輔導教學室、資源室、學生圖書館、玩具圖書館、多重感官室、輔導室、言語治療室、醫療室、會議室、會客室、家長資源中心、社工室、學生活動室、有蓋操場、遊樂場、籃球場、小賣部、攀石牆、禮堂。


民數記係點算上帝子民嘅數目到得到呢個名，記載以色列人離開西乃山到上帝賜畀佢哋土地東部邊界嘅歷史，前後大概四十年。呢卷書名同一個重要歷史事件有關，即係人口普查。喺以色列人離開西乃山前，摩西做第一次人口普查，大概四十年後，喺約旦河東岸摩押地做另一次普查。


呢卷書描述以色列人喺遇到困難嘅時候都會好灰心、好驚，又會背叛上帝，埋怨上帝指派領導佢哋嘅領袖摩西。呢卷書講述上帝嘅信實。雖然以色列人成日都唔聽從命令，不過上帝始終眷佑佢哋。呢卷書亦提到摩西嘅品格，佢有時都會冇乜耐性，不過佢都能夠堅持到底，始終熱愛上帝，熱愛人民。


節目分咗兩期拍，第一期喺2019年12月開拍，由張沛樂、羅堃尉、劉沛蘅拍，到第二期原本由馬俊怡同熙琳喺2020年2月接力拍，但因為嗰時日本爆發武漢肺炎疫情，馬俊怡唔拍，電視台揾咗許綽婷頂上，但許綽婷之後都話唔拍，最終由胡桐語執三攤。


喺2005年11月9號嘅約旦首都安曼嘅拉迪臣酒店入面，嗰時費城波場有成900位賓客咁啱喺度搞緊婚禮。結果炸彈突然爆炸，搞到成個波場都炸爛晒。而炸彈唔單止將玻璃窗嘅碎片都飛嗮落街，甚至連個天花板都冧埋，重連大堂嘅天花、燈，傢俬，玻璃門都整到爛晒。


喺列沙維引爆咗佢老竇嘅身度條炸雞腰帶嗰陣，重諗住引爆埋自己嘅炸雞腰帶，結果就肥佬咗，重跟住啲人流一齊衝出咗酒店嘅案發現場。而呢單炸彈襲擊入面重波及到安曼市入面嘅另外兩間酒店。就喺案發之後4日，佢俾約旦啲差佬捉咗。


雖然話佢俾法院宣佈喺2006年9月21號喺約旦嘅軍事裁決部執行死刑，但係列沙維話唔服從判決，要求提出上訴，結果俾法院駁咗。之後喺2010年10月4號入面，有報道就話佢要繼續提出上訴。結果列沙維喺2015年1月份送咗去安曼入面嘅另一間女子監獄入面。


2015年1月24號，伊斯蘭國組織向約旦政府提出話要放咗列沙維出嚟，佢哋至會放後藤健二出嚟，重威脅約旦政府話如估喺2015年1月29號嘅太陽落山嗰陣重係交唔出列沙維嘅話，約旦戰機機師卡沙斯比嘅命仔就會凍過水。


而約旦政府唔知卡沙斯比重生腢腢噉響度，聽到噉嘅嘢先至話用辦法喺限期入面救返卡沙斯比出嚟。不過伊斯蘭國組織喺2015年2月1號同2月3號發佈咗後藤健二同卡沙斯比死咗嘅短片之後，約旦卒之喺2015年2月4號處決咗沙之打·列沙維。


澳門喺1995年10月25號加入聯合國教科文組織，成為呢個組織嘅準會員。教科文中心喺1998年6月29號由澳門總督韋奇立揭幕。佢喺2009年至2012年期間配合宋玉生廣場改善工程閉館，2012年12月15號重新開放。


其實呢度好耐之前，係有一間文昌廟響度。就係以前有位嗌「文曲星」嘅文昌帝就係統治嗮成個人間嘅名人神仙喇。而到咗明朝同清朝嗰陣，文昌廟就出嗮名。而到咗清朝嘅嘉慶年嗰陣，喺依家嘅廣州酒家附近又起咗棟文昌廟響度。


嗰陣嘅十三行幾乎霸嗮成個中國嘅對外貿易，而呢度就係有錢佬住嘅一尐地。不過佢哋為咗方便同朋友傾偈，所以就響嘉慶十五年嗰陣喺呢度起咗間文瀾書院。而每年嘅嗰日就會喺呢度搞幾次聚會。由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅。


而文瀾書院附近冇幾遠嘅文昌廟都係好鬼熱鬧。不過噉啱得噉橋，喺文瀾書院同文昌廟起好咗之後，狀元梁耀樞、榜眼譚宗竣同埋探花李文田都嚟咗西關嗰邊住。再加埋一大堆退咗職嘅人成日嚟呢度住……所以搞到西關一帶有好多間進士門第響度，所以咪搞到西關文人行埋一齊嚟呢棟廟玩囉。


國家安全部嘅歷史可以追朔到延安時期嘅中央人民政府人民革命軍事委員會，主席係由當時嘅中國共產黨中央委員會主席毛澤東兼任，轄下有分別管理情報部、技術部同聯絡部三個部，同時之間仲管埋中央人民政府情報總署、軍委作戰部情報局、軍委總情報部三個署。


1983年，當時公安部部長劉復之建議，將中共中央調查部、公安部政治保衛局、中央統戰部同埋國防科工委合體做一個部，叫做國家安全部。響同年嘅6月21號，全國人大同意咗劉復之嘅建議，仲宣佈由凌雲做第一個國家安全部部長。


商朝末年嗰陣，姬昌被封西伯，位列三公之一，歷事帝乙、帝辛兩朝。任用太顛、散宜生等能人，施行裕民政策，宗族日盛。後嚟，佢被大臣崇侯虎誣告，紂王捉佢去坐監。後來獻「有莘氏之女」、「驪戎之文馬」等寶物同疏通朝臣先可以獲釋。


呢個站嘅站廳喺廣州白雲國際機場嘅2號航站樓出發廳嘅地下2樓，喺2013年5月起緊白雲國際機場2號航站樓嗰陣順手起埋出嚟。收費區喺站廳嘅西北角，東南邊嘅L字形通道係免費區，而站廳嘅收費區有好多座扶手電梯、專用𨋢同樓梯同月台接埋一齊。


但係，由於兩個站廳嘅大部份收費區之間都唔相連，若果乘客揀錯咗月臺去坐車嘅話，要返上去一層樓再搵收費區嘅免費通道過去對面月台先至得。佢嘅免費通道喺站廳中間嗰堆玻璃欄杆範圍，有缺口將兩個唔相連嘅收費區連埋一齊。


另外，喺呢個站嘅3號綫南北兩邊分別有條波口位同存車綫響度。啲渡綫專門畀啲車到呢個站喺2月台攆嗮客走之後入存車綫等出車。若果喺兩條存車綫都有車停，加上2月台範圍亦停咗列車嘅話，列車亦會用波口位去到1月台攆客走兼等出車。


喺1997年嘅《廣州市城市快速軌道交通線網規劃研究》入面確定咗喺廣州白雲國際機場整咗個站，但嗰時新白雲機場嘅規劃凈起一個航站樓而整咗個「新國際機場站」出嚟，反而冇提及呢個站。直到2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度。


2016年6月30號，喺距離機場北站以北7km以外嘅富力金港城啲業主，向廣州市國土資源同規劃委員會建議將3號綫繼續向北延長到富力金港城為止，但係規劃委員會同地鐵方喺同年7月16號話喺起緊機場2號航站樓嗰時起成斷頭設計，冇留正繼續向北延長條件而駁咗富力金港城啲業主提出嘅延長建議。


機場北站開工嗰陣連同二號航站樓一齊，喺2012年8月奠基，2013年5月喐手起，直到2017年10月底基本上起好兼三權移交，進入調試階段。雖然有媒體透露話估計喺2017年12月30號開通試營運，但到咗2017年12月30號嗰日，受到2號航站樓未起好嘅影響，車站重未開通。


本嚟媒體諗住2號航站樓同佢嘅配套設施直到2018年2月6～10號先至搞掂竣工同組織行業嘅驗收嘅關係，估計喺同年春節期間開通，但二號航站樓入面嘅主體同指廊連接位重喺度搞緊內部裝修及指廊同大廳位未搞掂施工嘅手尾工程而一直冇開到。


2018年3月29號，廣州市民政局開始向全社會徵集14號綫主綫及21號綫啲站名時，有好多人反映到呢個站嘅站名唔知係講緊邊隻航站樓。地鐵方考慮到噉嘅事之後，同年4月11號先至決定喺3號綫冚唪唥啲路線牌凡係帶「機場」字樣啲站，加咗「」、「」啲字樣嚟搞清楚係邊隻航站樓。


喺呢個站出站到白雲機場搭飛機啲乘客，機票寫嘅都係去「2號航站樓」或「T2航站樓」呢啲字樣，屆時要睇清楚機票寫嘅係去邊個航站樓再去指定航站樓嘅車站落車。若果喺準備搭飛機之前唔小心出錯航站樓嘅車站嘅話，都會有免費列車接駁，但必須要入免費通道先至得。


亦有畫家認為真嘅黑色畀人嘅感覺太死，唔鼓勵用黑色顏料，而係鼓勵用互補色對撞而溝出唔係純黑嘅黑色效果，亦有鼓勵用最少嘅顏料組合溝出心目中想要嘅色，避色用太多顏料令顏色變死，所以亦唔鼓勵下下用三原色溝色，而係盡量用現成嘅色。


因為黑色溝唔出，同其他原因，印刷用嘅其實唔係三原色，而係 CMYK 四種油墨，叫四色印刷，係印彩色嘅標準方法，不過雖然四色印刷係標準，喺某啲情況亦會用到其他嘅色嚟做減色，例如理想印刷一般都唔會用標準嘅四色油墨，或者彩通有好多四色以外嘅其他色油墨，又或者彩色噴墨打印機亦通常唔會淨係用四色，前者冇意圖溝任意色，但係後兩者嘅目的係要溝色準過四色印刷。


之前呢間酒店係1957年5月1號開嘅華僑大廈。到咗1966年嘅文革期間，由於受到破四舊嘅影響，呢間嘢改咗名嗌「東風廣場」，直到1985年嘅廣東·中旅同香港南洋華中有限公司加盟咗呢間嘢嗰陣，先至改返之前嘅名。


呢間嘢喺1987年4月份重新搞過裝修，跟住由兩個開發商一齊聯手喺1987年6月嗰陣，重新設計過間嘢，甚至喺1988年4月份搞擴建工程，而工程一直到1990年6月28號先至搞掂，喺1991年2月重新開放。


華廈大酒店入面有466間客房響度，冚唪唥嘅房都有免費寬帶上網，入面重有國內國際直打嘅電話，24小時音樂頻道同埋睇電影嘅系統，可以睇到德國、法國、日本、印尼、越南、泰國等好多個國家嘅衛星電視。另外，呢間酒店重有會議廳、免費上網專區、健身房、酒吧、歌舞廳、網球場、桌球室、兵乓球室、健身室、室內恒溫游泳池同埋桑拿等。


《誓不低頭》係香港電視廣播有限公司時裝劇集，由鄭少秋、曾江、陳秀珠、郭晉安、劉美娟、羅嘉良、郭鋒、胡楓、蔣麗萍、李麗蕊、李家鼎主演，監製梁材遠，編審韋家輝。呢套劇喺1988年3月2號首播，一共28集。


臺灣，凡道教廟宇，神像前幾乎都有一到數對珓杯，佛教寺廟偶爾有之。臺灣民間信仰中，凡係求籤，要向神明擲珓確認。臺語擲珓又叫跋杯。如果新逝者神位，求問唔用得珓杯，用兩銀仔代替。掃墓臨時需用，亦可以用兩個銀仔代。


《歲月不忘情》係香港電台電視部2019年製作嘅單元劇，共八集，以戲劇形式幫助觀眾全方位認識「認知障礙症」，亦提醒大家對患者同照顧者身、心、靈健康嘅關注，期望各界以行動支持，攜手建設「認知無障礙」社區，幫助患者同照顧佢哋嘅人獲得關懷、支持同接納。


Best 電器係一間日資家庭電器零售店，根據地喺日本九州福岡，喺1953年9月3號創立，而家係日本第七大家電零售店。佢哋嘅總部喺日本福岡縣福岡市博多區千代六丁目2番33號，總店就喺福岡縣福岡市中央區天神一丁目9番1號。


喺錢嘅歷史當中，最早期嘅錢係商品貨幣。公元前 3000 年，米索不達米亞文明就有喺度用「相當於幾多粒大麥嘅重量」做度重量嘅指標，並且用呢啲指標做交易。同期嘅美洲、亞洲、同非洲就興用貝殼做錢。根據古希臘史學家希羅多德，利底亞嘅人係世上首次使用金幣同銀幣嘅，而據現代史學家估計，利底亞人係喺公元 650 至 600 年嗰陣開始整呢啲銀仔嘅。


宋朝係人類史上最早用銀紙嘅經濟體。喺唐朝尾橛同宋朝時期，漢人發覺有需要搵啲冇銀仔咁重嘅物件做錢，再加埋印刷技術上嘅創新，就引起咗銀紙呢樣發明，令商人做起貿易上嚟輕鬆啲。喺 10 世紀，宋朝政府開始印銀紙，並且將呢啲銀紙發俾鹽商業入面嘅商人，仲俾某幾個組織獨攬發行銀紙嘅大權，俾人民同時用銀紙以及商品貨幣做交易。


喺 15 至 16 世紀，金同銀呢兩種貴金屬一般都俾人當係法償，政府會接受用金銀交稅、並且好多仲規定埋金銀之間嘅兑換比。但喺 19 世紀，金同銀之間嘅供應量大升，而且比例變得唔穩定，於是世界各地政府開始以「值幾多金」同「值幾多銀」做基準衡量一種錢嘅價值，並且印銀紙，用銀紙嚟支付各種嘅政府開支。


光變，有出自內在，恆星本身變光變暗，有脈衝變星，出自周期脹縮，有爆發變星，恆星末期爆發，呢類叫內因變星。又有出自外在，恆星畀其他嘢遮住，有食變星，出自雙星多星公轉，呢類叫外因變星。有啲有週期，有啲就突變。


古人對星光變化，視為占卜一類，甚至影響國運。雖則好多只受大氣影響，然而亦有相當變星記錄。新星、超新星呢類爆發有時好明顯，突然見到有星好光。而食變星，古埃及就有記大陵五，實情佢有三星，有光有暗，公轉間中會暗掩光。


原臺南中學校講堂喺臺南市北區，喺民國九十六年6月26號公告為臺南市市定古蹟。該校嘅創立最早可追溯到臺灣日治時期喺大正三年創立嘅「臺灣總督府臺南中學校」，僅次於「臺灣總督府臺北中學校」，係臺灣南部最早設立嘅中學校。


「臺灣總督府臺南中學校」喺1914年5月11號成立且喺5月23號開學後，最初係借用喺今臺南市中西區公所附近嘅兩廣會館上課，原先學生只有150名。後來1915年時校舍完工，學校便遷移過去，而學生數也成長至200多人，至於講堂則喺兩年後完工。


講堂建築主體係雙坡式斜屋頂，南北面有山牆，其上開有小圓窗同小方窗各三個，至於東西面上方則開有長排高窗，窗上有屋簷，而屋簷之上又有開咗老虎窗嘅弧山牆，其下方則為兩兩一對的圓拱窗。而在建築物南面還設有拱廊，其拱圈上半部均漆成白色而同磚材產生對比。


Marshall巴士車身喺1980年代停產。不過去到1992年，當時嘅Marshall Special Purpose Vehicles買咗執笠嘅Carlyle Works Limited嘅巴士車身設計而出返巴士。


Marshall Bus喺2001年賣咗畀斯洛伐克投資公司Horizont，並改叫MB 。但MB 喺2002年中俾人接管，最終喺同年8月執笠。其後埃及嘅Manufacturing Commercial Vehicles將Marshall Bus嘅資產買入。


頭一沓面闊三間10.10米，進深6米。硬山頂，博古脊，碌灰筒瓦，瓦當剪邊，木雕花封檐板，青磚花崗石腳牆。明間前牆向內凹做門廊，石門額陰刻「誠齋衞公祠」。前邊有抱鼓石。家下頭一沓入邊間隔變咗唔少，連出邊都貼埋黃色瓷磚。


馬仔坑，香港一地，亦係一村，地處九龍北面山腰，獅子山以南、龍翔道以北、竹園邨以西、大窩坪以東一帶，有時做黃大仙一部份，行政歸黃大仙區。舊日木屋林立。現時天馬苑同翠竹花園，係依帶主要住宅。康樂設有獅子山公園同馬仔坑遊樂場。


貘係奇蹄目貘科貘屬嘅動物。體型好似豬，但係略大，鼻圓長，可以自由伸縮，尾短皮厚，毛少且長，前肢四趾，後肢三趾，擅長游水。現存嘅貘屬動物可以分做山貘、中美貘、南美貘、卡波馬尼貘同馬來貘5種，前4種都分佈喺美洲，只有馬來貘一種分佈喺東南亞。


2018年台灣全聯中元節廣告風波，係指2018年台灣全聯福利中心喺中元節前夕推出，由奧美廣告製作嘅廣告，其中一支廣告，因為主角外型、場景內容都被指影射嗰時已故臺灣民主運動支持者陳文成而引起社會上嘅爭議。


嗰段有爭議嘅廣告入面，著白襯衫嘅男主角，坐喺鏡面前，手上抱住一隻黑貓，但鏡面無反射出倒影，誠懇感謝中元普渡嘅人將佢哋當作真正嘅「好兄弟」，引起網上唔少討論。全聯喺自己嘅Facebook入面轉載呢段廣告嘅時候，甚至話佢哋今年中元7節請到「最難請」嘅代表。


不過，有人發現，呢個男主角生前嘅背景同埋死亡時間都同多年前遇害嘅陳文成極為相似，Facebook同IG亦出現一個名叫Allen Chen嘅帳戶，頭像係廣告內面男主角，報稱係1950年1月出世，1968年至1972年就讀台灣大學，廣告入面嘅鏡亦寫上民國70年，正正就係陳文成遇害年份。


佢哋後來上載成個廣告系列三段影片，影片內容包括早期曾受日本教育，講日文既媽媽、操外省口音嘅眷村伯伯，同埋被認定有影射陳文成嘅「講台語知識青年」，表示佢哋嘅初衷係為咗傳達喺台灣呢塊土地生長唔同族群嘅互相包容，鼓勵大家維繫「中元普渡」傳統習俗，事件純屬巧合，但考慮到社會反應，決定緊急停播廣告。


第一代三菱Fuso Canter兩噸輕型貨車，係1963年3月推出嘅T720。T720使用咗4DQ11A嘅兩公升柴油引擎，可以擁有最大馬力68匹、同埋13.8公斤米嘅最大扭力。包括四前速手動波箱、四點六米長嘅車身設計。


1978年11月到1985年開始發售嘅FE1 / FE2，配備多種規格。車頭前方指示燈係第二年俾第二代三菱Rosa採用嘅設計。車身外型主打黃色，又叫「黄金キャンター」。主要規格包括2.0 /3.0噸，仲有闊屋車款出售。


1985年10月喺日本發表第五代嘅Canter車款，叫做Canter FE3 / FE4，同重型貨車The Great、中型貨車Fighter一樣全數都係方型頭燈設計，車頭上面已改用紅色三菱商標。波棍由第四代嘅軚波先改為地波，後來再改為司機位同中間位之間嘅短波棍設計。


2002年6月18號，第七代Canter改款上市，包括第三代嘅Canter Guts，同年7月開始發售4WD版，11月發售LPG / CNG車。車頭鬼面罩上頭字樣有「CANTER」、「FUSO」或者歐洲版嘅「MITSUBISHI FUSO」。


2010年11月11號發表嘅第八代車，首次採用全新開發嘅雙極力子DUONIC六前速自動化波箱，六前速手波改用五前速手波，並配有煞車優先系統，內籠造型主要係出自第七代車。1.5噸版本用咗廿幾年嘅Canter Guts稱呼被廢除，一律稱為Canter。


2020年10月，三菱Fuso發表採用「Fuso黑帶」車嘴嘅Canter，同年11月開始喺日本賣，2021年開始有出口版。2023年3月，建基於呢個Canter版本嘅第2代「eCanter」電動貨車喺日本開售。


1894年至1897年期間，被葡萄牙任命為澳門總督。後尾曾被多次任命為特命全權公使出使大清、日本、暹羅，同慈禧太后、光緒帝、明治天皇同埋朱拉隆功會過面。1900年至1904年期間，再次被任命為澳門總督。


預演佔中，或者叫佔中預演，係香港2014年7月2號凌晨搞嘅一場和平靜坐集會，目的係預先演習讓愛與和平佔領中環將會搞嘅佔領行動。呢場演習由學聯同學民思潮發動，喺7月1號夜晚七一遊行完咗之後，停留喺遊行終點中環遮打道通宵留低靜坐，計劃到朝早8點就和平離開。


不過，到最後正式嘅「佔領中環」就因為警方唔批10月1號喺遮打道集會，而唔可以照原先計劃去搞，反而因為學聯同學民思潮發動9月下旬發起罷課同喺政府總部出面集會，陰差陽錯噉演化咗做雨遮運動，變成佔領金鐘、旺角、銅鑼灣，同「預演佔中」嘅內容完全係兩樣嘢。


中國宣道神學院1987年喺香港成立。創辦人同第一任院長係趙天恩牧師，喺1978年中國啱啱開放嘅時候就創立 「中國教會研究中心」，藉此了解中國教會情況。1984年「中心」同工喺退修會度，分析中國、香港教會嘅發展，睇到神學訓練嘅逼切需要，決定籌辦中國宣道神學院。


門徒培訓課程喺1985年開辦，為信徒訓練探討新方向。呢個課程結合咗屬靈操練、佈道、門訓同認識中國等重點，為香港教會裝備信徒，亦為中宣創校鋪路。經過三年嘅籌備，中國宣道神學院喺1987年開課，校址喺沙田九肚村一個基督教營地，喺嗰度渡過七年時間，為中宣發展奠下基礎。


1994年9月，搬到馬灣新光營。但係，馬灣島嘅重建同發展，一直成為中宣基址問題嘅困擾。同時師生人數穩定增長，校園設施開始唔夠用。董事會同講師團經多番思索、尋覓，終於決定喺元朗洪屋建校，並喺1997年7月28號搬到洪屋而家嘅地址。


民主黨原定喺2022年7月16號喺尖沙咀位於帝國中心嘅ClubONE進行年度宴會。本來好多香港政黨都會做嘅活動，呢次事前遭到包括盧文端、《大公報》在內嘅親北京力量嘅抨擊，去到14號酒樓聲稱宴會場地附近出現確診群組，酒樓要停業清潔，結果宴會要取消。


不過，安心出行程式並無通知，帝國中心亦無強檢公告，去到星期五，帝國中心嘅ClubONE亦正常營業。《香港01》同《明報》記者以顧客身分致電，酒樓職員表示就話周六需維修冷氣抽風系統，否認同疫情有關，星期日亦正常營業。


喺2022年7月26號，食品公司Future Salad喺ClubONE淺水灣店搞周年派對，有過百人出席，當中包括方力申、丁子高、仲有一啲微辣嘅演員等，事前Facebook宣傳同事後網上流傳相片短片都顯示好多人無戴口罩，又有泳衣騷同赤裸男模助興，氣氛澎湃，違反當時宴會唔可以任何現場表演或跳舞活動，客人一離枱必須戴上口罩嘅規定。


五星占，漢時寫嘅五星占算，近世於馬王堆漢墓出土。五星即辰星、太白、熒惑、歲星同填星，後來中嘅水星、金星、火星、木星同土星。佢唔止講占算咁簡單，得詳細寫低行星在天點樣行，其行進日數，以推算未來位置，係極之珍貴嘅天文紀錄。


2018年1月31號，三美威魯到黑風洞出席大寶森節慶典時，向媒體公開讚揚馬來西亞前首相馬哈迪係一個好人，亦係好阿頭。佢話，佢唔想評論馬哈迪係咪希望聯盟最好嘅首相人選，不過根據佢同馬哈迪共事咁多年，佢知馬哈迪係好人同好阿頭。


同年5月15號，三美威魯對於新任首相馬哈迪領導嘅新政府有信心，並會帶領曬馬人民建設更副前途嘅馬來西亞。佢發出文告時話，喺度向馬哈迪贈慶再次出任首相一職，都恭喜希望聯盟喺2018年第14屆馬來西亞下議院選舉中，取得勝利。


在拓撲學，畀一個拓撲空間 X 同子集 A ，如果對於 X 入面任何一點 x，x 嘅任一鄰域同 A 嘅交集不為空，則 A 稱為在 X 中稠密。直觀上，如果 X 中的任一點 x 可以被A中的點很好的逼近，則稱 A 在 X 中稠密。


學歷係人喺教育機構入面，接受科學、文化知識訓練嘅學習經歷。一個人喺任何層次教育機構入面學習或接受訓練，都有相應嘅學歷等級。大體嚟講，一段學習經歷都可以成為學習者嘅「學歷」。但社會上，多數講嘅係有特定含義同價值嘅「學歷」。


喺近代社會之前，人求職時都係通過個人身份、家庭、財產同遺傳、親屬範圍內進行人力資源選拔。直到18世紀初，由於近代嘅官僚組織已經達到一定形成規模，所以從嗰時開始，現任官員都要通過考試嚟選拔。後嚟經過好多次發展，重將佢引到職業範圍，從而成為教育當中必不可少嘅一部分。


由於歐洲地區經歷咗好長時間嘅工業同社會發展，加上英國開始通過侵略方式霸佔全球，1853年由英國東印度公司董事向英國高官建議，引入呢項選拔制度向印度當地嘅公務員推廣，重喺1870年以同樣方式向各個行業嘅人力資源方面推廣，從而逐漸向全球流行。


用轉車證通常有時限，但係亦可以有其他限制。例如多倫多公車局嘅轉車證，限制係喺合理嘅時限之內，相同方向搭一程車，喺 ｢轉車地點｣轉車，唔准 ｢停｣，但係其實呢個限制入面大部分嘅字眼都從來冇定義過，司機可以隨意屈個乘客車程太長、唔係同一方向、喺錯嘅巴士站轉車、去咗第度等等，好多方法可以迫個乘客畀兩次錢。


，香港傳媒通譯馬利奧·葛斯，係德國足球員，出身於德甲嘅多蒙特，家下踢緊德國甲組足球聯賽嘅拜仁慕尼黑，又踢緊德國國家足球隊，曾經幫德國國家隊喺2014年FIFA世界盃對阿根廷嗰陣射入致勝一球，舉起大力神盃。


居策喺2009至2013年踢緊多蒙特，期間贏過2次國冠盃及1次德國盃冠軍，重幫波隊殺入2013年歐聯。2013年4月，拜仁慕尼黑出價3,700萬歐元買咗居策，做咗身價第二高嘅德國球員，排喺同年以5,000萬歐羅轉會阿仙奴嘅奧斯爾。


至於外篇同雜篇好可能係後世嘅道家子弟睇完莊子寫嘅嘢有感而發就寫啲嘢落去，俾人增增減減噉砌出嚟嘅内容。雖然唔可以肯定《莊子》中後段嘅作者係邊個，但大部分學者都相信現存嘅33篇都喺公元前四到二世紀就寫好咗。


不過呢33篇又同原版有啲出入，依家見到嘅版本係由西晉嘅郭象編輯成書嘅。根據《史記》，《莊子》本來有成十萬字咁多，比起依家嘅七萬字多成三萬。而《漢書》就寫到話《莊子》有52篇，好可能係佢原本有嘅篇數。另外，《韓非子》、《淮南子》、《呂氏春秋》入面都睇得出受莊子思想嘅影響，可見漢代之前《莊子》就已經幾出名。


《莊子》作為戰國時代已經寫好嘅著作，可以喺好多好古老嘅文物嗰度揾到佢嘅蹤跡。當中就包括漢朝墓穴入面出土嘅竹簡，例如安徽雙古堆遺址同湖北張家山漢墓發現嘅《莊子》部分手抄本。仲有所謂「中國最早書籍」嘅戰國郭店簡入面，亦揾到似係《莊子》胠篋篇嘅一段仔。


呢篇有人話係内篇嘅重點，乃至成本《莊子》嘅靈魂，講嘅係人理想嘅精神狀態。「逍遙」本身解無拘無束，呢度莊子係指一個人唔受生死福禍呢啲嘢束縛嘅嗰種自由。莊子覺得理想嘅人生就係要逍遙自在嘅，而要做到逍遙，首先要學識點樣「無待」。


道家唔止話大細係相對嘅，佢哋覺得世界上所有嘢本來都係一體嘅，所以所有區分都只係相對。莊子話聖人唔分你我、唔理功名，人去到冇嘢需要、冇嘢想要，就會逍遙。王夫之嘅《莊子解》入面話，無待係要做到「不待物以立己」。


呢篇同樣係莊子哲學嘅核心，講宇宙萬物其實係平等、冇差別嘅。莊子話是非、物我、彼此呢啲區分其實都係相對同流於表面嘅。佢哋出現係因為人嘅「芒昧」，唔明白一切嘅本質都一樣。所以人要超越自我同世俗觀念，先明白到萬物齊平嘅道理，去到物我合一嘅自由境界。


莊子同老子一樣鼓吹做人要「去知」，即係唔好用有限嘅人生去追求無限嘅知識，更加唔好識少少就讕叻。同時仲要「去名」同「去刑」，唔好為咗搏出名就沽名釣譽或者專做衰嘢。因為莊子話按住人嘅天性修養先係調息養氣、修身養性嘅好方法，強求知識同名譽只會害咗自己。


莊子最後話人如果逃避天命、違背真情嘅話，就會出問題。唯有係當人做到可以唔理順境逆境、生死哀樂嗰陣，先解決到呢啲問題，呢個情況莊子叫佢做「帝之懸解」。只要保持住超然灑脫嘅心境，唔俾世俗嘅感情傷到自己，連生死都睇化埋，噉就做到帝之懸解。


呢篇係莊子哲學嘅應用，將頭兩篇啲形而上學、精神論之類學説用喺處世接物上面。重點係教人要與世無爭，同埋身處險境嘅時候應該點樣應對。莊子喺呢個部分用咗好幾則「重言」，靠故仔入面權威人士把口嚟講道理，係莊子發明嘅修辭手法之一。


前半篇有三則差唔多嘅寓言，都係講某個人要做啲危險嘢，例如出使敵國或者幫暴君做官噉。呢個時候，孔子或者衛國賢臣蘧伯玉就走出嚟教個人面對危險點樣自保。呢度莊子用咗重言手法，用權威人士把口教人身處險境要「虛極靜篤」，即係平和隨順但唔可以同流合污。


莊子意思係話就一樣嘢本性嚟講，保唔保得住自己先係有冇用嘅關鍵，冇用就唔會俾人利用，就可以實現自身。平時講嘅利害，只係對其他人有冇用。如果虛極靜篤噉超越呢種世俗價值觀，就可以維護自己嘅絕對價值。除咗無用之用，支離疏嘅故事仲有另一層含義。


透過呢段，可以睇得出莊子對知識論嘅睇法。惠子覺得知識係私人嘅，唔係嗰條魚就唔知嗰條魚嘅事。莊子就抱住相反睇法，覺得知識係客觀公開嘅，觀察咗就可以知道一樣嘢。所以佢話佢喺濠水上面就知道魚嘅快樂，因為佢經已望到條魚游得幾自在。


又有人話惠子其實代表理性思考，佢一路都以事論事，用邏輯應對莊子嘅講法。而莊子就因為開心而將自己嘅感情投射落條魚身上，覺得條魚好快樂，體現出佢對理性主義嘅典型質疑。不過莊子唔係冇邏輯，而係反對依賴邏輯。


不過都有學者反對，話莊子其實都係傷心嘅，所謂睇化生死純粹係學界誤會咗。因為莊子喺其他篇章入面其實表現得好惜命，而且唔少地方都睇得出佢對其他人生命嘅重視，佢嘅生死觀並唔係覺得死一定好過生。嗰啲聽落曠達嘅言論係源自於死亡無可避免，背後係佢嘅悲哀同無奈，噉不如心平氣和啲先唔會對自己做成更大傷害。


作為一本道家經典，《莊子》嘅主題體現到道家特別嘅處世態度同原則。當中最重要嘅就係要順應自然、將自己嘅内籠同大道合一。噉做就包括咗要接受死亡嘅到來，因為死其實都只係自然變化嘅一種。另外，仲要拒絕社會嘅普遍價值觀，學識欣賞望落去冇用嘅嘢。


《莊子》入面嘅道家思想同儒家、法家等等幾派唔同。中國其他主要哲學派系都講入世，想靠社會、政治、同倫理道德嘅改革嚟解決世界上各種問題，從而等到人人都生活愉快。但係《莊子》入面不斷叫人遠離政治同社會責任，因為莊子覺得真正嘅快樂係要擺脫人類加畀自己嘅種種枷鎖、返返去同自然合一嘅境界。


《莊子》係先秦時期最大影響力嘅文學作品之一。有學者認爲，書入面嘅創意同想象力、文字嘅運用同質素都可謂開創先河。而之後差唔多所有嘅文人墨客，由漢朝嘅司馬遷同晉朝嘅陶淵明、到唐朝嘅李白同宋朝嘅蘇東坡，都俾《莊子》入面嘅文學才能啓發到。


而《莊子》嘅内容亦出現過喺其他文學作品入面。《紅樓夢》個主角賈寶玉就鍾意喺遇著各種困難同悲劇嘅時候，用《莊子》嘅道家思想去安慰自己。 除此之外，漢朝嘅《鵩鳥賦》作為第一首已知嘅賦，雖然冇直接提到《莊子》嘅書名，但有成六分一首都引用緊佢。


喺魏晉時期，「清談」運動開始興起。自從漢朝末年中央政權瓦解咗之後，儒家思想逐漸喺亂世入面衰落，而道家就喺嗰陣時俾啲文人記返起嚟。同道家有關嘅道教玄學亦都慢慢變得流行。《莊子》就係當時好重要嘅一本書，同《老子》、《易經》一齊合稱叫「三玄」。


《莊子》同另外三本書《文子》、《列子》、《亢倉子》並列叫做道教「四子真經」，係道教嘅主要典籍嚟。晉朝嘅時候上清派道教崛起，當時佢哋就借用咗《莊子》入面唔少嘅用詞，例如「真人」、「太清」、「心齋」噉。雖然呢啲詞嘅用法同《莊子》入面嘅用法有啲出入，但都睇得出《莊子》對上清派發展嘅影響。


喺漢朝期間佛教由印度傳入中國，當時《莊子》對佛教嘅地方化起咗好大作用。《莊子》對佛教禪宗嘅發展都好重要。有學者話禪宗係古代道家同佛教思想混合產生出嚟嘅，禪宗嘅教義入面有唔少都同《莊子》嘅内容重合。例如佢哋都覺得大道真理係可以喺任何嘢嗰度揾到嘅，就算係糞土都一樣。


1931年，天文台以2號同3號分別代表強風會由西南同東南吹襲香港，之後2、3號風球時有時無，最後喺1930年代尾取消呢兩個風球。而由1950年開始，天文台再喺嗰時一號風球同五號風球之間加番一個三號強風信號，用到而家。


2007年之後，發三號嘅標準由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢。當其中半數或以上測風站錄得或預料錄得嘅風速會有強風程度，而且風勢可能持續，就會發出相應嘅熱帶氣旋警告信號。


三號強風信號係指香港近海平面而家或者估計會普遍吹強風，持續風速有每小時41至62公里，陣風更加可能超過每小時110公里，而且風勢可能持續。雖然有時強雨帶會令到香港吹強風，但係因為風勢唔會持續，所以都唔會出三號強風信號。


2006年8月3日，颱風派比安喺香港西南260公里掠過，天文台因為預計港內唔會持續吹烈風而只係發出三號強風信號。但係嗰日下晝香港嘅10分鐘平均風速間中達烈風程度，包括啟德。尖沙咀天星碼頭同啟德錄得每小時平均風速最高有每小時58公里，中環碼頭亦有每小時54公里。


香港西南部風勢更加強，錄得暴風程度嘅平均風速，長洲最高每小時平均風速為每小時103公里。嗰日市面大受影響，風暴吹襲嘅時候全港塌樹約700宗，超過300班航班取消。一段喺尖沙咀天星碼頭影嘅新聞片段喺網上廣泛流傳，片段入面碼頭嘅資源回收箱畀風吹倒，撞去一個女途人到，途人要抱著旗桿避風，情況驚險。


事件引起社會強烈反響，天文台嗰日唔發八號烈風或暴風信號嘅決定被質疑，香港地下天文台創辦人同網主方志剛嚮8月3號發表網誌《你知道天文台欺騙了你嗎？》質疑天文台有關做法。香港天文台事後解釋話，港內未有錄得持續的烈風，只需維持三號強風信號。


呢套嘢係無綫電視旗下Big Big Channel班底喺2016年製作嘅頭一套網劇形式嘅作品，但臺前幕後好多人都唔係無綫電視旗下嘅人，包括領銜主演嘅張建聲同吳凱欣，所以無綫電視播嗰陣剪走咗片尾嘅臺前幕後人員名單，同埋佢個節目網頁亦完全無提過張建聲同吳凱欣有份演出。


而家嘅瓊華中心耗資兩億港幣起，喺2002年起好，基座商場有多間小型獨立舖頭，呢啲舖頭主要針對青少年顧客，販賣流行服裝同埋配飾。新嘅購物中心當時俗稱「紅點」，因為瓊華中心標誌曾經係一個獨特嘅紅點，而家俾其他標誌遮蓋。


2013年6月，130名租戶搬走嗮，基座商場俾香港本地百貨商店之一先施百貨接手。其他競標者包括美國服裝品牌Forever 21。租金每月6,000,000港元，每平方尺200美元，租期10年。新世紀廣場嘅先施店鋪當時正進行整修，預計改造後嘅尺寸更加細，後來先施發現瓊華中心位置更好，可以進一步拓展業務。


《十八年後的終極告白》係香港無綫電視製作嘅時裝電視劇，由譚俊彥、黃智雯、陳山聰同楊秀惠領銜主演，並由林嘉華、何遠東、趙希洛、江欣燕同楊卓娜聯合演出，監製王偉仁。呢套嘅第二輯《十八年後的終極告白2.0》喺2022年5月30號首播，但兩套劇嘅劇情無關聯。


故仔主要係講七個屋邨少年因為同古惑仔胡啟思發生衝突，發現胡啟思死咗之後將佢埋屍，以為各散東西唔再提起就可以冇事。十八年後因為一單車禍，差人搵到副骸骨，佢哋知道冇得再逃避十八年前嘅彌天大禍，被迫去面對返呢件事。


落馬洲支綫係港鐵東鐵綫嘅支線，亦係香港第二條跨境客運鐵路。支線由而家嘅上水站開始，向西北方向延伸，穿越塱原濕地、古洞同洲頭幾個地方，最尾連接落馬洲站，全長7.4公里，興建1個車站。支線建成後，東鐵北行一共有2個終點站，分別通到2個同中國大陸連接嘅關卡－羅湖同落馬洲。


落馬洲支線原屬九廣西鐵第二期嘅鐵路，將會連接將來嘅北環綫，令到西鐵綫喺新界北區同東鐵綫連接，最終令兩條鐵路都可以通往兩個同中國大陸連接嘅關口。不過由於西鐵實際客量比預期為低，作為一間商業機構，九鐵唔可以貿貿然再投資喺一條蝕本嘅鐵路之上。


工程包括上水站嘅車站大堂同月台擴闊工程，以應付喺上水站落車，轉去落馬洲站列車嘅乘客。有關工程喺2006年大致完成，大堂嘅新翼同連接隔離商場嘅行人天橋已經喺1月尾開放畀公眾使用。另外上水站外嘅路軌亦已重新編排，令路軌成為東鐵嘅其中一個交匯處。


列車駛離上水站後，會駛入穿過塱原濕地嘅地底隧道。呢個計劃係經過一番激烈爭論後得到嘅結果。喺計劃初期，九鐵原先建議落馬洲支線塱原段，會好似西鐵穿過八鄉等地嘅高架天橋形式，穿越塱原濕地。但呢個計劃俾各環保團體強烈反對，指興建高架橋時將會嚴重破壞塱原濕地嘅生境同地貌。


最後，環評上訴委員會否決高架橋方案，九鐵只好採納科大教授嘅方案，決定支線以地底隧道形式穿過塱原濕地。雖然呢個方案會令整條支線嘅興建成本增加十億港元、回報率下降同完工日期押後等等，不過此方案獲大多數人所接受，認為係平衡發展同保育嘅可持續發展方案。


雖然支線沿途暫時不設車站，不過當列車駛過塱原濕地後，會經過一個預留嘅地底車站－古洞站。呢個站嘅建設，係因應香港特區政府喺2003年公佈嘅研究，指出古洞北同粉嶺北一共689公頃嘅土地適合做新發展區。由於古洞好有可能成為一個新市鎮，所以九鐵喺計劃同興建落馬洲支線時，就預留位置畀第時起古洞站。


落馬洲支線嘅總站－落馬洲站係一個4層，佔地約9公頃嘅車站大樓。大堂裡面設有購物區、免稅店等設施方便乘客。由於車站大樓同時係香港入境處嘅出入境檢查站，所以大樓內設有海關、出入境及其他重要嘅過境設施。乘客辦妥出境手續後，會經由一條橫跨深圳河，單臂斜拉式天橋行過去深圳嘅福田口岸聯檢大樓。


1999年做拔萃女書院校長。2008年有份做2008年夏季奧林匹克運動會香港區火炬手。2012年做婦女事務委員會主席。2012年做中國人民政治協商會議青海省政協委員。2015年再獲委任為婦女事務委員會主席，2018年初卸任。


生物神經細胞模型，又叫做脈衝神經元模型，係泛指描述神經細胞行為嘅數學模型。呢啲細胞會喺細胞膜之間產生大概持續一毫秒嘅尖銳嘅電位，，叫做動作電位或者脈衝。因為脈衝會沿著軸突同突觸，由發送神經元傳送到好多其他嘅木神經元，所以發放神經元會被認為係神經系統主要處理信息嘅單位。


秤係傳統嘅磅重工具，多數用喺街市，而家已經好少見。秤嘅主體係枝木或者竹桿，一邊有個大鈎或者盤，另一邊掛住個秤砣。將要秤嘅嘢掛喺鈎或者放喺盤上面，移動秤砣利用槓桿原理令兩邊平衡就知件嘢有幾重。俗語「秤不離砣」形容兩樣嘢或者兩個人經常一齊出現。


商場高2層，租戶包括超級市場、酒樓、診所同美容中心。其中1樓酒樓18,029方呎嘅舖位喺2016年4月由「磁帶大王」陳秉志、羅珠雄用8,800萬元買入，將原址改名做「PopStar 慧星匯」，劏出90個舖位分拆出售，面積由70到1,000方呎。


愛登士家庭係一個嚟自虛構故事入面嘅家庭成員，由美國漫畫家查理斯·亞當斯首創。愛登士早年曾經同佢嘅朋友雷伊·布拉德布利共同創作。喺一次訪談入面，布拉德布利談及由於搵唔到願意合作嘅出版商，兩人於是進行個別獨立創作，佢首創艾略特一族而亞當斯就發明咗愛登士家庭。


首批英國護照係由中世紀英國當地君主頒發畀任何國籍旅行者嘅安全證書。喺英國境內，「護照」呢個名首先喺1414年嘅國會立法上被印出。1540至1685年期間，英格蘭護照變咗由樞密院發行但仍由英格蘭君主簽署。


雖然有32頁本同埋48頁本酒紅色版護照，但英國政府推出咗兩種護照嚟分別唔同種類嘅英國國民。享有歐洲公民權利嘅英國國民會被簽發有歐洲共同體，或者1997年後有歐洲聯盟字眼響封面頂嘅英國護照。其餘英國國民就會被簽發無歐盟嘅英國護照。


1988至到2006年初嘅酒紅色版護照入面每頁上有都鐸王朝嘅玫瑰、三葉草、黃水仙、同埋薊嘅水印。1999年至2006年版設計內，將持證人相片同埋簽名電子化響個人資料頁上。防偽反光標誌被直接固定咗響持證人張相上面。


根據衛報嘅文章，生物特徵護照嘅射頻識別標籤裏面資料，能夠被市面出售嘅軟硬件查閱。基於加密資料能夠以護照個人頁資料組成嘅密碼解封，只要有軟硬件喺手嘅人都查得到、甚至盜用他人資料。生物特徵護照亦容易被暴力破解。


避雷針，或者叫引雷針、接閃器、鐓針、避雷導線、富蘭克林針，係一種將閃電牽制到電擊地面嘅設備，可以截引閃電，將閃電嘅電流導入地下，同埋可以喺一定嘅面積範圍之內保護地面建築物或者電力設備，令受到電擊嘅設備避免受到雷電嘅破壞。


藍天曾經喺1961年同埋方心、賀蘭等人一齊加入「桃源電影公司」做基本演員，1965年合約期屆滿走咗。1967年無綫電視開臺，佢喺嗰年加入無綫電視，專門參與配音工作。跟住藍天轉任演員，參與過好多套無綫電視劇集演出，主要係配角。


好似「將」同「呢，」噉「掕住隻字，表示嗰隻字嘅文法功能係乜」嘅形態素，就係所謂嘅 maak1 kaa4 。而雖然呢度用咗廣東話做例子，但會用 maak1 kaa4 嘅語言，遠遠唔淨只有廣東話，好似係標準官話、客家話、韓國話、日本話同南美嘅奇楚華話.


連續技係常見於格鬥遊戲嘅技法，指喺遊戲當中可以連續短時間內執行一段特定嘅動作，成功嘅話可以一吓對對手造成重大傷害。更廣義上嚟講，「連續技」可以指一段要喺短時間內執行、執行成功可以取得大量分數或者大幅提升贏面嘅動作。


宣威市總面積6070平方公里，喺雲南高原東北部，地勢西北高、東南低。最高點係東山主峰滑石板，海拔2868米，而最低點係清水河同木冬河交匯處嘅臘龍岔河，海拔都有920米咁高。境內嘅河流分屬長江水系同珠江水系。


陳嘉倩中學讀聖公會林護紀念中學，大學喺香港中文大學英文系畢業。佢2011到2012年做過香港電台播音節目《388放題》主持，重曾經喺節目度唱歌。佢2013年加入now TV新聞部做主播，到2014年3月過檔無綫電視新聞部，2017年9月用進修香港浸會大學傳播學文學碩士做理由而辭工，之後幫香港電台同ViuTV主持節目。


陳嘉倩做緊無綫主播期間有個醫生男朋友。2017年11月佢同無綫辭工後無耐，就畀傳媒發現同另一位中年男人拍拖，傳媒仲發現呢位叫陳志遠嘅人兄曾經先後同博彩節目主持陳思琦、無綫特約演員朱婉禎拍拖，2018年1月更被雜誌踢爆陳嘉倩明知有朱婉禎存在亦甘願做第三者，形象直插。


黃氏兄弟係由兄弟組成嘅台灣YouTube頻道，由阿哥黃雍哲同細佬黃挺瑋組成。喺2017年4月4號上傳首部影片。頻道以日常、開箱、實測、翻唱、整人等主題為主，YouTube頻道訂閱達170萬，擁躉暱稱為「黃豆」。


謝廷駿喺1999年首先加入太陽活力之旅做全職領隊後再加入康泰旅行社做全職領隊，2003年辭職。2009年喺香港四季酒店任職救生員，同年亦有寄信投考差人，2010年去過印度學瑜伽一個月，原本打算學有所成返香港開班教學生，但當完成瑜伽課程畢業後返香港，就遇上瑜伽中心倒閉潮。


喺2010年8月23號，喺一個菲律賓4日3夜團入面嘅最後一日，遇上馬尼拉人質事件。槍手以及被革職嘅菲律賓警察文多薩強行登上謝廷駿帶領嘅旅行團嘅旅遊巴，挾持領隊謝廷駿、導遊、旅行團團員等共25人。Rolando Mendoza雖然喺同警方對峙期間釋放部分人質，但談判咗十幾個鐘都未解決，之後就同警察爆發槍戰。


1983年9月1號，大韓航空007號班機連同機上乘客機員合共269人喺日本海近薩哈連島附近俾蘇聯空軍嘅飛機擊落。蘇聯派遣搜直升機同船隻喺蘇聯水域進行搜救，而國際水域搜救行動由美國、韓國同埋日本聯合進行，但係兩邊都無發現生還者。


經常可以見到全職救援人員同志願服務合作。例如，受薪嘅直升機救援隊員可能同志願者一齊執行搜救。山地救援通常都唔使錢，有啲地嘅救援機構可收取服務嘅成本價格。但係有啲地方，例如瑞士，山地救援係非常之貴。更偏遠或窮鄉僻壤地區，山地拯救服務組織往往係微不足道或者根本唔存在。


二帝書院喺清朝道光初期起，嗰時由鄧族十六位著名嘅士紳夾錢起，成立咗文武二帝會，輪流做會頭負責拜祭。二帝書院除咗供奉文武二帝之外，亦用作村中學生學習嘅書室，由於書院嘅前院用白磚砌成，所以叫「白石巷」，而啲學生就被叫做「白石巷子弟」。


1993年，因為Unicode 1.1版正式推出，微軟公司就用咗GB2312代碼入面未用到嘅編碼空間嚟收錄咗GB13000嘅全部字庫，重整咗GBK嘅編碼出嚟，後嚟國家標準為咗解決人名同地名、少數民族語言等一系列收錄兼擴充到擴展A區入面啲字。


學校喺1973年開辦，初期嗌過廣州市第121中學，1986年開始停止招收普通高中生而轉型做中專機構直到1990年代中葉而全面轉型。初期凈得沙河校區，1997年7月起好棠德花園時順手搞咗棠德校區出嚟。2014年7月新落成漁沙坦校區。


閃臣喺1997年喺澳洲昆士蘭州黃金海岸出世，佢有兩個後生嘅兄妹 閃臣喺細個嗰時，曾經喺昆士蘭游水錦標賽攞過2次金牌。 曾經一度喺肯力臣嘅教練帶領之下，去咗米阿密游水俱樂部度做游水訓練。 佢阿媽安治喺一間志願者俱樂部度做嘢。


到咗2009年3月，佢俾澳洲ABC電視台嘅730報告節目度正式簽約而加入娛樂圈。佢發佈嘅第一個專輯係2010年5月10號發佈嘅「iYiYi」專輯，跟住第二份專輯喺2010年9月20號發佈嘅「Summertime」專輯。


閃臣喺2010年6月，由於佢家庭要求去大西洋唱片度錄音，先至移咗去美國加州洛杉磯度定居， 結果喺嗰個月重去咗日出嘅節目出鏡。2010年6月22號，節目宣佈陝普臣會參加2010年Camplified巡迴賽同第啲作家一齊去成個美國巡遊。


而呢個巡遊從2010年6月5號開始，一直到2010年8月4號結束。 而嗰年其它嘅巡迴賽，包括咗喺2010年10~11月期間，覆蓋咗美國9個州嘅中學巡迴賽。 喺2010年12月21號，重發佈咗Extended Play同4U嘅專輯。


吳欣諺以前讀過聖士提反女子中學，依家讀緊大學。2021年考文憑試以7科39分成功入讀香港大學讀緊生物醫學學士，佢為咗追夢而想報名參加ViuTV《全民造星IV》，參賽號碼係94號，喺前哨戰比賽入面，以跳唱表演《明愛暗戀補習社》，但遇到勁敵91號許軼而失去晉級機會，當中評判許廷鏗因為初頭講過話會畀佢復活但最終反口而引起爭議，之後許廷鏗出嚟講嘢覺得呢啲嘢唔係佢可以控制得到，而晉級名額有限加入唔係個個都有機會，令到佢受到網絡輿論壓力。


大溪地係一個島，位處南太平洋，係法屬波利尼西亞嘅經濟、文化、政治中心。呢個島屬於社會群島之中嘅上風群島，由火山活動造成，所以高山林立，島嘅周圍都係珊瑚礁。2007年人口統計數字顯示，該島人口178133，佔法屬波利尼西亞嘅68.


鹽田仔，顧名思義，係鹽田，之不過田唔大，所以就叫鹽田仔。鹽田仔東部因水流沖積，成爲淺灘，啱晒圍海曬鹽。不過家下無人曬鹽，生晒浪柴，即係學名叫嘅紅樹林。舊時鹽田仔一帶多水上人嘅船，後尾唔少人搬上岸。島北有聯益漁村，另外有白沙頭洲三間仔搬村過來嘅水上人，喺島嘅西北灣度建村，叫三門仔新村，所以呢帶又叫三門仔。


大會通過咗《中國共產黨第二次全國代表大會宣言》、《中國共產黨章程》以及《關於「世界大勢與中國共產黨」的議決案》、《關於「國際帝國主義與中國和中國共產黨」的決議案》、《關於「民主的聯合戰線」的議決案》、《中國共產黨加入第三國際決議案》、《關於議會行動議決案》、《關於「工會運動與共產黨」的議決案》、《關於少年運動問題的決議案》、《關於婦女運動的決議案》、《關於共產黨的組織章程決議案》等9個決議案。


係多年嚟中華人民共和國政府對外表達唔同意見嘅常見用語，其原意為傷害中國共產黨領袖嘅感情，延伸表達嘅意識，係對個人、組織或政府一啲對中共管治權威有威脅嘅言論、行動或政策嘅不滿或譴責等言行，訴諸反駁同宣洩不满嘅標準口號，同義用詞仲有傷害14億人的感情同傷害中華民族的感情，《人民日報》、《中國日報》、新華社等中華人民共和國官方媒體同政治宣傳機構，同中共下級啲附屬宣傳機構等等都週時會用到。


指出公眾憤怒往往係非常好用嘅工具，令中國共產黨拋開「唔干涉其他國家內政」嘅原則，例如中方不時抱怨日本政治人參拜靖國神社。但另一方面共產黨甚少願意畀民眾表達自己嘅感情，其實係擔心民意爆發會挑戰到黨中央嘅控制能力。


據非正式統計，以「《人民日報》電子版」嘅數據庫搜索，結果得出中國大陸官方喺1946至2006年發表提出「傷害中國人民感情」嘅文章有百幾篇。McClatchy Newspapers北京辦公室主任Tim Johnson評論指出，「呢句陳腔濫調俾中共當局慣用，以獲取同情同埋批評人」。


1976年喺星加坡大學電子工程系一級榮譽畢業，1985年同星加坡總理李光耀個仔李顯龍結婚，1995年喺史丹福大學電子科學碩士畢業，2002年做咗淡馬錫執行董事，2004年做咗淡馬錫CEO同埋星加坡總理夫人，淡馬錫係全球最有實力嘅主權基金之一。


方正電機係一間專業從事微型特種摩打研製開發、生產、銷售嘅股份有限公司，總部喺浙江麗水，2001年12月成立，前身係麗水方正電機製造有限公司，2007年12月12號喺深圳證券交易所正式上市。企業註冊資本11,572.


方正電機家下係浙江高新技術企業、浙江省「五個一批」重點骨幹企業、浙江省名牌產品企業、浙江省著名商標企業、浙江省100個拳頭產品骨幹企業、浙江省最具成長性中型企業、中國農業銀行AAA級資信企業、浙江省勞動保障誠信示範企業、浙江省安全生產示範企業等，畀外經貿部確定為「擴大機電產品出口生產基地」。


課室9間，禮堂、陶藝室、音樂兼舞蹈室、體育室、小賣部、科技與生活室、設計與科技室、言語治療室、輔導室、護理室、課程室、多媒體電腦室、電腦室、感官肌能室、玩具圖書室、家長資源室、多用途室等，小花園、戶外籃球場。


當耶穌嘅福音喺猶太人以外嘅地方傳佈而且大受歡迎嘅時候，教會裏面開始討論要成為真基督徒係唔係一定要遵守摩西律法嘅問題。保羅認為冇噉嘅必要。佢指出，喺基督裏面得生命嘅唯一可靠根基係信，由信，人能夠稱義。不過嗰時，羅馬統治下亞細亞嘅加拉太省，幾過教會裏面，有人反對保羅嘅主張，話每個人都一定要遵守摩西嘅律法先可以稱義。


保羅寫加拉太書嘅目的，係要將接受謬誤教訓嘅信徒帶返正確信仰同生活裏面。保羅先為自己有使徒嘅權柄辯護。堅持佢蒙召做使徒係出於上帝，唔係出於人嘅權柄，並且佢對非猶太人有特別嘅使命。同埋指出只有透過信，人先至能夠稱義，建立正確嘅關係。


1900年，偶然間打開咗敦煌鳴沙山千佛洞第288號藏經洞，發現封藏喺石室內嘅各種敦煌詞抄卷。呢啲抄卷記錄嘅詞嘅寫作時間大概從武則天末年開始，到五代爲止，爲唐五代詞。作者方面，大多數係無名氏，作者範圍好大，多數係出身社會下層，只有五首可以搵到作者名，當中有溫庭筠、李曄、歐陽炯。


咁多抄卷中，最緊要嘅抄卷係《雲謠集雜曲子》，收詞30首，寫錄時間唔遲過西元911年，早過《花間集》30年，係現存最早嘅詞集，呢個詞集用咗13個詞調，除咗《內家嬌》，其餘12種詞調喺《教坊記・曲名表》都有記錄，體例上有慢詞，亦有聯章體。


由於詞喺草創階段，作品內容同一般嘅民歌、詩無幾大唔同，詩嘅界域好闊，同樣詞嘅內容亦幾多樣，一如王重民《敦煌曲子詞集敘錄》所講嘅「今茲所獲，有邊客遊子之呻吟，忠臣義士之壯語，隱居子之怡情悅志，少年學子之熱望與失望，以及佛子之讚頌，醫生之歌訣，莫不入調。


」不過相比詩，詞更擅長寫閨情風月、男女之情，最普遍嘅題材係妓女生活，噉係因爲詞一開始係民間嘅雜曲小唱，唱呢啲詞嘅環境一般係宴飲娛樂，唱來助興用嘅，所以內容上比較淺俗，乃至有豔情化傾向，呢啲內容符合市井平民嘅口味，所以喺呢方面嘅題材敦煌詞達到嘅成就最高。


亦由於佢出於民間，風格上有民歌嘅清新風味，民間嘅視角亦展現出文人寫唔到嘅方面，因此敦煌詞豐富嘅題材表現喺五代宋初文人詞中難得見到，但呢種多樣亦講明佢無同一般嘅民歌詩歌劃清界線，未入到後來詞特有嘅窄而深嘅領域。


除咗內容寬泛，喺體制上敦煌詞亦體現到草創階段嘅粗放，表明佢嘅形式未完全成熟。由於詞呢種文體嘅寫作規範未成熟，啲人無相應嘅文學觀念箍死，所以形式上比較自由，乃至字數唔定、韻腳唔拘、平仄同押、押方音、用襯字。


總體來講，敦煌詞跨越嘅時間比較耐，作者來源複雜，所以各篇詞作幾唔同，從思想內容到表現上嘅工拙、精粗、文野，差異幾大，雖然本色拙樸，但亦有作品講究辭藻，甚至文與白、纖巧與樸拙並存於一篇。因此敦煌詞作爲民間詞作，風貌好豐富。


敦煌詞係研究詞發展早期嘅緊要資料，呢筆資料證明咗詞呢種文體係發源自民間，後來畀文人接納，逐漸地位同詩相等，因此民間詞係宋詞嘅直接源頭。但喺發現敦煌詞之前，研究當中好少見到民間詞作，直到呢批抄卷出土，先補救呢方面嘅缺陷。


下面係敦煌詞主要嘅輯本，由於各家收錄標準唔同，所以收嘅詞數唔同。其中任二北嘅《敦煌曲校錄》收埋俗曲佛曲，《敦煌歌辭集》擴大到但凡可以入樂嘅辭章。一般研究敦煌詞係揀合乎詞體、有調名嘅作品，所以王重民嘅輯本係主要研究對象。


周國武王姬發東征伐商，但重未平服到商民。所以就安排子彔睇住商民，而姬發又派佢啲細佬監視，即係三監。子彔響姬發死後，聯埋姬發三個細佬叛變，即係後世叫嘅三監之亂。結果畀周公姬旦掃平，而子彔首先向東走，去商屬國，但又畀姬旦打到來。


現任總統波索拿諾競逐連任，任內嘅政見同發言都好偏鋒，佢喺2018年選嗰陣隸屬社會自由黨，但係到2019年退黨另組巴西聯盟，不過呢個黨因為收唔夠簽名數支持組黨，最後呢個黨解散，佢就喺2022年改為加入國會嘅右翼政黨自由黨出選。


富臨生日宴群組，簡稱富臨群組，係指喺武漢肺炎香港疫情入面，懷疑因為喺2020年7月9號一齊參與喺屯門中央廣場富臨酒家嘅生日宴而感染武漢肺炎嘅一個感染者群組。呢個群組入面共有44人確診患上武漢肺炎，源頭被懷疑係嚟自同期爆發嘅慶回歸晚會群組。


史前遺址着發現喺欽廉地區噶主要喺啲遺址畀海濱貝丘文化，啲喺新石器時代早期噶，比如亞菩山遺址、馬蘭嘴遺址、杯較山遺址喺防城港、牛屎環塘遺址喺合浦同埋芭蕉墩遺址與及亞陸講楊義嶺遺址喺欽州。種貝丘遺址裏頭主要噶謀生方式係採集、漁獵，可能都兼做有原始農業到了新石器時代中期。


由隋唐開始，朝廷開始設欽州府、廉州府，宋朝就統稱做欽廉，到明朝組成廉州府，下低分治四屬，所以又喊做欽廉靈防、欽廉四屬。按而今中國大陸嘅行政建制，欽廉係計欽州、北海、防城港三隻地級市，連同啲地級市下轄嘅一隻縣級市東興、三隻縣合浦縣、浦北縣、靈山縣。


欽廉地區古屬合浦郡，南朝宋始設宋壽郡於欽州，南齊陣時變宋壽縣，梁、陳為安京郡埞，屬安州。隋又設安州，開皇十八年改為欽州，取「欽順」義，又係「取欽江為名」。大業元年合浦設置祿州，又併入合州。同時大業初欽州改為寧越郡。


民國元年撤銷廉州府，治下直屬欽廉軍政府、後改欽廉綏靖處，同時改欽州變欽縣，1914年改欽廉道。1916年桂系勢力岑春煊主張自下而上欽廉改隸廣西。民國六年欽廉四屬吳則浚等十五名代表向廣西省當局請願，欽廉應劃歸桂省。


之欽廉籍議員對於隻提案始終反對，龐淵鑒、鄧政治兩議員「搜集人民反對此案之證據及窒礙難行之理由，列為書表分呈軍府當道」，防城、欽縣、合浦、靈山轄區啲官民大多嘸願改轄。龐淵鑒同欽廉紳商學各界代表潘承鎏與及欽廉留省學會勞有琨等人上書請願反對改隸。


廣東啲旅外團體都強力反對，基於廣東一體嘅立場喺報紙上進行公開抗議。欽廉旅京人士召旅京廣東全體大會反對欽廉屬桂，上海粵僑商業聯合會都分別致電廣州、北京反對欽州割歸桂省。欽廉地方紳士組織在府學宮開公民大會，五千餘人到場全體表決否認改隸。


最後，喺各方抵制壓力下同埋因陳炯明嘅粵軍回攻驅逐緊桂系，加之省長楊永泰都聯絡粵籍軍官合謀倒桂噶情形下，6月4日下晝廣東省議會開會討論「欽廉各界代表潘承鎏等請函駁回欽廉改隸案」，結果反對改隸並全體起立通過，諮請省長取消。


中華人民共和國成立之後，屬廣東省南路專區，1950年改欽廉專區，1951年改喊做欽州專區。1952年欽州專區劃畀廣西省。1955年改為合浦專區，又歸返廣東省。1958年12月1日，撤消防城縣，併入東興各族自治縣，縣治東興鎮。


1959年改屬湛江專區。1964年，設立欽州僮族自治縣。1965年，欽、防劃歸廣西壯族自治區，設立欽州專區，欽州僮族自治縣改為欽縣，那陳、西鄉等欽北鄉鎮劃入南寧市良慶區同邕寧區，上思劃入。1971年改稱欽州地區。


1978年12月15日，東興各族自治縣縣治遷到防城鎮，改名防城各族自治縣。1983年設北海市。1987年捉合浦縣劃歸北海市。 1993年設立防城港市，轄防城、上思兩縣。1994年6月28日，中華人民共和國國務院批准，撤銷欽州地區，改設地級欽州市。


明末清初，部分嘸服清朝統治噶人移居越南，即為明鄉人。喺公元1679年，清廷逐漸逐漸平定三藩之亂之後，由高雷廉總兵陳上川、副將陳安平，龍門總兵楊彥迪、副將黃進帶領之下，三千名南明遺民坐五十部戰船到今日越南峴港。


佢哋得呶陣時廣南國阮福瀕嘅庇護，受命遷落越南南圻，成為開發湄公河三角洲嘅主力之一。清乾隆四十三年，明鄉人喺越南建有安南明鄉會館。但佢哋喺阮朝陣時捱戥華人分開計，嘸得參加華人商會、社團，又嘸得自稱「華人」。


有尐係因為1887中法劃界、住喺防城江東便而歸入越南噶，捱歸入儂族，大多住喺海寧、即而今廣寧省，其中大部分講𠊎話、白話混合語，所以喊做海寧客或者海寧儂。另外，劃界之後，都持續有新人遷入融入，歸為海寧客。


佢哋祖上多數係清末入欽廉開墾噶客家人。喺保大皇帝陣時有過儂人自治區喺芒街，之後隨法國人南遷潼茅成立海寧郡自治區，又或者去西貢堤岸、甚至法國、南加州。喺1979年越南政府發佈文件《越南各民族成分名稱嘅決定》裏便承認海寧儂為華族。


跳嶺頭着認爲來源跟古代「傩舞」，啲人係男噶或者男扮女，跳舞噶肯帶「鬼面殼」、木做噶、潲色噶，同時舞刀叉棍啲兵器，憑獨舞、雙人舞、群舞啲形式，跳在固定場所在「土地社」旁邊。靈山嶺頭戲增加有滑稽表演似古典小品穿插落舞蹈之間，比如「娶親」「搶親」之類，或者現代戲仔。


採茶戲原本衹有旦角撈雜腳，時今有生旦末丑四行，文戲多武戲少，有「扇花」「中花」「錢尺花」「酒盃花」「交叉跪轉步」「七點梅檯步」啲傳統表演。伴奏肯使高邊文鑼，配三叮鼓、梆仔、高胡、二胡、揚琴、中胡、笛、㗾嗲啲樂器。


徐㴓喬阿爸係英國人，阿媽係菲律賓人，喺香港土生土長，細個住錦田。佢2008年開始喺YouTube活躍，2015年憑住一段鬧無綫電視節目《網絡挑機》嘅短片而出名。佢同時係位模特兒，拍過唔少廣告。佢喺2016年加入ViuTV，主要工作係做細路節目《快樂童盟》嘅主持。


呢個台凈喺香港、澳門、廣東同廣西梧州嘅鄉下地區有得播。但由於好多時語言唔通，收視率長期低下，新聞入面一有敏感時政會出現扯咗信號情況，但由於有中國企業向亞視入股，所以有商業廣告喺廣東省市兩線直接播。不過喺收台之後到開台之前及部分時間，部分城市會播電視直銷廣告或專家講座。


七十士譯本嘅以斯帖記有大量希伯來文版冇嘅經文，內容包括國王詔書嘅內容等等，爾啲額外內容喺基督宗教被視為次經，稱為 ｢補錄｣，早期嘅拉丁文譯本擺嗮佢哋喺卷尾，但係現代嘅天主教譯本就將佢哋獨立成章，按照七十士本嘅原次序分散嵌入其他章入面，分別叫做補錄甲、乙、丙、丁、戊同己，基督新教嘅譯本就通常冇爾啲內容。


自從英文殖民後，香港實際上喺工作、學習方面都由英文主導。用母語嘅學校、工作，都會畀香港人視爲次一等。不過，香港人對使用母語學習同工作呢方面嘅語言權利冇好大注意。主權移交之後，政府喺缺乏學術論下之下，多次嘗試推行普教中，其中教育局甚至貶低粵語地位，惹嚟爭議。


林子豐博士，OBE係香港銀行家，嘉華銀號）創辦人，香港浸會書院頭一任校長，亦做過「私立廣州培正中學澳門分校」校長、香港培正中學校長同埋香港浸信會聯會主席。祖籍廣東省揭陽縣深坑鄉，老頭林紹勳喺鄉村教過書。


大漢山國家公園係馬來西亞半島上面一個國家公園，喺1938年至1939年成立，當時叫做佐治五世國家公園。馬來西亞獨立之後，改名做「國家公園」，因大漢山座落喺呢度，所以別名大漢山國家公園。呢個公園佔地4,343平方公里，擁有世界上最古老嘅熱帶雨林。


大漢山國家公園嘅生態景觀已經成為馬來西亞出名嘅旅遊項目。公園入面好多地方都係地質學同生物學景點。大漢山係西馬最高峰，公園入面仲存在好多珍貴稀有品種動物，例如馬來亞虎、食蟹猴、蘇門答臘犀牛、大眼斑雉、紅原雞、印度野牛同亞洲象等。


《怒火街頭》，香港電視廣播有限公司時裝法律電視劇，本劇由鄭嘉穎同胡杏兒領銜主演，李璨琛、林子善、滕麗名、陳敏之同石修聯合演出，監製唐基明。係其中一套2011年無綫海外業務同節目推薦劇集。劇集播出後反應熱烈，喺同年拍攝續集《怒火街頭2》，2012年播出。


「薩爾圖」呢個名係音譯自滿蒙語言，蒙文嘅講法係話「月光昇起嘅地方」，因爲遊牧民係日頭放牧、夜晚看住牛羊，有月光會易看啲，所以牧民鍾意月光，其中「薩爾」解做月光、「圖」解做笪地。而滿文嘅講法係話「風沙大嘅地方」，因爲呢帶春天時會颳風，揚起砂塵。


《一樣的天空》，係2022年上畫嘅港產片，由王菀之、石修、朱鑑然、米雪、車婉婉、吳浣儀、周祉君、林德信、袁富華、徐浩昌等主演，陳翊恆、潘梓然、侯楚峰、葉正恆執導。電影由香港四間電影公司銀都機構、英皇電影、寰亞電影同天下一電影聯合出品，由四個單元組成。


元始三年喺王莽嘅安排下畀平帝冊立為皇后。做咗皇后約莫一年之後，平帝就畀王莽毒殺，由孺子嬰繼位，王莽攝政，尊佢做皇太后。初始元年，王莽篡位，佢改稱定安公太后。孝平皇后忠於漢室，對阿爸篡漢好唔滿意。王莽感到好難過，打算搵個人將佢改嫁，但就激到佢好嬲，唯有就咁算數。


係臺灣中華電信公司推銷旗下業務嘅一種方式，即係話同佢簽埋兩年半合約之後就開始每個月交租畀電訊公司，辦理時間為期七日，由於早前遠傳電信同台灣大哥大喺四月份出咗個著數方案引致中華電信客戶流失，跟住幾間電訊公司展開咗一連串嘅惡性競爭。


梁劉柔芬，GBS，SBS，JP係香港臨時立法會同埋香港立法會第一至第四屆議員，中華人民共和國香港特別行政區第十屆、第十一屆全國人民代表大會代表，香港紡織界企業家。佢係自由黨 前成員，歷任青山醫院管治委員會主席，香港浸會大學諮議會同校董會會董。


獨角鯨得2隻牙，2隻都喺上顎。雌性嘅牙通常埋喺牙床，但雄性嘅左牙會生出嚟，變成一條好長嘅牙，可長達三米。喺中世紀以前，商人同埋鍊金術士會將一角鯨視為神祕嘅生物，佢嘅長牙會被人當做「獨角獸嘅角」，好有買賣價值。


香港民主派區議員辭職潮，又叫泛民主派區議員劈炮潮，係指因為《香港國安法》規定香港公職人員宣誓擁護《香港基本法》同效忠中華人民共和國香港特別行政區，導致區議員被要求宣誓，喺2021年7月初，已經有大量非建制派區議員連環辭職嘅現象，最終有超過二百人劈炮唔撈。


2020年全國人大常委會通過嘅《香港國安法》，要求香港公職人員宣誓擁護《香港基本法》同效忠中華人民共和國香港特別行政區。因為噉，2021年頭香港政府就推出咗《2021年公職條例》，要求區議員都要宣誓，條例喺同年5月獲立法會通過同埋刊憲生效。


政府又放風話被取消議員資格就要追討返全數薪津，但宣誓前自行辭職嘅就唔追究。政府呢種做法，成功逼使好多泛民主派、香港本土派區議員因為驚被取消資格同被追討薪津，而急住喺7月舉行宣誓之前劈炮，喺7月7號到7月21號嗰陣辭職嘅區議員人數達219人，佔區議會議席總數近四成半。


郭怡伶，藝名小Call，係臺灣女演員，臺北市出世，2008年出道，參演過電影《艋舺》、《寶島大爆走》等，之後演出港產片《台北夜蒲團團轉》同《春嬌救志明》而喺香港出名。另外佢2011年喺臺灣推出全裸寫真集《宅之小惡魔》。


2012年12月，北美足球大聯盟向加拿大政府發出版權申訴，要求將卡斯卡迪亞盃嘅版權收歸大聯盟，結果三個擁躉俱樂部反應激烈，並且馬上組建咗一個叫做「卡斯卡迪亞盃議事會」嘅法人組織，專門負責保護卡斯卡迪亞盃版權嘅一切事項。


華北係一中國地理大區，廣義上等於北中國。傳統上，淮河以北嘅中國地區都可以叫做華北。按照省份，有官方嘅地理分區，其中中華民國大陸時期將河北、山東、河南、山西、陝西、甘肅、北平、青島、天津、西安共六省、四直轄市劃爲華北地區，而家嘅中華人民共和國將北京、天津、河北、山西、內蒙古共兩直轄市、兩省、一自治區劃爲華北地區。


呢啲系統會有好多功能，例如幫手分析一大柞嘅數據，例如係「每件產品嘅供應量有幾多」、「每批貨會喺幾時運到邊度邊度」、「有幾多個客訂咗間企業嘅貨」、「今個月有幾多單投訴」同「呢件呢件產品今個月喺每個地區賣咗幾多件」等嘅數據都會俾管理層知道間企業每件產品嘅銷情，從而俾佢哋決定間企業打後要採取嘅策略。


煙灰缸，包括煙灰盅、煙灰罌都係一個裝香煙廢棄物嘅器皿，形狀似一個開口嘅碗、有蓋嘅盒、合金郵箱，或者垃圾桶咁。煙灰缸用料係耐燃物料，包括石、瓦、玻璃、金屬咁。禮品公司唔少都設計利用煙灰缸表面幫人做廣告宣傳。


撈鬆係形容講官話人士嘅粵語蔑稱。呢個詞據說係源於講國語人士嘅一句口頭禪老兄，因為佢哋好鍾意叫人「老兄」，而近代講粵語嘅人士開頭想用同樣稱呼表示對佢哋嘅尊重，但係又難以模仿佢哋嘅國語口音，於是乎將講國語人士稱呼為「撈鬆」，後來以訛傳訛變成歧視啲講國語人士嘅統一稱呼。


傳說有唔同版本。有說為伏羲細妹，以風為姓，兄妹都係人首蛇身，兄妹結為夫婦。又傳說女媧造人，佢用泥整人出嚟。祝融同共工打交，打斷咗不周山條柱，天穿窿，有災禍，女媧煉石補青天，斬鼇足撐住天，災禍得以平息。


如今看法，女媧為上古氏族之酋長，氏族拜蛇，當時仍係母系為主，然而開始有婚姻，兄妹尚不諱忌時。後逐漸捧上神檯。漢時有唔少記載，此後奉為保𧙗之神。補天之故，成為遮同繡補之神。做人為人始祖，同兄妹結婚，為婚姻之始，如此為化育繁衍之神。


女媧氏亦風姓，虵身人首，有神聖之德。代宓犧立，號曰女希氏。無革造，惟作笙簧。故《易》不載，不承五運。一曰女媧亦木德王。葢宓犧之後，已經數世。金木輪環，週而復始，特舉女媧，以其功高而𠑽三皇，故類木王也。


往古之時，四極廢，九州裂，天不兼覆，地不周載，火爁炎而不滅，水浩洋而不息，猛獸食顓民，鷙鳥攫老弱，於是女媧煉五色石以補蒼天，斷鼇足以立四極。殺黑龍以濟冀州，積蘆灰以止淫水。蒼天補，四極正，淫水涸，冀州平，狡蟲死，顓民生。


當此之時，禽獸蝮蛇，無不匿其爪牙，藏其螫毒，無有攫噬之心。考其功烈，上際九天，下契黃壚，名聲被後世，光暉重萬物。乘雷車，服駕應龍，驂青虯，援絕瑞，席蘿圖，黃雲絡，前白螭，後奔蛇，浮游消搖，道鬼神，登九天，朝帝於靈門，宓穆休於太宜之下。


卻說女媧氏，係女身，乃伏羲氏之妹，同母所生，生而神靈，面如傅粉，齒白唇紅，身長二丈五尺，幼極聰慧，長佐兄正婚姻媒的嫁娶之禮，以重萬民，是為神媒，帝愛而敬之。伏羲氏崩，群臣推女媧氏即位，號為女皇，建都於中皇之山。


女媧掌管雨水，見於漢時。王充寫論衡順鼓篇，提到「雨不霽，祭女媧，於禮何見。」一直落雨，祭女蝸，求女媧息止。同補天道理一樣。大宋新定九域志卷一，曰「孟州有皇母山，又名女媧山，其上有祠，民旱水禱之。」旱亦拜女媧。


女媧誕，各處鄉村各處例，以三月十八為多，其餘有冬至、正月初一、正月初七人日、正月初十、二月十五、三月初三、三月十五、三月十八、五月初五、五月初九、七月十八、九月初五、九月十五、十月十八、十一月初五、十二月初八等。


世貿中心係香港一座商廈，喺銅鑼灣告士打道280號，後面係謝斐道同東角道交界，1975年開張，由怡和洋行發展，嗰時叫世界貿易會議中心，大約1990年左右，怡和將佢賣咗畀湯臣集團嘅湯君年。1992年改用而家個名，1994年湯臣又賣咗畀新鴻基地產。


南方地區食稻米、特別係糯米嘅歷史源遠流長，所以都可以整出好多花腎，而飯、糭、䊦就係其中比較有代表性嘅幾樣。雖然「䊦」邇種講法用嘅埞比較少，但係考慮到糯米糍同埋其他語言入邊形式非常之類似嘅糕點，譬如西南地區同埋福建地區嘅糍粑、江浙青團、越南𥹘𥻻、日本糯米糍同埋琉球糯米糍嘅等等，可以睇到邇種嘢食分佈之廣泛。


美國西部泛指美國西部各州。由於美國自建國以嚟疆域多次向西擴展，因此美國西部嘅定義亦隨著時代而變化。一般多以密西西比河作為美國東西部嘅分界線。廣義嚟講，美國西部佔咗美國一半以上嘅領土。美國西部包括咗自路易斯安那購地而獲得嘅土地、1818年自英國獲得嘅土地、德克薩斯州加入美國嗰時嘅土地、1846年自英國獲得嘅土地、1848年墨西哥割讓畀美國嘅土地同埋蓋茲登購地而獲得嘅土地。


美國西部本身又可以再細分成唔同嘅地域。亞利桑那州、科羅拉多州、加利福尼亞州、新墨西哥州、內華達州、俄克拉荷馬州、德克薩斯州同埋猶他州又被視為美國西南部。而蒙大拿州、懷俄明州、愛達荷州、俄勒岡州同華盛頓州就係美國西北部。


呢樖嘢喺廣東珠江三角洲同福建中部、閩江下游同埋海拔低過1000米嘅地區先至見到佢。喺廣東嘅東邊同西邊、福建嘅西北邊同北邊、四川嘅東南邊、廣西同雲南嘅東南邊都重可以見到小小，重有一小部分喺越南同老撾入面。


因為水松喺地球嘅白堊紀到新生代期間，北半球入面出現得比較多，但係到咗第四紀冰河時期後期就率先喺歐洲、美洲、日本同其它地方都滅絕嗮，而家就得返嚿化石響度，但係喺珠江三角洲、福建中部同閩江下游地區就保存得比較好。


呢樖嘢嘅樹幹有扭曲嘅斑紋。喺地基嗰度大到好似條柱槽噉，重有屈住膝頭箇噉嘅呼吸根出咗嚟地面。而樹枝方面就比較少，甚至好疏吓。樹葉方面就有線形、針形同埋鱗片形呢三種。樹木一般喺八到十米到高，最高可以去到廿五米。


2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮響永亨銀行出面嘅巴士站上落搞到大塞車，同時藉住增加新馬路西邊嘅人流，改善做生意嘅環境，所以去司打口、媽閣方向嘅巴士都取消停靠永亨銀行出面嘅巴士站，改咗停靠金碧文娛中心站。


2016年7月2號，因為八達新邨同澳門日報新開轉右路口上行車天橋搞到東北大馬路轉右去慕拉士大馬路大塞車，所以恢復返之前噉樣，取消慕拉士右轉上新雅馬路行車天橋路口，所以響停靠「慕拉士巷」之後加返停靠「慕拉士／飛通大廈」，可以兜去東北大馬路右轉慕拉士大馬路上新雅馬路行車天橋。


2017年10月14號，因為嘉樂庇總督大橋規章規定禁止十五噸以上嘅車嚟行，而之前交通事務局又冇注意到，畀廉政公署剔爆，所以交通事務局開始執正嚟做，將2號平時用開嘅五洲龍中巴調畀52號，同時將52號用開超開十五噸嘅宇通ZK6118HG 10.


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


呢條線雖然係祐漢、黑沙環來回中區同水坑尾嘅巴士線之一，但係沿途都有好多條線揀，加埋12號同19號重快過呢條線，行車時間重短，所以客量明顯比12同19號少一截，不過黑沙環來回中區一帶有優勢，而黑沙環係人口密度高嘅地區之一，唔少黑沙環居民會利用呢條線來回中區返工，所以繁忙時間成日出現爆棚。


2008年8月15號，一架2號蘇州金龍KLQ6930G大巴，響荷蘭園大馬路近若翰亞美打街街口停車之後，巴士死火撻唔着，期間車尾發出響聲，有氣體噴出，車尾底漏咗大量紅色液體。車長基於安全考慮，立即疏散巴士入面廿幾個乘客到附近嘅行人路，重安排乘客轉乘下一班車，事件入面冇人受傷。


喺1980年嗰陣，中國大陸率先出咗GB2312嘅字庫喇，雖然話呢種字庫係收錄咗中國大陸99.75%嘅成日用到嘅字，但係一用到人名、地名、部份喺GB2312嘅字庫推出咗之後先至簡化咗嘅漢字、繁體字同埋古漢語用到嘅罕用字、生僻字呢啲噉嘅字就唔得喇。


後嚟到咗1993年，Unicode 1.1就出咗版，佢就收錄咗包括中國大陸、臺灣、日本同埋韓國入面成日用到嘅漢字，一共挾埋有20,902個字咁多。嗰陣中國大陸就推出咗同Unicode 1.1差唔多嘅GB13000代碼出嚟。


雖然話中華人民共和國國家品質技術監督局喺2000年3月17號推出咗GB18030標準嘅字庫嚟頂住GBK嘅位。佢係保留咗GBK編碼入面所有已經編咗碼嘅漢字，喺第二位嘅字庫組入面，重將可以用得嘅範圍繼續擴展落去，大概加咗一百個漢字同埋四位字庫組嘅編碼位。


陳以誠，香港兒科醫生，前香港醫學會副會長，同李家仁醫生同被譽為「兒歌醫生」，曾經係2007年香港行政長官選舉選舉委員會嘅醫學界代表，而佢於一九八零年代共香港基督徒音樂事工協會《齊唱新歌》第二集主唱工作。


陳以誠讀過迦密中學，1977年喺香港大學畢業，喺英國留過學、攞到英國皇家兒科醫學院院員資格，攞到內外全科醫學士 資歷，做過公立醫院醫生。雖然陳以誠喺1995年冬天起兼職兒歌歌手，但係直至2003年才以SARS事件為題材既兒歌《眾志成城抗肺炎》才為人認識。


最初香港嘅車廠係喺寶靈頓道同堅拿道一帶。1920年代，香港電車公司決定喺銅鑼灣羅素街起一座大型車廠，來泊同維修電車，叫佢做羅素街車廠。1932年，因為電車多咗，羅素街車廠唔夠用，電車公司喺北角英皇道起多個車廠嚟泊電車。


1951年，電車公司決定擴建羅素街車廠，重改叫霎東街車廠。因為電車廠同霎東街、羅素街民居好近，而喺波斯富街轉入車廠嘅係一條弧形嘅電車軌，電車返廠時就特別嘈，而電車又多數喺半夜返廠休息，所以對住附近嘅人造成噪音騷擾。


郭慧喺1994年讀緊中學嗰陣已經拍過眼鏡88電視廣告。1998年佢參加香港電台第二台DJ訓練班而入行，之後做過新城電台DJ同埋香港有線電視體育台主持，同埋參與電影演出。2003年佢主演網劇《男女字典》做咗其中一位主角，係佢嘅代表作品，同年因為同歌手陳曉東傳緋聞而出名。


藩鎮割據係因為唐朝本身地方有個官叫節度使，有軍事大權。而喺安史之亂之後，唐朝為咗安撫一啲安祿山、史思明嘅部下，所以就封佢哋做節度使，鎮守一啲地方。本來唐朝以為可以穩住亂局，鬼唔知班節度使完全唔聽中央話，不時作反。


搞到電力公司發出通知，限期響1月3號前找清爭落嘅公共電費，如果唔係會響6號朝早中斷住宅子部分公共部分嘅供電服務。為咗盡量減少停電事件對全體住戶造成嘅影響，房屋局除咗致力斡旋外，亦呼籲爭議雙方一定要致力解決爭落嘅公共電費問題，亦響2014年1月4日透過通告勸啲住戶做好停電嘅相應準備，重呼籲相關冇畀管理費單位嘅業主，為咗全體業主共同利益，履行責任盡快去畀管理費。


學牌，正式名學習駕駛執照，係專門淨係用嚟學車、駕駛考試嘅一種特殊車牌，亦係香港運輸署嘅一種特殊車牌，考完筆試，合格先可以申請，再攞住去報駕駛考試，考試合格再換P牌。任何年滿18歲嘅人都可以申請私家車、輕型貨車及電單車嘅學牌。


喺香港，學電單車，分3個部份筆試、強制試同路試，筆試係考《道路使用者守則》內容，強制試喺考試場地內考基本操作，合格先拎到學牌，先可以合法出街，喺馬路學車，而香港電單車路試可以自己學，唔一定跟教車師傅，有學牌仔會喺呢段時間會學牌出車，即係未考路試就買咗電單車先，可以學車又可以遊車河，但係要遵守學牌規限，試過醉駕停牌嘅藝人謝天華亦係學牌出車，曾經半夜趁少人，喺學牌時間外揸車，連學牌都冇掛，結果遇著差人路障，罰款七百七十蚊。


赤崗站係設計成冇柱嘅站廳而令到個站廳好闊。而收費區喺站廳嘅南邊，四周圍俾車站嘅商舖圍住嗮。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。


喺1988年嘅「十字綫網」規劃入面就話咗嗰時舊2號綫嘅一個站，喺新港中路嗰邊。後嚟喺1997年嘅《廣州市城市快速軌道交通線網規劃研究》入面話咗要將條2號綫一分為二，而呢個站係話嗰時5號綫嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。


阿拉伯五型同阿拉伯四型唔同嘅地方係五型嘅車陣改良咗，令巴士地台可以整低啲，方便用前門上落。同阿拉伯四型一樣，阿拉伯五型一樣有單層同埋雙層版，雙層版全長27呎或30呎，而單層版全長25呎至到近36呎。阿拉伯五型較普遍採用嘅引擎係吉拿6LW或者吉拿6LX，不過有十架喺1963年付運Wolverhampton嘅阿拉伯五型係配AEC AV590引擎，另外喺1965年付運卡迪夫嘅其中一架阿拉伯五型係配Ruston Paxman 6YDA MkII風冷引擎。


阿拉伯五型繼續以英國為主要市場，主要係整成雙層巴士，另外亦有出口到海外。香港嘅中華巴士亦繼阿拉伯四型之後，大量買入阿拉伯五型。1963至1972年，中巴引入咗106架25呎阿拉伯五型單層巴士、40架35呎7吋阿拉伯五型單層巴士、125架30呎阿拉伯五型雙層巴士同埋44架28/29尺阿拉伯五型雙層巴士，全部用Metal Sections車身。


去到1970年代，中巴將105架25呎同埋全部35呎7吋阿拉伯五型單層巴士重建成雙層巴士，其中後者更要將軸距改短3呎半，又買咗16個二手30呎阿拉伯五型底盤並改用新車身。1970年代尾開始，中巴再同144架30呎阿拉伯五型底盤換新嘅亞歷山大CB車身。


阿拉伯五型雙層巴士一直去到1996年至退出常規嘅載客服務，最後一架喺1997年3月退役。另外中巴亦曾經將多架阿拉伯五型巴士改裝成工程車，有啲喺1998年9月1號中巴專營權完咗之後賣咗畀新世界第一巴士。


讚美之泉係一個華人基督教音樂團體，1993年喺美國加州成立，1997年喺台灣正式登記為讚美之泉文化事業基金會。讚美之泉喺1996年發行第一張敬拜讚美專輯《讓讚美飛掦》，得到好多人嘅鼓勵同支持，製作有敬拜讚美專輯、青年敬拜專輯、兒童敬拜專輯、演奏曲精選系列、鋼琴演奏系列、實況錄音錄影、敬拜影音系列等。


讚美之泉以敬拜讚美、聖樂創作、同多媒體影音製作為導管來傳福音，激勵同裝備呢個世代嘅信徒，宣揚神嘅國度。進而賦予神嘅子民喺生活、屬靈生命、音樂、多媒體上嘅深造，為神發揮潛力，活出聖潔得勝嘅生命，帶領神嘅子民到神面前敬拜。


安藤梢係日本足球員，踢前鋒，曾經喺1999～2015年間為日本女子足球代表隊出場126次，入咗19球。佢代表日本參加過1999年FIFA女子世界盃、2004年夏季奧林匹克運動會、2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


ISO 14000係由國際標準化組織設立嘅標準系列，同環境管理系統有關。佢唔單止係新創嘅一種環境保護制度，而係將一個組織所應該執行對環境嘅企業責任加入明文規定，綜合參考而家有嘅管理工具做有系統嘅一個規劃。


香港中文大學，簡稱中大或者CUHKSZ，內地亦稱港中大，係香港中文大學同深圳大學合辦嘅一間大學，喺民間被認為係香港中文大學喺深圳校區。校園喺深圳市龍崗區，深圳地鐵大運站西側，2012年10月11日創校。


喺大人眼中嘅無聊小事，喺細路心中反而卻係最重要嘅。呢套劇透過細路嘅目光去睇世界有幾遼闊，佢哋點樣以既單純又堅決嘅一顆心去實現呢啲最重要嘅小事，等大人明白到唔應該用自己嘅一套嚟框住佢哋，任由佢哋純真嘅夢想飛翔！


崔錦棠，人稱棠哥，係香港三項鐵人代表隊前成員同教練，喺1996年退役，香港有線電視前足球評述員，2013年9月加入無綫網絡電視TVB體育台做體育節目主持。2015年轉做無綫電視基本藝人合約藝員，參與電視劇演出，初初多數扮演公職人員同有正氣嘅角色，而喺《愛回家之開心速遞》就扮蠱惑縮骨嘅行政人員Andy。


崔錦棠喺香港有線電視嗰時，係做香港有線電視足球台同香港有線電視體育台嘅旁述同主持足球節目。主力講西甲賽事，夥拍龍華琛同鍾國雄主持體育節目《體育王》，佢亦曾經評述過FIFA世界盃同歐洲國家盃。佢亦主持過亞洲運動會同冬季奧林匹克運動會等大型體育賽事。


喺荔景天主教中學畢業之後，曾經喺電影工作室做過幕後工作，亦曾經客串電影中日東北和，之後為咗代表香港出賽，就轉咗去國泰航空公司做嘢，為咗方便用平價錢去買機票。直至到1992年就做咗香港三項鐵人總會體育幹事，同兼做埋青年軍教練。


崔錦棠同哥哥崔錦雄喺葵涌區大，兄弟喺祖堯天主教小學讀過書。1982年，佢讀緊中四嘅時侯，曾經因為荔景天主教中學嘅高中冇理科學位而要去迦密愛禮信中學讀咗三個星期，但之後就喺原校荔景天主教中學完成文科班會考課程。


1988年第一次參加全港青少年三項鐵人錦標賽，即攞到亞軍，隨即被揀咗入香港青年隊，1989年開始代表香港出賽，先後三次出戰「世界錦標賽」。亞洲賽事方面，1992年至年1996年連續五年代表香港出戰「亞洲錦標賽」，最好成績係隊際賽銀牌，個人最高亞洲排名係第七，亦曾經喺多個亞洲地區比賽打入三甲。


藍玉係明初名將，安徽定遠人，同胡惟庸係同鄉，亦係常遇春嘅妻弟。洪武十二年秋做永昌侯，同年仲做咗征虜大將軍。二十一年做大將軍、封做涼國公。後來畀明太祖懷疑佢謀反，之後被處決，牽連一萬五千人，史稱「藍玉案」。


洪武十四年，藍玉以征南左副將軍嘅身份再同傅友德進攻雲南。洪武廿年，北元嘅納哈出多次侵犯遼東，朱元璋就封藍玉做右副將軍，封穎國公傅友德做左副將軍，同征虜大將軍馮勝帶廿萬大軍北伐。納哈出因為不敵明軍所以投降。


洪武廿一年，朱元璋封藍玉做大將軍，率領十五萬兵馬征伐北元後主脫古思帖木兒。同年喺捕魚兒海，砌低北元嘅主力部隊，俘虜咗北元後主次子地保奴同北元嘅皇妃、公主百餘人，七萬七千男女，仲攞理北元嘅寶璽、符敕金牌、金銀印諸物，馬駝牛羊十五萬餘。


脫古思帖木兒唯有逃到蒙古舊都和林，北元從此一蹶不振。捷報傳到應天府，朱元璋係大喜之下，原本打算封佢做梁國公，後來因為聽到藍玉曾經逼姦元妃的，所以改梁做「涼」，變咗涼國公。但係朱元璋依然讚佢可比作漢朝嘅衛青、唐朝嘅李靖。


1946年喺廣州中山大學經濟系畢業，攞到文學士學位。後來返香港跟老豆學做生意，做過香港期貨交易所、九廣鐵路公司董事同新界鄉議局執行議員。1964年起歷任新界鄉議局第十六屆主席、第二十一、二十二屆副主席。


呢個遺址響明朝嗰陣，因為為咗撐住成個廣州城，就起咗呢個城門。不過棟城門喺1920年因為廣州市政府起咗條中山路同人民路而拆咗，凈係得返啲磚瓦喺度，而城墻嗰度一直以嚟都用咗嚟做民宅嘅，到咗1996年，為咗配合地鐵1號線同考古挖掘嘅工程，就喺甕城遺址嘅南邊發掘咗，整咗個基址，重喺1998年發掘咗一次出嚟。


香港粵語曾經有一個詞叫做「糶灰」，當中「灰」係白粉噉解，所以「糶灰」即係賣白粉、販毒，係犯法嘅。點解要用個「糶」字呢？原來以前鴉片俗稱「黑米」，所以咪用指賣米嘅「糶」字囉。但係啲人唔識個「糶」字，就用假借字寫成「跳灰」。


雅瑟係英國舒梨郡人，大個咗之後搞教育。1863年，雅瑟同瑪麗·安妮·獲嫻結婚。1964年，雅瑟同老婆搬去香港做嘢。雅瑟啱啱嚟香港嗰陣，係做英軍學校校長嘅。1870年，雅瑟跳槽去啱啱成立嘅孤兒院兼學校曰字樓孤子院做第一任院長，而佢老婆就做女舍監。


1878年，曰字樓孤子院轉做政府資助學校。冇幾耐，雅瑟就因為老婆健康唔好而辭職，跳槽過皇仁書院做副校長，希望抽多啲時間陪老婆。1900年，雅瑟退休翻英國。1912年1月12號死喺康和郡。1949年，拔萃男書院成立雅瑟社，綠色係雅瑟社嘅代表顏色。


喺2019年第6屆區議會選舉，林子琼參選北區區議會彩園選區，最後打敗在位25年嘅前任北區區議會主席蘇西智、前民主黨成員黃成智，成功當選。2021年7月8號，佢正式劈炮唔撈，成為香港民主派區議員辭職潮嘅其中一個犧牲品。


新界東北發展計劃係香港政府諮詢緊嘅規劃，打算將古洞北、粉嶺北同坪輋／打鼓嶺嘅農地發展成新市鎮。雖然可以提供到五萬幾個住宅單位，但係計劃有好多反對聲音，指責包括破壞當地居民嘅屋企、破壞香港農業發展、可能變成大陸有錢人嘅專區，同埋益咗響嗰度買定地嘅地產發展商。


提倫斯維達係一名美國電視劇集同電影嘅編劇同監製。佢係HBO劇集《酒私風雲》嘅創作人、編劇。喺做《酒私風雲》之前，維達曾經係HBO劇集《人在江湖》第二至六季嘅編劇。2013年，佢幫馬田史高西斯嘅電影《華爾街狼人》寫劇本，得到提名奧斯卡最佳改編劇本獎。


903買定嚟搜係香港商業電台叱咤903嘅節目，連埋廣告每集係三十分鐘。主持係余迪偉、阿強同埋傑豬。響2020年10月5號至2021年9月17號星期一至五下晝四點半至五點播放。節目係搵出五大搶嘢喇喂有乜嘢，同埋做啲拍賣整新口號嘅嘢。


《I ALSO DON'T KNOW 》，係香港獨立流行音樂組合My Little Airport喺2022年3月28號推出嘅現場專輯，嗰場拉闊音樂會係My Little Airport喺2021年8月29號喺EMax匯星演出，我都唔知道演唱會尾場。


黃文意9歲到英國讀書，讀嘅係貴族私校 Clifton College，中學返香港先後讀過沙田官立中學同賽馬會體藝中學，主修視覺藝術，大學讀香港中文大學，主修文化研究學士。黃文意而家喺香港大學修讀文學與文化研究系碩士課程。


2016年，黃文意加入咗無綫電視，主要做TVB娛樂新聞台粵語主播。2017年1月，佢主持J2台旅遊節目《3日2夜》，佢因而一夜成名，被網民封為「童顏女神」，之後又因爲拒絕200萬飯局，同被揭發有富爸爸而矚目。


喺地圖上望，博多大概係福岡市嘅東部地方，個樣係西北東南走向嘅長長伸出嘅區域。西北面同中央區隔住條那珂川，正西面同南區隔住那珂川同鹿兒島本綫。北面係東區，東面係志免町，東南面係大野城市，西南面係春日市。


西北邊係臨博多灣嘅港灣地區，係博多港嘅核心。喺博多埠頭有去壹崎島、對馬島、五島、玄界島嘅波音929渡輪航班。西北部地方就係舊時嘅港市、商業重鎮「博多」，係比得上天神嘅福岡商業旺地。那珂川同博多川之間嘅地方叫做「中洲」，係九州第一嘅歡樂街。


美國國家安全局係美國規模最大嘅情報機關，響海外嘅活躍度僅次於中央情報局。除咗直屬上級機關美國國防部同埋總統之外，其他部門對佢內部嘅連作一無所知，就連CIA對呢個部門嘅內部連作都係知啲唔知啲，所以佢畀其他部門起咗個花名叫「No Such Agency」。


國家安全局嘅歷史可以追朔到響1917年成立嘅軍情八處，由當時全美國最犀利嘅解碼專家赫伯特·阿德利成立。後嚟響1949年，參謀長聯席會議通過咗國防部嘅提議，由軍隊安全局取代軍情八處，不過當時佢其實冇咩嘢權力。


響1951年中情局局長同美國國家安全委員會提議，起一個多方面嘅情報機關，意見畀委員會同意。於是響1952年，委員會出咗一份報告，提議將軍隊安全局轉型同埋擴大佢嘅權力。響同年六月，當時美國總統杜魯門簽咗文件，劃定咗軍隊安全局轉型後嘅權力，仲響同年四月正式成立，叫國家安全局，取代軍隊安全局。


國家安全局嘅主要工作除咗係海外情報收集同分析、政治保衛美國政府之外，仲會破解其他國家情報組織嘅密碼，同埋監聽國內外嘅公司、軍隊同外交部，對於美國外交部同美國軍隊嘅內部運作係仲清楚過CIA。此外，佢仲係世界上請最多數學科博士同電腦專家嘅情報組織，解碼能力都係世界一流。


丙型肝炎病毒簡稱為HCV，喺病毒分類上屬於正鏈RNA病毒，早期被認為係造成非A非B病毒型肝炎嘅主要致病因子之一。於1978年被發現，1989年通過基因技術首次獲得基因組序列。佢係一種45納米大、有外殼、單鏈核糖核酸嘅病毒，屬於黃病毒科中嘅肝炎病毒屬。


根據1994年新建立嘅分類系統，HCV可分成六種唔同嘅屬型同30種亞型。喺歐美同日本主要係第一型為主、第二型以日本、中國居多、第三型喺泰國、新加坡、同部份嘅印度較常見、喺埃及、中東同非洲中部主要係第四型，而第五型同第六型就喺南非同東南亞常見啲。


傳播嘅途徑為腸胃道外傳播，同B肝類似，而最主要嘅傳播途徑係血液同體液。有施打藥物或者毒品習慣嘅人通常係得到C肝嘅高危險群，大約70%嘅感染者都有注射毒品嘅習慣。使用唔乾淨嘅器械紋身或者穿窿亦係危險因素。


隨住血液檢測進步，開發中國家而家喺輸血後感染HCV嘅風險經已大大降低咗。另外喺美國嘅一項統計結果顯示，輸血者嘅血液喺通過所有血液檢查之後，感染HCV嘅機率係103000分之一。除咗血液傳染之外，HCV亦可能會經由性行為同埋垂直傳染嚟傳播，喺HCV感染者嘅精液同陰道嘅分泌物入面可以檢測到HCV病毒，目前亦有一啲報告經已顯示性行為係可以傳播HCV嘅。


診斷方法係喺唔係由於酗酒導致嘅唔正常嘅肝功能嘅情況下通過蛋白質轉漬法驗證針對丙型肝炎病毒嘅抗體以及通過聚合酶鏈鎖反應驗證病毒嘅核糖核酸。假如只能驗證抗體而喺三個月內持續唔可以驗證病毒，就可以確定病人曾經被感染。


感染之後6到12個禮拜，少部份人會產生急性C型肝炎，其中25%嘅人會出現一啲輕微唔特別嘅症狀，包括鬱悶、食慾唔振、噁心等症狀，有時重會出現比較獨特嘅症狀，例如黃疸、脂肪痢，以及血清中ALT指數嘅升高。


大多數感染HCV嘅人通常會轉變成慢性肝病，除非到咗末期，慢性C型肝炎通常係冇任何症狀嘅，ALT嘅指數亦通常係正常或只有輕微嘅升高，不過大多數嘅人肝臟組織經已有異常病變。喺1/4嘅情況下病人喺之後20年嘅病情逐漸惡化，導致肝硬化，此外肝細胞癌嘅可能性提高。


感染咗HCV之後除咗會影響肝臟之外，重會引起好多組織同器官嘅病變。最常見嘅病變係混合性冷凝球蛋白血症，佢會同時出現紫斑症、虛弱、關節疼痛呢三種典型症狀。其它常出現嘅病變重有非何杰金氏淋巴瘤以及膜性增生性腎絲球腎炎。


目前嘅治療方法係持續24至48週對病人混合使用PEGα干擾素同抗病毒藥利巴韋林。根據病人病毒屬型嘅唔同，治愈率係喺50%至80%之間。但係干擾素療法有好多副作用，尤其係對病人嘅心理有不良影響，可能會產生暴躁、憂鬱同恐懼等嘅心理狀態。


到而家都冇有效針對丙型肝炎嘅免疫，唯一嘅預防措施係防止血液接觸。目前亦冇疫苗或者預防性治療，不過如果病毒喺被感染後半年內能夠被發現嘅話，一次24周長嘅干擾素療法可以喺90%嘅情況下喺疾病進入慢性前醫好丙型肝炎。


程予希，暱稱樂樂，係台灣模特兒及演員，拍過多個廣告，頗受廣告商青睞。佢喺2013年擔任民視《原來是美男》女主角，同汪東城、黃仁德、蔡旻佑一齊主演。台版《原來是美男》係佢第一部正式擔任女主角嘅偶像劇，外表睇似恬靜柔順嘅樂樂，其實係一位個性正妹，自組樂團CastAway，並擔任貝斯手嘅角色，平時會喺河岸留言等地方表演。


《打開我天空》，係2016年上畫嘅港產片，由曾志偉、方皓玟、陳冠希、王敏奕、恬妞、徐天佑、黃日華主演，由四位導演嘅四個故仔組成，包括鄭思傑嘅《等》、麥曦茵嘅《青春》、唐家偉嘅《盜亦有導》、鍾楚喬嘅《樂兒》。


爾場比賽係20世紀90年代一級方程式賽車第一次喺一場比賽裡面有兩位車手因為撞車而喪生，喪生嘅分別係代表MTV Simtek車隊出戰嘅奧地利車手羅蘭德·拉岑伯格，同埋有「車神」稱號，代表威廉斯車隊出戰嘅巴西車手艾勒通·些拿·達蕭華。


喺1997年嘅廣州地鐵規劃入面，舊2號綫一分為二之後嘅東西向路段冇講到沙涌站。但2003年重新將舊2號綫同嗰時嘅5號綫規劃過，將東西向路段改成過河之後到沙園站，轉去工業大道中同工業大道南嗰邊，變成1號綫，同時加多咗「芳村大道站」嘅車站，車站最先喺而家位置西北偏北一帶，但無耐改喺浣花路同芳村大道東路口附近嘅涌邊。


喺早期嘅規劃入面，佛山地鐵1號綫同廣州地鐵11號綫同時經過呢度，而且凈得呢個站先至有得轉車。但廣州市規劃局喺2014年7月向廣州市民徵求意見，重答覆話呢個站同燕崗站一樣，都可以同時轉車。廣州市城鄉建設委員會喺2014年9月4號發佈嘅《廣州地鐵11號綫工程建設通告》講咗，11號綫同燕崗站一樣，都可以同時轉到1號綫。


佛山地鐵開始喐手搞試驗段之後，呢個站重未有動靜。甚至連2010年11月3號嘅首通段通車之後，重未起呢個站，直到2012年12月22號先至復工。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖，拖到而家重未傾掂。


本嚟初期規劃話凈留返出口通道轉車，但佛山地鐵方得知就快復工時，咁啱殺出11號綫規劃，話經過呢個站嘅程咬金之後，先至改咗規劃而留返南邊嘅南北站廳嚟轉車。而家月台東邊有拃扶手電梯同樓梯可以去到南站廳入面。


葉漢，中國廣東省新會人，港澳地區出名企業家，一生同賭博結下不解之緣，有「鬼王葉」、「賭聖」之稱。1961年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。


葉漢出生喺廣東省江門市嘅一個陶瓷商家庭，屬一個小康之家。葉漢細個時候正值辛亥革命成功、以及其後軍閥割據嘅局面。基於時局動盪，外來軍閥對廣東省所暗藏嘅財富起咗興趣，咁喺四周圍都開放賭禁，大街小巷都開滿賭攤。


葉漢最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必勝。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。


李文楷祖籍廣東清遠，早年跟住阿叔喺廣州經商，後來家道中落，從事印刷業。1909年去到星加坡喺《晨報》做印刷工。1911年黃興等人喺香港成立咗廣州起義「統籌部」。李文楷喺3月11號到咗廣州之後，被編入起義入面主攻總督署嘅第一路，但係之後李文楷因為得咗重病畀人送咗去香港醫，由於內奸告密，黃興冇辦法唔臨時改變計劃，提前喺廣州發動起義。


張錫鵬以賣茶葉起家，後尾喺1960年代開創20個品牌嘅酒樓，一共經營過40間酒樓，請咗超過一萬名員工。 1986年同朋友合股喺土瓜灣開設首間漢寶酒樓，推出88緡一斤龍蝦做招徠，闖出名堂，掀起一股平價海鮮熱潮。


漢寶酒樓高峰期有18間分店，曾經係全香港最大嘅酒樓集團。因為分店多，鋪頭大，係唔少地區嘅地標，所以好多時紅色小巴都會以「漢寶」愛嚟做站名。漢寶集團分別喺1994年同埋2001年籌備上市但係失敗，最終喺2002年2月1號上市。


張耀升，MBG係香港消防處高級消防隊長，亦係消防及救護學院公路拯救教官。2016年6月21號晚七點幾，張耀升喺淘大工業村迷你倉大火救火期間，因為環境突變撤退唔切而昏迷，最後救唔返，得年30歲，係呢場大火第一位殉職嘅消防員。


蘋果照妖鏡，係指一啲由《蘋果日報》刊登，銳利度同雜訊都極高嘅相，會將唔少人影得好樣衰。有媒體形容，蘋果照妖鏡令明星同好多公眾人物聞風喪膽，亦有網民話「蘋果照妖鏡，影乜都唔靚」、「蘋果照妖鏡，照出女星病！


2021年6月，香港警察用《香港國安法》嘅名義，連理據同法庭嘅頒令都無，拉咗壹傳媒幾個高層，又凍結壹傳媒嘅銀行戶口，最後搞到蘋果日報同壹週刊停刊。事件除咗引起好多香港人同國際社會關注香港新聞自由被政府嚴重破壞，亦有唔少媒體同公眾人物都分享自己或其他人被蘋果照妖鏡捕捉到尷尬畫面嘅相，懷緬一下以前《蘋果日報》嘅舊時光。


創紀之城喺香港九龍觀塘區，係新鴻基地產旗下嘅甲級商業大廈同商場。呢個建築群沿觀塘道而建，橫跨港鐵觀塘綫牛頭角站至觀塘站，提供330萬平方呎寫字樓及60萬平方呎商場，係觀塘呢個東九龍工業區之中最大嘅商業項目。


過氣大盜王財發因為輸俾錢亦通嘅一件古董「貴妃鏡」被人偷咗，聽咗個女家玉嘅計，用假鏡頂替，點知亦通帶埋警察同保險員李梅來攞鏡，重準備將貴妃鏡展覽。財發好擔心會穿煲，家玉於是提議將假鏡偷走，財發因為身手大不如前，就搵神偷李傑幫忙同家玉去錢家偷鏡，李傑、家玉發現塊鏡畀人早一步偷走咗。


《江湖尺牘分韻撮要合集》，係大清書籍，查實係兩部書合集。書每版分上下一半。上半係江湖尺牘，下半係分韻撮要。書大小適中，方便舟車，行走江湖，所以冠以江湖之名。《江湖尺牘》係吳郡虞學圃著，而《分韻撮要》係武溪溫岐石著。


足球會嘅名係一個有「八戶於南鄉」噉解嘅人造詞。於南鄉呢個詞係兩個意文詞「デリヴァンテderivante」及「アウストラーレaustrale」嘅組合造詞。佢係指球隊於八戶嘅南部嘅前鄉村南鄉町成立，故此起源於南鄉。


黃文攀係中國大陸嘅傷殘游水運動員，四川眉山洪雅縣人。出世嗰時患咗腦癱導致肢體殘疾，2010年開始學游水，曾經喺2015年喺成都舉辦嘅第九屆全國殘疾人運動會攞咗冠軍兼打破世界紀錄同埋2016年夏季殘疾人奧運會攞咗個人混合泳SM3級冠軍、混合4×50m自由泳接力賽冠軍而出名。


已發展國家係指經濟社會、發展水準同人民生活水準較高嘅國家，又叫做高經濟開發國家。已發展國家嘅普遍特徵係較高嘅人類發展指數、人均國民生產總值、工業化水準同生活品質。藉住開發自然資源都可以達到較高嘅人均國民生產總值同人類發展指數嘅，未必屬於已發展國家。


聖若瑟書院係香港一間天主教男子中學，由喇沙會嘅修士建立，1875年創立，係香港最早嘅天主教學校。而家嘅校舍喺香港中環堅尼地道7號，其中嘅兩幢舊翼分別建於1920年同埋1925年，係香港嘅法定古蹟。呢間學校喺體育、朗誦同辯論等課外活動都有傑出嘅表現，被視為香港嘅名校之一。


何詠堤，曾改藝名何詠雯、係香港女藝人，2003年出道、參加2003年新秀歌唱大賽溫哥華選拔賽入到總決賽，2006年加入香港無綫電視，主要工作係做無綫娛樂新聞台主播，2012年轉投香港電視網絡拍劇，之後變做自由身藝人。


張瀾瀾，原名張曉雪係中國女歌手、演員同主持人，有「軍中第一美女」、中國大陸嘅「瑪莉蓮夢露」、「細趙雅芝」之稱。2005年同習遠平戀愛，2008年8月7號嫁習遠平，成為後尾做咗中國共產黨中央委員會總書記嘅習近平嘅弟婦。


《再世紅梅記》係仙鳳鳴粵劇團既劇目，個劇本係從明朝周朝俊既《紅梅記》改編而成，最早係喺1959年9月14日嚮香港利舞臺首演。《再世紅梅記》係唐滌生既遺作，佢喺睇緊呢套劇首演，到咗第四場「脫穽救裴」既時候死咗。


《再世紅梅記》呢套劇開始既時候，喺官舫上面，太師府僕人賈麟兒用數白欖既方法獨白交代套劇既背景，講賈似道係太師，雖然係高官，但係佢唔理元兵困襄陽，只求酒色，鍾意買妾，佢有七個老婆同埋廿九個妾侍，總共娶咗三十六個女人，最新收返嚟既李慧娘。


K94有一副Scania嘅9升引擎打直擺喺車尾，符合歐盟二型或歐盟三型廢氣排放標準。佢可以整成客車K94EB或者市際車K94IB，不過Scania曾經喺2000年出過一架低地台雙層城市巴士K94UB。


第三代 iPad，正式產品名叫The new iPad，係蘋果公司設計開發同賣嘅平板電腦，喺2012年3月16號發售。佢配備咗iOS 5.1，可以睇書、期刊、電影、音樂、遊戲、網頁等。The New iPad解像度係上一代iPad 2嘅4倍，重有高清電視嘅解像度。


The New iPad用咗Retina顯示器、A5X系統單晶片處理器、配備500萬像素嘅iSight相機、Siri等。The New iPad分別有黑色同白色嘅外型，貯存空間分別係16GB、32GB同64GB。


喺2012年3月16號，蘋果公司喺三藩市舉行發佈會宣佈第三代嘅iPad產品。對平版市場影響好大。喺iPad 2出咗無幾耐就開始愈嚟愈多嘅iPad 3傳聞，喺2012年2月28號，蘋果邀請媒體嚟喺2012年3月7號參加歐巴布威啦藝術中心蘋果嘅發佈會。


iPad 2嘅配件大部份可以用喺The New iPad。其中之一係Smart Cover。Smart Cover保護iPad嘅屏幕表面。Smart Cover可以折疊，有五種顏色嘅Smart Cover。


喺2012年4月20號，蘋果公司話，演進式HSPA網絡，喺澳洲係4G，但係冇LTE 。一個月之後嘅2012年6月21號，蘋果公司俾人罰款225萬澳元，因為喺澳洲賣不實廣告。廣告話，蘋果嘅新iPad可以用4G LTE。


《神奇女俠》係套2017年美國電影，取材自DC漫畫嘅神奇女俠，由Patty Jenkins執導，姬嘉鐸、基斯派恩、歌妮尼辛、羅冰活麗、大衛杜里斯、丹尼侯斯頓、伊蓮娜安娜、艾文布萊納、薩伊德塔格馬奧主演。


羅天宇係香港無綫電視男藝員，參選2008年香港先生喺少年組攞冠軍，跟住參加2009年第23期無綫電視藝員訓練班入行，之後主要拍電視劇，憑《愛·回家》嘅「馬子仁」成功入屋，代表作有《愛·回家》、《跳躍生命線》同《香港愛情故事》。


新竹縣政府係中華民國台灣新竹縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。新竹縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，新竹縣嘅自治監督機關亦改為行政院各部會。


政務司司長公館，又叫政務司司長官邸，係香港政務司司長嘅官邸，喺香港島太平山頂白加道15號。公館喺1951年起，用來做輔政司嘅官邸，後來職銜先後改做布政司同政務司司長，建築物嘅稱呼亦隨之而改變。呢座建築已評為香港二級歷史建築。


舊域多利醫院主樓拆咗之後，喺原址起咗輔政司官邸。第一個入住官邸嘅係時任輔政司列誥爵士，之後每位輔政司、布政司都有入住呢間官邸。主權移交之後就唔係個個政務司司長都有入住。喺2005年至2007年任職嘅許仕仁選擇繼續住喺佢嘅禮頓山寓所。


賈梅士喺1556年喺澳門做官嗰陣，喺白鴿巢公園嘅山窿裏面寫好《葡國魂》嘅一部份。1977年，葡國政府為咗凝聚世界各地嘅葡僑，將賈梅士嘅忌日定為「葡國日、賈梅士日暨葡僑日」，每年呢日，澳門嘅葡萄牙人社群會到山窿獻花同朗誦《葡國魂》，澳門回歸之後仍保留呢個日子。


卑詩大球場係加拿大卑詩省溫哥華福溪北邊嘅一座多用途體育場館，係成個卑詩省最大嘅體育場館。目前有兩支球隊共用卑詩大球場做主場，分別係北美足球大聯盟嘅溫哥華白浪同加拿大加式足球聯盟嘅卑詩雄獅。此外，卑詩大球場亦都係2010年溫哥華冬奧同冬殘奧嘅開/閉幕場館，同埋卑詩體育名人堂嘅所在地，而從2012年開始，卑詩大球場亦都係卑詩省高中美式足球總決賽嘅舉辦場地。


卑詩大球場喺1983年6月19號正式投入使用。當時嘅大球場係座由場內氣壓支撐薄膜製造嘅屋頂嘅巨蛋型球場，重一度成為全球最大嘅巨蛋型球場。由於大球場外形似菠蘿包，重試過被當地華人起徂個花名叫「菠蘿包」。


從2008年開始，卑詩大球場經歷過兩個階段嘅活化改造，包括改造洗手間、座位同小賣部，以及將舊嘅塑料薄膜屋頂換成開合式屋頂。改造耗資超過五億六千三百萬加元，全部由卑詩省政府賣單。全部活化改造完成之後，卑詩大球場喺2011年9月30號重新開放。


《愛閃亮》，由美迅影視、劇酷傳播聯合出品嘅電視劇，翻拍自韓劇《加油！金順》，全劇共有70集，上部係《愛閃亮》、下部係《閃亮愛》，由江鎧同、范逸臣、徐正曦、江若琳等主演。題材以女性勵志做主，講述咗因意外成為單身媽媽嘅甄珠，點樣突破愛情、親情、友情嘅重重波折，最終收穫幸福嘅故事。


甄珠自細由佢阿嫲湊大，為咗實現做服裝設計師嘅夢想而努力學習。點知咁啱甄珠咁啱撞正精英何至偉，令甄珠心喐喐。2人突破重圍而結為夫婦同懷孕後，老公喺車禍死咗，留低甄珠同未出世嘅細路。後嚟甄珠決定住喺何家，係都要生咗嗌「小奇」個仔而做咗位單親阿媽。


職業安全，又叫產業安全、工業安全，係一種跨領域研究，橫跨自然同社會科學，包括職業醫學、公共衛生、安全工程學、人因工程學、毒理學、流行病學、工業關係、公共政策、勞動社會學、疾病與健康社會學、組織心理學、工商心理學、安全管理學、危害分析同風險評估、社會法同勞動法等領域。


財新傳媒喺篇名為《權力獵手郭文貴》報道入面，宣稱揭開政泉老板郭文貴嘅政商關系，指控佢涉入2015年1月16號落馬嘅中國國安部副部長馬建同國安系統，被BBC認為係胡舒立團隊繼《誰的魯能》之後嘅重大調查報導。


2017年1月26號同3月8號，郭文貴先後兩次接受海外中文媒體明鏡集團嘅電視直播專訪，同時喺海外開始通過運用社交媒體Twitter同Facebook，聲稱為咗「保命、保錢、報仇」，高度持續爆料多位中共權貴同相關知名媒體人嘅特殊身份背景同涉嫌貪腐醜聞，尺度頗大，甚至涉及中共政治局現任同前任常委級別高層領導人同家屬，又披露咗佢同北大方正集團前任總裁李友之間嘅商業利益爭執。


2017年4月19號，郭文貴接受《美國之音》直播採訪，繼續講中國國內高層內鬥，又聲稱為咗佢國內被捉嘅屋企人同公司員工恢復自由，佢曾接受中國公安部副部長傅政華嘅命令，去收集同調查海南航空嘅近年來資金進出情況。


2017年8月7號，郭用YouTube影片，首次公開用名詞「藍金黃計劃」來形容中共喺香港傍台灣控制官員傍商人所用到嘅一系列下流統一戰線手段。喺郭嘅理論之中，渠由三者組成，各用一種顏色代表。「藍色計劃」代表網絡輿論。


評論轟炸係一種網絡現象，指一大班人因為某啲原因唔老嚟某件產品，而喺評論網站上勁對嗰件產品畀負評。例如試過有遊戲發行商嘅代表人講咗一啲令玩家覺得受侮辱嘅說話，搞到有玩家自發組織人去評論轟炸佢出嗰隻電子遊戲。


佢喺坐監嗰陣諗過自己嘅前途，最後都係決定做番演員。2021年9月23號，包勳評宣佈簽約李南星嘅經紀公司LNX Global。其後佢接受《8視界娛樂生活誌》訪問嘅時候，多謝謝韻儀、Pornsak、李榮達仲有自己支持者嘅鼓勵。


喺最理想嘅情況下，一浸鍍膜會係唔會點產生化學反應、而且對溫度同濕度變化唔會有乜大反應嘅隋性物質－唔會同環境入面嘅化合物起化學反應、唔會因為氣溫變化而變形、唔會因為溶入水裏面而俾雨沖走... 等等。例如啲人好興喺用青銅整嘅雕像表面噴一浸蠟，蠟唔溶喺水，而且喺常溫之下會一路呈固體狀態，最啱攞嚟將個青銅像同空氣隔絕。


李未係電腦專家，中國科學院院士，2002年開始做北京航空航天大學校長。佢主要搞電腦軟件，科學理講同埋互聯網嘅應用研究，研究嘅領域包括開發程序設計語言語義理論、軟件開發方法、人工智能基礎同埋超大規模嘅集成電路輔助設計技術。


李未1966年喺北京大學數學與力學系畢業，1983年喺英國愛丁堡大學電腦科學系攞到博士學位。佢做過英國科學與工程委員會、紐卡素大學同愛丁堡大學電腦系高級研究員， 歐洲共同體發展信息戰略計劃同埋德國不萊梅大學教授級研究員，德國薩爾大學客席教授。


阿拉木圖喺清代叫古爾班阿里瑪圖，係嗰陣中國疆域入面新疆伊犁嘅一個聚落。1854年，一隊由俄羅斯鄂木斯克出發嘅西伯利亞哥薩克軍隊喺天山山腳地區起咗一座城堡，叫Zailiysky，一年後改叫Verny。1864年，俄國用中俄勘分西北界約記由中國攞咗呢度。


喺傳統中醫學入面嘅臟象學說講到，心係五臟六腑之中最緊要嘅部分，喺五行入面屬火，叫佢做「神之居，血之主，脈之宗」。五臟六腑嘅心同生物學嘅心臟大致差唔多。中醫學覺得心同精神思想好有關。大致嚟講，同心有關嘅嘢包括血嘅流動、精神意識、出汗，同埋脷。


夏令營係一種喺夏季暑假嘅時候舉辦，為細路或青少年而設，具有教育性同娛樂性嘅團體生活訓練活動，通常係日營或宿營。種類多元化，例如有體育、語言、藝術、音樂等訓練活動，參加者可以從活動中寓學習於娛樂，具有一定嘅教育意義。


布左拉係巴西土木工程師同政治人，喺巴西南大河州卡拉濟紐出世。喺1959年至1963年期間出任南大河州州長，1983年至1987年同1991年至1994年期間出任里約熱內盧州長。布左拉係前巴西總統祖奧高拉特嘅妹夫。


數字歌係畀細路學阿拉伯數字嘅歌／口缺，用「成日見」嘅嘢，畀細路形象化咁記住個數字。不過，家陣首歌裏頭嘅嘢都幾難見到，亦反映首歌創作嘅年代，好似稱鈎、煙斗、士的、胡佬。「交通４」就係講交通差指揮交通時嘅手勢 ，加埋個身形成嘅形態 。


南宋權相賈似道同佢新娶既侍妾李慧娘喺春天既時候遊西湖，李慧娘見到斷橋上面既書生裴禹，望住佢同埋讚佢「美哉少年」，而引起殺身之禍。總兵嗰女盧昭容採摘梅花既時候，啱啱裴生喺牆外，昭容送咗支梅花俾佢。賈似道見昭容好靚，想強搶佢做妾侍。


大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠搞真光書院，但1878年因火燭而燒冧，學校逼住搬到十三行東邊嘅仁濟路。


1912年，真光書院改名做真光女子中學，重喺四年後加開小學部、幼稚園同大學部呢啲機構。但1938年因廣州淪陷，除咗小學部同初中部之外，其它都搬嗮香港嗰邊避難。中華人民共和國成立之後，學校亦受到「唔畀有私人機構」規定同文革「破四舊」浪潮影響，先後改名做廣州市公立十九小學、中區太平街小學及仁濟路小學。


2017年1月7號，越秀區教育局為咗整合越秀區當地嘅教育資源，將隔籬嘅長堤真光中學合併埋，初步改名做「越秀區真光實驗學校」。同年9月22號正式同隔籬嘅真光小學合併咗兼改名做廣州市真光學校兼喺同年11月11號揭牌。


《三個女人一個「因」》，係香港電視廣播有限公司拍攝製作嘅時裝心理愛情喜劇電視劇，由黃智雯、袁偉豪同陳智燊領銜主演，並由郭子豪、孫慧雪、李國麟、黃淑儀、林秀怡同林景程聯合演出，監製潘嘉德。套劇2016年拍好，但到2018年先播，同時將本來嘅20集刪減到18集。


劇集播出後大受歡迎，TVB喺觀眾嘅熱烈要求下破例將20集完整版上載到myTV Super。呢套劇仲攞到「新加坡最喜愛TVB劇集」同「馬來西亞最喜愛TVB劇集」。而飾演有三重人格大律師「方以因」嘅女主角黃智雯表演大受好評，演技備受觀眾肯定，以大熱姿態攞到「馬來西亞最喜愛TVB女主角」同「新加坡最喜愛TVB女主角」同，成為「星馬雙料視后」。


李啓傑係香港無綫電視部頭合約藝人，讀過香港演藝學院戲劇學院，多次參與舞臺劇團演出。1996年透過無綫電視藝員訓練班加入無綫電視，直到2005年電視劇《秀才遇著兵》飾演貪污捕快開始為人熟悉，而佢飾演嘅角色多數係綁匪、債主、賊仔等等壞人。


氪有40個同位素，其中有5個係穩定嘅，包括80Kr、82Kr、83Kr、84Kr、86Kr，除咗穩定嘅之外，半衰期最長嘅係78Kr，佢嘅半衰期有1.1×1020年，重有係81Kr，有2.29×105年，其餘嘅同位素半衰期都喺10年以下。


陸煥恆係香港男藝人，之前係機艙服務員，兼職健身教練，喺2020年嗰陣因為航空業受到肺炎疫情嘅影響而停擺，佢就參加咗無綫電視搞嘅《衝上雲霄大選》而加入娛樂圏，佢喺大選當晩嘅才藝表演騷肌做人體上升凌空跳舞，令到全場尖叫聲不絕，相當成功，最後重攞到季軍。


對於採用價值投資嘅投資者嚟講，靠投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係搵出第啲人唔識珍惜嘅公司嘅股票，買入呢啲股票，等到呢啲股票升嗰陣，自己就有賺。


浦修喺倫敦嘅西敏地區出世。爸爸大亨利·浦修做過查爾斯二世嘅宮廷樂師。浦修細個嗰陣時係王室小禮拜堂合唱團嘅團員，後來聲帶受傷，轉任樂器保管員。佢已經拜過莊·保路為師學音樂。1680年，浦修做咗西敏寺嘅管風琴師，1682年又開始兼任王室小禮拜堂嘅管風琴師。


浦修喺短暫嘅一生裏面，創作咗大量器樂、歌曲、話劇配樂同埋少數歌劇，喺英國古典音樂歷史上面有重要地位。佢套歌劇《狄朵與埃涅阿斯》係英格蘭歌劇嘅名作，而佢套戲劇《摩爾人復仇記》入面嘅一個主體，更加被20世紀作曲家布烈頓男爵喺《青少年管弦樂隊指南》裏面引用。


複利係現代理財一個重要概念，由複利產生嘅財富增長，叫做「複利效應」或者「複息效應」，對財富可以帶來深遠嘅影響。假設投資每年嘅回報率係100%，本金10萬，如果按照普通利息計，每年回報只有10萬，10年都只有100萬，整體財富增長只係10倍，但係按照複利方法計，首年回報係10萬元，令個人整體財富變成20萬，第二年20萬會變成40萬，第三年40萬再變80萬元，10年累計增長會高達1024倍，亦即指10萬元嘅本金，最後會變成1.


1745年，狄德羅應邀將當時從英國引入嘅《錢伯斯百科全書》譯成法文，但係喺翻譯過程當中發現伊本百科全書內容過時，觀點陳舊，於是向出版商提出由法國人重新編寫一部百科全書。出版商接受建議，狄德羅於是同莊·勒隆·達朗伯合作，喺盧梭、伏爾泰、豪白男爵等啟蒙思想家嘅支持下，集合咗當時全法國最優秀嘅超過100位思想家、哲學家、科學家、政治人，以及工程師、航海家、軍事專家同醫生，共同編寫法國有史以來最宏大嘅百科全書。


Android係一個公開源碼嘅Linux作業系統，主要用喺手提電子產品，好似有電腦功能嘅智能電話或平板電腦。家陣未有劃一唐名，粵語用者，多數用番英文名Android叫佢，少數人亦會叫佢做安撞，其它華語地區一般叫安卓。


Android呢個名，最早見於科幻小說《未來夏娃》，係法國作家利爾亞當寫嘅，一八八六年發表。佢將外表似人咁樣，就叫Android。Android操作系統，最初由Andy Rubin創辦，最初只係支援手機。


二零一零年末，Android正式推出咗兩年，就贏咗十年霸主嘅諾基亞Symbian系統，成爲全球最受歡迎嘅智能手機平台。用Android系統嘅手機廠商，包括HTC、Samsung、Motorola、Lenovo、LG、Sony Ericsson、華為等。


Android早期由「Android之父」Andy Rubin創辦，Google響2005年收購成立咗只有22個月嘅高科技企業Android，展開咗短訊、搵電話、定位等業務，基於Linux嘅通用平台進入咗開發。


Google公司響2007年11月5號正式公佈呢個操作系統，2008年，Patrick Brady 喺 Google I/O演講《Anatomy & Physiology of an Android》，重搞咗Android HAL架構圖。


其他作業系統好似微軟嘅Windows Mobile，手機商要同微軟畀相當於手機成本10%嘅牌照費，Android就免費開源打，此外，手機製造商同網絡商為咗要保障收入，通常會限制用戶可以用啲咩功能同服務。


中國移動基於Android系統開發咗OPhone平台，並於OPhone2.0或以上兼容Android Market。2010年9月，華為推出咗全世界第一部Android2.2嘅手機IDEOS。同年10月，韓國嘅三星電子推出咗7寸嘅Samsung Galaxy Tab同法國嘅愛可視推出咗10寸嘅Android 2.


Android 用 Linux 做核心嘅 Android 行動平台，用Java作為編程語言，令介面到功能、都有層出不窮嘅變化。其中Activity等於J2ME嘅MIDlet，一個Activity類別負責視窗，一個活動中嘅Activity foreground模式，背景執行嘅程序叫做Service。


兩者之間透過由ServiceConnection咗AIDL連結，達到複數程序同時執行嘅效果。如果執行緊嘅Activity全部畫面被其他Activity取代，嗰個Activity就會被停止，甚至被系統清除。


View 等同於J2ME嘅Displayable，程式人員可以透過View類別同「XML layout」檔將UI放喺視窗上，Android 1.5版本可以利用View打造出所謂嘅Widgets，其實Widget只係View嘅一種，所以可以用xml來設計layout，HTC嘅Android Hero手機就含有大量嘅widget。


至於ViewGroup係各種layout嘅基礎抽像類別，ViewGroup之內重可以有ViewGroup。View嘅構造函數唔需要喺Activity中調用，但是Displayable係必須嘅，喺Activity之中，要通過findViewById來從XML中取得View，Android嘅View類嘅顯示好大程度上係喺XML中讀取。


Bionic係Android改良libc嘅版本。Android同時包含Webkit，所謂嘅Webkit就係Apple Safari瀏覽器背後嘅引擎。Surface flinger係就2D或3D嘅內容顯示到螢幕上。


Android用skia為核心圖形引擎，配搭OpenGL/ES。skia同Linux Cairo功能相當，但相較於Linux Cairo，skia功能只不過係陽春型。2005年Skia公司被Google收購，2007年初，Skia GL源碼被公開，目前Skia亦係Google Chrome嘅圖形引擎。


Dalvik虛擬機器可以有多個實例，每個Android應用程式都用一個自屬嘅Dalvik虛擬機器來執行，令系統喺執行程式嗰時可達到最佳化。Dalvik虛擬機器並非執行Java字節碼，而係執行一種稱為.


Android嘅HAL係能夠以封閉源碼形式提供硬體驅動模組。HAL嘅目的係為咗將Android framework同Linux kernel隔開，令Android唔至於過度依賴Linux kernel，以達成kernel independent嘅概念，亦令Android framework嘅開發能喺唔考量驅動程式實作嘅前提下進行發展。


HAL stub係一種代理人嘅概念，stub係以*.so檔嘅形式存在。Stub向HAL「提供」操作函數，並由Android runtime向HAL取得stub嘅operations，再callback呢啲操作函數。


Android係執行於Linux kernel之上，但並唔係GNU/Linux。因為喺一般GNU/Linux裏面支持嘅功能，Android大都冇，包括Cairo、X11、Alsa、FFmpeg、GTK、Pango以及Glibc等等都被移除咗。


Android又用bionic取代Glibc、用Skia取代Cairo、再用opencore取代FFmpeg等等。 Android為咗達到商業應用，一定要移除被GNU GPL授權證所約束嘅部份，例如Android將驅動程式移到userspace，令Linux driver同Linux kernel徹底分開。


bionic/libc/kernel/ 並非標準嘅kernel header files。 Android嘅kernel header係利用工具由Linux kernel header所產生嘅，咁做係為咗保留常數、資料結構同埋巨集。


目前Android嘅Linux kernel控制包括安全、記憶體管理、程序管理、網絡堆疊、驅動程式模型等。下載Android源碼之前，要先安裝咗佢嘅構建工具Repo嚟初始化源碼。Repo係Android用來輔助Git工作嘅一個工具。


加新社除咗為一般傳媒提供新聞稿之外，仲出版咗三本格式手冊，當中英文嘅《Canadian Press Stylebook》同《Caps and Spelling》除咗好多傳媒會用之外，好多公司機構都會，特別係牛津大學出版社喺2008年執咗加拿大嘅字典部之後，好多英文編輯因為最新嘅加拿大英文字典已經幾乎二十年書齡，會當《Caps and Spelling》係後備字典咁用。


節奏結他手 係指喺樂隊入邊，用結他彈奏節奏同伴奏音樂嘅結他手。當主音結他手彈Solo時，節奏結他手一般就會彈節奏嘅和弦。有好多樂隊嘅節奏結他手都係主唱兼任嘅，比如話Beyond樂隊嘅黃家駒，Metallica嘅James Hetfield，披頭四樂隊嘅約翰連儂。


柏立基響蘇格蘭愛丁堡出世，父母係斯特凌郡波蒙特人。佢細個入讀佐治華生書院，之後升讀愛丁堡大學歷史科，響1928年以文學碩士身份畢業。之後，佢曾經諗住加入英屬印度政府，但係佢最終選擇參加英國政府搞嘅考試。


最初佢係做金文泰嘅私人秘書，但就因為佢覺得金文泰太過傲慢而申請調職，於是佢先後畀人調去新加坡、彭亨、霹靂同埋柔佛，響1939年畀人調去加勒比海千里達做助理輔政司，總算係好少少。不過冇幾耐就爆發二戰，所以佢又畀人調返嚟英屬馬來亞，出任外匯管制委員會秘書。


之後，佢因為二戰而被迫入伍當兵。響1941年，發生咗珍珠港事件，於是柏立基就畀人調去情報兵團。冇幾日，日軍就攻破咗全個英屬馬來亞，仲捉咗五萬個戰俘，好彩柏立基走得快，冇畀日軍捉到。之後，佢畀政府指派參加「43號特別軍事任務」，負責響婆羅乃一帶組織游擊隊打日軍。


1942年，柏立基畀日軍捉到，畀日軍拉返去英屬馬來亞嘅戰俘營。到1945年8月，日本宣佈無條件投降，柏立基先至獲釋。之後，佢重新入返政府做嘢，響1946年出任北婆羅州副布政司，期間佢仲獲得OBE勳銜。


響1955年6月，柏立基抵達星架坡，正式接替列誥做星架坡總督。雖然係升咗做總督，但係佢就面對住好嚴峻嘅政治考驗。因為響1954年，星架坡實施新嘅憲法《林德憲法》，以星架坡立法議會取代原來嘅立法局，仲響同年4月搞第一次大選，結果由馬紹爾領導嘅勞工陣線勝出，而首席部長一職就由馬紹爾出任。


「簽走」同「簽退」本身意思係簽名確認自己準備走，喺電腦開始流行嗰陣畀粵語地區嘅人用做英文「Logout」嘅對應詞。不過隨住臺灣出嘅正體中文版系統同中國大陸出嘅簡體中文版系統普及，多數分別用「登出」同「退出」翻譯「Logout」，「簽走」同「簽退」呢兩個詞變成主要喺舊一輩嘅人流行。


一戰之後，隨著科學技術，尤其係飛機發動機技術嘅發展，軍用飛機嘅飛行速度同高度都大大提升。一戰期間係恁意改進下就可以用來打低飛機嘅火炮，霎時間全部變澌昨日黃花。有鑑於此，德國軍方決定研製一種新嘅防空炮。


軍方要求爾種新防空炮嘅初速同射速都要大大提升，以確保炮彈有好大機會打中敵機。但係當時《凡爾賽條約》基本上禁止德國研製武器。為徂鑽《凡爾賽條約》嘅空子，德國指定徂克虜伯公司同瑞典寶福斯公司聯合研製爾種新火炮。


88毫米火炮第一次令人見識到佢嘅多用途係喺敦刻爾克戰役期間。1940年5月，隆美爾指揮嘅德軍第七坦克師由比利時殺緊過去法國敦刻爾克，途中遭遇英軍重型坦克嘅反擊。面對爾班英軍坦克，當時德軍嘅37毫米口徑36式反坦克炮完全無用武之地。


千鈞一髮之際，德軍嘅一個高炮連索性事急馬行田，撳低啲高射炮，對準啲英軍坦克發澌狼戾恁開炮，一連打爆徂9部英軍坦克，逼到英軍撤退。後來到入侵蘇聯嘅巴巴羅薩計劃開始之後，88毫米火炮同樣擔當徂反坦克作戰嘅主角。


1941年，隆美爾帶兵殺入北非戰場。當時德軍嘅坦克無論數量同質量都無英軍坦克咁勁，但係恁反而畀徂88毫米火炮又一個大顯身手嘅好機會。1941年6月，喺第四次侯法雅隘口戰鬥當中，英軍坦克啱啱殺入德意聯軍嘅陣地，就被德軍嘅88毫米火炮打到落花流水。


1942年，盟軍喺北非展開「火炬作戰」，隆美爾繼續用88毫米火炮對付盟軍裝甲。由於88毫米火炮穿透力強大，因此連當時裝甲最厚嘅丘吉爾坦克同瑪媞達坦克嘅正面裝甲都可以一炮打穿，至於美軍主力舍曼坦克更加唔係88毫米火炮嘅對手，1500米射程之內基本上係一炮報廢一部舍曼。


第一次中德合作期間，中華民國陸軍向德國方面訂製徂20支88毫米火炮，配埋全部觀測同通訊器材，喺松滬會戰爆發之前運到徂江陰要塞同武漢要塞，部署16支，留返4支做後備。後來爾16支火炮喺南京保衛戰期間成功壓制日軍戰艦，令日軍戰艦無爆發進入南京水域。


勤學里係香港新界將軍澳新市鎮嘅一條道路，位於調景嶺嘅公屋健明邨內，全長大約500米。呢度本來係調景嶺寮屋區，1996年拆咗之後成為將軍澳新市鎮嘅一部份，亦係少數建築喺原有陸地上嘅將軍澳街道，道路隨住調景嶺嘅新型住宅於2002年一併起好。


敦沙卡蘭海洋公園，又叫仙本那群島公園，喺馬來西亞沙巴東海岸，係沙巴最大嘅海洋公園。海岸公園由珍珠島、萬達灣島同軍艦島等幾個島仔組成。2004年，公園成為沙巴公園信托局入面嘅第7個憲報區，總面積有350 km²。


Bodgaya喺1933年首次喺憲報刊登為森林保護區，而 Boheydulang就被憲報刊登為鳥類保護區。建立州立公園嘅建議最早是喺1977年提出。其後喺1998年，一個由海洋保護協會、沙巴公園信托局、世界自然基金會同Nature Link叫仙本那群島項目嘅合作組成。


The God Delusion 1 係本書，由英國進化生物學家、牛津大學 Public Understanding of Science 教授道金斯所著。作者喺二十年前出版《The Selfish Gene》而成名。


呢本書出版之後，曾經喺 Amazon.com 上到暢銷書第二名 ，而喺2006年12月，呢本書重上過《紐約時報》暢銷書排行金榜非小說類第四位，而且持續喺個榜上面達九個星期 。到2007年4月22號，佢重仍然喺個榜上面第十位，持續 29 個星期上榜 。


海桃灣發展範圍分為兩個長方形地盤，中間俾內街振榮街同一座形容為「頂心杉」嘅單幢式大廈海明閣分隔。最初，海明閣因為樓齡得九年，唔符合重建嘅條件，一直都無納入重建計劃嘅範圍度。不過，發展商南豐發展曾經嘗試向海明閣業主進行收購，但因為少數業主開價好高，最後都收購唔成。


《在晴朗的天空下》係香港一首經典嘅粵語勵志歌曲，喺1993年推出，原本係香港電台太陽計劃當年一屆嘅主題曲。呢首歌由李宗盛作曲，林夕填詞，原唱係周華健、成龍、李宗盛同黃耀明合唱，改編自國語版嘅《真心英雄》。


泰來電腦係一間已經結業嘅英國電腦生產商，除咗英國之外，曾經喺香港、台灣、中國等地方設立過連鎖店。但喺2002年1月，由於連續虧蝕而進入破產管理程序，之後被對手Granville Technology Group收購，但泰來嘅品牌一直用到2005年。


孫政才，山東威海榮成人，1988年7月加入中國共產黨，係中國農業大學農學博士、研究員。曾任農業部部長、中共吉林省委書記、省人大常委會主任、中共重慶市委書記等職。佢係中共第十七屆、十八屆中央委員，第十八屆中央政治局委員。


程開甲係中國大陸嘅核武器技術專家同中國科學院嘅院士，江蘇吳江市人。早期時熟讀咗伽利略、牛頓、愛因斯坦、詹天佑等世界出名嘅科學家傳記。大學畢業後亦留咗喺浙江大學做物理系嘅助教，期間一直研究相對論同基本粒子。


懶音指發音唔正嘅問題，往往係因為講話者撈亂一啲音而變成同音。對於粵語，80年代開始有人講懶音，原因可能係細個時候唔知自己講話唔正，無人改正過，就算到大知道唔正都未必肯改口，所以影響好多人。譬如將「猛」字讀成「晚」。


香港擁有高度發展而又複雜嘅交通網絡，主要由鐵路、巴士、小巴、的士、渡輪以及由公路、橋同埋隧道等組成嘅道路網。同其他國際大城市一樣，香港同樣有交通擠塞、舊市區道路設計過時、汽車流量過高等問題。香港有90%市民使用公共交通工具，比率係全世界最高。


香港嘅主要鐵路系統港鐵由香港鐵路有限公司營運。港鐵主要營運來往中國內地嘅區域鐵路同埋喺新界新市鎮、九龍、香港島以及大嶼山新市鎮之間穿梭嘅城市軌道交通系統，以及往返昂坪嘅吊車系統。除咗呢間公司之外，重有兩間公司分別營運喺香港島北岸行嘅電車及接駁太平山山頂嘅纜車系統。


港鐵同埋內地鐵路部門嘅城際客運服務，提供跨境火車服務，連接中國內地。服務設有三條路線，即廣東線、上海線同埋北京線，所有路線嘅港方終點站都設喺紅磡站。廣東線有兩個行走模式，一係每日多班嘅九廣通同埋藍色車廂嘅準高速列車，行走紅磡站、東莞站*同埋廣州東站，其中一班更去到佛山站同埋肇慶站。


香港嘅渡輪服務，大部分由持牌渡輪營辦商經營。截至2003年12月，香港共有11個渡輪營辦商，合共營辦27條班次固定嘅持牌乘客渡輪航線，提供來往離島以及港內線渡輪服務。除此之外，重有兩條航線由天星小輪有限公司專營。


香港有三個主要嘅直升機場，分別位於香港島港澳碼頭所在嘅上環信德中心、西九龍港鐵九龍站附近同埋香港國際機場。除此之外，香港境內重有多個小型直升機坪，包括位於九龍尖沙咀嘅半島酒店天台、位於長洲東灣海灘同埋觀音灣之間嘅直升機坪以及多間醫院嘅天台。


呢條馬路初期時係廣從公路嘅一部分，條路從沙河嘅沙和路近天平架嗰邊開始，去到金盤嶺隧道南入口。後嚟廣從公路喺1995年改行到永泰之後，呢條路亦改名做「沙太公路」重縮短到興華路口。而公路代碼直到2004年規範道路代碼嗰時先至安上去嘅。


禪讓係一種古代中國統治者移交統治權嘅一種祭禮。統治者會喺佢重在生嘅時候將個統治權和平咁交畀另一個異姓人。如果係將權力交畀同姓宗親嘅話，就叫做內禪。一般嚟講，君主係自願禪讓嘅，目的就係想搵一個更加賢明嘅人去統治國家。


撒馬利亞人喺猶太人嘅心目中係外族人，根本唔屬於「鄰舍」範圍。但係用鄰舍相助嘅精神嚟照顧受傷嘅猶太人，卻係猶太人所恨惡嘅撒馬利亞人。有責任救死扶傷嘅祭司同利未人，反而唔理佢就噉走咗。好撒馬利亞人嘅比喻，講明一個人喺佢能夠愛佢嘅鄰舍之前，自己先要成為其他人嘅鄰舍。


2012年，會長陳強同成員丁衍華、蘇嘉雯、鄒秉恬、潘小屏同埋一名尼泊爾人士合組名單，以「第3力量」名義參選第5屆香港立法會選舉。不過選舉期間，梁志祥高調帶隊去廉政公署同警察總部，舉報新界西有參選人用成百萬銀彈向原居民買票，矛頭暗指陳強，而梁志祥嘅票源就同陳強名單相似。


2019年，美國商務部對華為實施購買美製零件同技術嘅禁令 ，而喺5月，有報道指 Google 因應禁令，將暫停同華為嘅業務往來，華為喺中國境外發行嘅手機，唔可以再更新 Android 系統，同埋 Google 相關服務。


陳嵐喺微博回應，呼籲網民棄用蘋果，改用華為，更加話「我們有 11 億的網民如果全部都用華為怕你美國個屁」，又話要堅決唔買當時就嚟推出嘅iPhone 8，不過有眼利嘅網民就發現，呢篇微博係以 iPhone 發表。


2019年11月，香港陷入反送中運動嘅爭議，因應香港局勢惡化，美國參議院通過《香港人權與民主法案》，陳嵐公然批評美國干預中國內政，又話呢世都唔再踏足美國，形容支持反送中運動嘅人係暴徒，反而令全世界嘅中國人更加愛國愛黨。


細細個嘅佢好唔畀心機讀書，重話「我淨係會用最低力度去考試，如果我用力咁實在太蠢啦」。響考香港高級程度會考嘅時候，佢錯誤分配時間，搞到考唔到大學。之後佢意識到讀書嘅重要性，於是決定重考。期間佢曾經響航空公司做電腦系統管理員，亦都考過懲教署。


響1993年，佢響港大法律系畢業，之後曾經做過香港皇家警察，響1994年做自由黨創黨主席李鵬飛嘅助手，幫佢寫演講稿。1996年，佢正式做咗律師。響2000年，佢去倫敦政治經濟學院讀政治學，一直響度探討緊公平、公正、公義呢三樣野。


2004年6月8號，廣州市二汽巴士、番禺創大汽車同番禺石幣運輸等11間運輸公司聯合出錢，搞咗間巴士公司。目的係解決廣州往返番禺嗰4部巴士搞大改造，變成9部巴士路線，初期嗌過番廣公共汽車。2006年，由於新世界發展集團屬下嘅第一巴士喺廣州開搞巴士業務，佢同二汽巴士傾合作而將巴士投放到往返番禺到廣州其他地區啲巴士業務，隨後公司改名做廣州新世界第一巴士，但無耐又改名做廣州新世界巴士。


堤岸嘅越南文國語字係「Chợ Lớn」，越南文喃字係「𢄂𡘯」。其中「𢄂」意思係「市場」，「𡘯」意思係「大」。「堤岸」係在越華人改嘅現代漢語名。響越南聚居嘅華人當中，以廣東人為主，其中主要係廣府人，所以堤岸嘅廣東食肆成行成市，最通用嘅語言係粵語。


1778年，住喺邊和嘅鋪洲華人社群由於支援過廣南國，而受到西山朝派兵報復嘅緣故，必須南遷去今日堤岸嘅所在地避難。1782年，呢尐華人再度受到西山朝軍隊剿殺，而必須重建居所。因為華人響河邊築起壩堤嚟防範水患，而令佢哋逐漸將「堤岸」當成呢個新居住地嘅名。


越戰嗰陣時，堤岸嘅人口一度增長到100幾萬人，駐越美軍司令部、美國海軍西貢支援設施同美軍超市都曾經設喺呢區，美軍將士同逃兵喺堤岸嘅大量活動形成黑市交易，好多美軍內部配給嘅物資流入越南民間。1975年西貢陷落前嘅4月27號，共軍火砲曾經落入堤岸嘅民房區，造成傷亡。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


紫微左垣係星官之一，喺紫微垣之下。紫微左垣有八粒星，排到好似埲牆咁，即係佢叫嘅垣。佢同紫微右垣互相對應。紫微左垣一二三四五六，喺西洋天文嘅天龍座內，而紫微左垣七，喺仙王座內，重有紫微左垣八，喺仙后座。


莫樹聯係香港親中派嘅政治人物，支持未經事先諮詢或香港人同意，由北京強行落實嘅《香港國安法》，又曾經話香港人無需爭取人權同自由。喺2014年香港社會討論政改嘅時候，佢亦反對公民提名，又贊成參選人要取得提委會過半數嘅支持。


3G可以將無線通訊同國際互聯網等多媒體通信結合嘅新一代流動通信系統。能夠處理圖像、音樂、視頻形式，提供網頁流覽、電話會議、電子商務資訊服務。無線網絡必須能夠支援唔同嘅資料傳輸速度，亦即係話喺室內、室外同行車嘅環境中能夠分別支持至少2Mbps、384kbps以及144kbps嘅傳送速率。


由於採用咗更高嘅頻帶同更先進嘅無線接入技術，3G標準嘅流動通信網絡通信品質比2G、2.5G網絡有咗好大提高，比如軟切換技術可以令旅途中高速運動嘅流動用戶喺駛出一個無線社區並進入另一個無線社區時唔再出現斷線現象。


2019年，邱汶珊因為唔滿意警方响香港修例風波向黑衫軍濫用暴力而劈炮，唔做差婆。之後佢得到楊雪盈嘅邀請，決定復出政壇，加入灣仔起步，並喺區議會選舉出選銅鑼灣選區，結果佢打低伍婉婷，成功當選，2021年7月頭宣布劈炮，唔撈區議員一職。


犬養喺1931年12月宣佈唔畀黃金出口嘅禁令，犬養希望咁樣做可以保證到有足夠嘅錢去打中國，同埋犬養上臺嗰時就已經講到明要增加軍事預算同埋處理效率，所以佢上臺唔夠一年就已經提請解散眾議院重新大選。希望攞到多數議席方便佢嘅計劃執行。


噶廈或譯「噶沙」，係噶倫辦理政事嘅地方，舊時曾經係西藏嘅行政中心。喺藏語又叫做第巴雄、博雄。呢個機構喺清代乾隆十六年成立。噶廈駐地喺拉薩大昭寺，長官係噶倫，跟達賴喇嘛指示做嘢。1912年清朝滅亡之後，駐藏大臣等等清朝官員返返去漢地。


1959年，十四世達賴喇嘛流亡去印度，中華人民共和國政府廢除噶厦，籌備建立西藏自治區。有啲噶廈官員亦都跟住達賴喇嘛流亡咗去印度。同一年，十四世達賴喇嘛喺達蘭薩拉成立西藏流亡政府，個流亡政府嘅內閣就叫做噶廈。


康熙末年清廷入到西藏驅逐準噶爾入侵之後，西藏世俗政事由清廷任命嘅幾位噶倫負責。雍正年間阿爾布巴之亂平定之後，清廷命令噶倫頗羅鼐總理西藏嘅政務，受到駐藏大臣制約。喺頗羅鼐執政期間，當局形容佢嘅表現係「克盡忠誠，實心效力」，得到朝廷信任。


到乾隆四年，因為招攬、撫平巴勒布三部停戰有功，頗羅鼐晉封多羅郡王，成為清代權勢最大嘅西藏王公。乾隆十二年頗羅鼐病死，朝廷封佢第二個仔珠爾默特那木札勒繼承郡王爵，同時兼顧噶倫事務。珠爾默特那木札勒「素不信奉達賴喇嘛，心懷仇隟」，表面上服從駐藏大臣，但暗中聯絡蒙古準噶爾部，等機會出兵反叛。


乾隆十四年，珠爾默特那木札勒殺死佢大哥珠爾默特策布登，控制住阿里。乾隆十五年，駐藏大臣傅清、拉布敦因為形勢，誘殺珠爾默特那木札勒，同佢同一派嘅卓呢爾羅卜藏札什就殺咗嗰兩個駐藏大臣。跟住清廷就派四川總督策楞帶兵入藏平息叛變。


根據《清史稿》等等漢文史料記載，珠爾默特那木札勒之亂之後，策楞上奏善後事宜十三條，對西藏嘅政治制度進行改革。為避免權力集中喺一個人嘅手上，朝廷唔再向西藏噶倫頒授札薩克爵位，防止世襲貴族擅自越權。乾隆皇帝決定扶植朝廷冊封嘅第七世達賴喇嘛格桑嘉措，削弱西藏噶倫、札薩克台吉等世俗官員嘅權力。


乾隆十六年，清朝正式頒行《西藏善後章程》十三條，規定噶倫有四個人，一定要喺公所度辦理政事。「查舊例噶隆會辦事件，原有噶沙之公所衙門。自頗羅鼐後，各噶隆竟不赴公所，俱於私宅辦事。……今噶隆業已照例補放，自應遵照舊例，遇有應辦事件，俱赴公所會辦。


」章程擴大咗駐藏大臣嘅職權，並且第一次正式規定達賴喇嘛嘅世俗權力。之後，西藏嘅政治權力由噶倫俗官系統轉入達賴喇嘛僧官系統手上，噶廈就成為咗達賴喇嘛屬下嘅辦事機構。噶倫嘅權力被大大削減，到清代終結為止，噶倫專權嘅情況冇再出現。


但西藏獨立運動人士採納嘅說法，同漢文史料嘅說法有好大出入。夏格巴·旺秋德丹喺佢嘅《西藏政治史》入面講到，因為攝政一個人手上權力太過大，1751年，當時43歲嘅第七世達賴喇嘛取消攝政職位，由「噶廈」嚟管理西藏政府。


1911年辛亥革命之後，拉薩發生咗驅逐漢人嘅水鼠年騷亂，駐藏大臣撤出西藏返到漢地。十三世達賴喇嘛由印度返去西藏，發出水牛年文告，宣佈解除同清朝嘅關係。之後，雖然北洋政府改設西藏辦事長官一職，其後嘅國民政府又設立蒙藏委員會駐拉薩辦事處，但實際上喺整個中華民國大陸時期，中央政府都無力影響西藏內部事務，中共學者亦指出「中央政府同西藏地方嘅關係極為不正常」。


1959年3月西藏騷亂之後，中華人民共和國國務院廢除噶廈官制，並喺1965年成立西藏自治區。達賴喇嘛帶領一部分噶廈成員逃走到隆子宗，最後駐留喺印度北部嘅達蘭薩拉，建立西藏流亡政府。西藏流亡政府嘅噶廈係最高行政機關，由一位首席噶倫同唔超過七位嘅噶倫組成。


清代噶廈嘅管轄區域並唔包括依家西藏自治區嘅全部地方。清代乾隆後期，噶厦管轄前藏、後藏、同埋阿里嘅大部分宗、谿卡，仲有布噜克巴、哲孟雄嘅小部份地區。西藏東北嘅霍爾三十九族隸屬於夷情章京、當雄嘅達木蒙古由駐藏大臣衙門直接管轄。


後藏日喀則附近嗰十幾個宗同埋喺藏區各地遊牧嘅班禪就由班禪額爾德尼商上管轄。前藏東部嘅波密、白馬崗一帶就由波密土王管轄。喀木地區嘅察木多、乍丫等地由當地呼圖克圖各自管轄。阿里以西嘅拉達克由拉達克王管轄。


主角黑羽快斗好鍾意玩魔術，而佢老豆黑羽盜一就係世界頂級魔術師。有一日，佢無意之下發現咗自己間房有一個密室，原來呢個密室係佢老豆盜一用嘅一間房，但係盜一佢響八年前死於意外。而響密室入面，佢揾到一套世界有名神偷怪盜基德嘅衫同埋道具，先至知道原來老豆盜一就係基德。


添姆菲奧芬，全名添姆菲大衛奧芬，係美國一位演員，佢第一次演出係喺1995年喺外百老匯劇院表演《The Monogamist》，贏咗戲劇世界獎，之後佢喺1996年表演David Sedaris嘅《The Santaland Diaries》。


佢之後就開始拍電影。喺佢生涯嘅早幾年，通常都係做一啲唔討好嘅配角，其中最出名係《奪命狂呼2》、《Go》、《火遮眼》、《極速60秒》同《鄰家女優》。佢喺HBO西部電視劇《無法無天》裏面扮演執法官Seth Bullock，令到好多觀眾都留意到佢，佢後來又喺《無法無天電影版》扮演同一個角色。


蓬瀛仙館源於廣州三元宫，喺1929年何近愚、陳鸞楷、麥星階、蘇耀宸同周朗山五位道長喺粉嶺設立，起名叫「蓬瀛僊館」，推廣道教。1950年就採用理監事制嚟打理道觀，更向政府申領後山嘅地段，用嚟增闢園林。1972年正式註冊成為有限公司，並得到政府批准成為非牟利宗教同慈善團體。


，又叫何東花園、兵頭花園，位於澳門松山，係依家澳門半島唯一有動物園同埋纜車嘅公園。呢個公園喺1959年起好，面積大約有20000平方米，開放時間係朝早6點至夜晚8點半。公園入面最出名嘅係澳門唯一一隻嘅亞洲黑熊「黑熊Bobo」，但佢已經喺2018年過身，依家起咗個紀念區紀念佢。


呢個演唱會個主題係「The Beginning of Faith」，係因為佢有隻歌叫《最後的信仰》。嗰隻歌個意義係你相信你一直努力織到底，果樣嘢就會出現，呢個係佢做咗咁多年嘅其中一種精神，所以編織係同佢成個演唱會好有關連。


傳承字形又叫舊字形，指傳統嘅字形，尤其係活字印刷後嘅印刷字形。佢响明朝成型，喺日本畀人叫做舊字體、正字體，喺大陸亦指漢字改革同《印刷通用漢字字形表》頒佈前所使用嘅字形。廣義上又可用嚟表示各國制定新字形之前嘅所有字形。


過往傳承字形有若干個由文字學者研訂的標準，但係並無硬性嘅唯一標準，康熙字典、大陸舊字形、韓國印刷字形、Windows 98 同埋更早版本中附帶嘅細明體都有啲啲差異。目前亦都有開源社群維護綜合過往學界各大家共識嘅現代化標準。


最初彫版印刷時期，往往直接使用書寫體，由宋朝起，以木板作活版印刷嗰陣，爲咗順應木嘅紋理，將漢字嘅外框同中宮改爲矩形、加粗豎畫，嚟到降低彫刻損耗。喺橫畫末端、豎起筆處添加三角，以提升活字磨損之後印出嚟嘅文字辨認度。


因爲佢嘅形態同傳統楷書有較大嘅偏差，套用楷書嘅處理方法已經不適用，於是字匠因應佢嘅美觀性而作調整。喺明朝時，呢種字體正式成型，稱爲明體。喺字形寫法方面，佢同手寫楷書嘅隨意、多變性質唔同，講求點畫分明，字樣往往比時人嘅楷書字形更加符合字理。


《康熙字典》所使用嘅字形，通常被認爲係傳承字形嘅規範。喺臺灣地區有時代指舊字形。此外，有時亦係字型TypeLand 康熙字典體嘅簡稱。事實上《康熙字典》有少數避諱字，如「弘」、「玄」等，當前使用嗰陣時應該糾正佢。


遵循開源組織「一點字坊」編製嘅《傳承字形檢校表》。《檢校表》攷證字源，目標係釐定一份兼顧字源、字理、使用習慣同美觀性嘅標準，拆分同規範一啲被混淆嘅異源部件，選出最有代表性嘅傳承字形形體嚟到做「推薦形體」。


淘大工業村曾經係香港嘅大規模工業村，喺九龍牛池灣東南部，近牛頭角同九龍灣，1954年開始發展，係淘化大同嘅生產基地，包括豉油廠、食品廠、汽水廠、紙廠、託兒所同員工宿舍等等，佔地超過20萬平方呎。隨住1978年淘大將工業村大部份用地賣畀恒隆集團改為發展住宅，工業村得返1961年起好嘅第一座無拆到，門牌地址係牛頭角道7號，樓高7層。


淘大工業村第一座先後發生過兩場四級大火。1965年2月10號，淘大工業村第一座5樓德星塑膠花廠發生四級大火，兩人受傷。2016年6月21號，淘大工業村第一座3樓時昌迷你倉又發生四級大火，燒咗四日半，建築結構受損，更造成兩名消防員殉職。


馬修·波莫喺美國密蘇里州韋伯斯特格羅夫斯出世。佢老豆約翰·波莫係前達拉斯牛仔球員。波莫同同樣係演員嘅李·培斯一齊喺侯斯頓郊外嘅克萊因高中讀書，同埋一齊喺休斯頓嘅非牟利戲院艾利劇院出騷。2001年，波莫喺卡内基梅隆大學畢業，攞到藝術學士學位。


佢係2012年Steve Chase人道主義獎頒獎典禮上公開出櫃，佢因為致力喺愛滋病防治工作而獲獎，喺得獎感言入面多謝同性伴侣西蒙同佢哋啲仔。「我要特別多謝我美麗嘅家庭，Simon、Kit、Walker、Henry，多謝你哋教識咗我乜嘢係無條件嘅愛。


網上捍衛品牌行為，係指一啲個別消費者或者網民，睇到有其他人喺網上批評或者攻擊一個品牌嘅商品同服務之後，基於唔同原因，幫品牌作出捍衛行為。呢啲行為對品牌嘅影響，唔同學者有唔同睇法，有啲人會認為幫到個口碑，但亦有人認為呢啲行為會引發消費者之間衝突，或者傷害口碑。


2023年，國際學術會議International Conference On Information Systems亦有人就網上捍衛品牌行為同社會兩極化現象關連嘅課題發表文章，當中香港男子組合Mirror為例子，提到一啲親中派同無線電視嘅支持者，對Mirror同埋佢哋嘅歌迷進行網絡欺凌，但無線就無正視問題，又點名批評無線藝人蔡康年有份帶頭咁做。


白俄移民喺二次大戰之前，一直都讓]睇唔起，因爲佢哋嘅行爲舉止都好低下，所以其他歐洲人都一般唔會同佢哋交流。到1930年代，香港皇家警察訓練咗一部分成爲“反海盜警衛隊”，不過因爲技能較少，所以人工都少啲。


喺中華人民共和國成立咗之後，喺大陸嘅俄羅斯人開始逃離，不過政府只係容許有簽證嘅可以走。更麻煩嘅係，因爲大部分國家當時都唔承認中華人民共和國，所以能夠攞簽證嘅國家根本就唔多。英屬香港亦唔例外，只係有簽證嘅先至可以入境，所以總共得880位俄羅斯人成功經過香港離開。


港英政府喺大嶼山芝麻灣，計劃咗為俄羅斯難民設立難民營，但係最終冇起到。反而，聯合國難民署同私人慈善機構設立咗地方嚟處置呢啲難民。俄羅斯難民主要都想移民去澳洲、巴西、或者加拿大。有啲走唔到嘅喺香港成爲咗外籍家庭傭工或者裝修工人，而好多小朋友亦因爲有聯合國嘅資助而能夠返學。


喺香港嘅“俄羅斯會”喺1999年創辦，並喺2009年慶祝咗10周年，引咗超過150位嘉賓。俄羅斯駐港領事館估計，香港喺2007年有大約600位俄羅斯人，而喺2011年嘅估計就係400人，到2013年升到800人。


2019年世界沙灘運動會係第1屆世界沙灘運動會，2019年10月10號至15號喺卡塔爾多哈舉行。本屆賽事原訂喺2017年9月29號至10月9號舉行，但係喺2016年8月宣佈延至2019年。2019年5月30號，美國加利福尼亞州聖迭戈嘅主辦權又因為主辦單位唔夠錢被取消。


藍色生死戀Ⅰ係南韓KBS喺2000年9月18號開始播嘅月火迷你連續劇，佢更加係藍色生死戀系列嘅第一部。呢部片喺2002年7月22號，香港亞洲電視買過呢部劇嚟播咗出街。雖然話凈係影咗12集就冇喇，但係佢同嗰時百萬富翁一齊引起咗收視狂潮。


喺廣州嗰邊，民國期間流行過嘅「何濟公、何濟公，止痛唔使五分鐘」、「發燒發熱唔使怕，何濟公止痛散頂呱呱」呢兩句廣告流行到周街都係。1958年12月13號出過單向秀麗英勇救火而犧牲嘅事件，2007年元旦俾廣藥收購咗，成為廣藥白雲山何濟公製藥。


人和鎮係中國廣東省廣州市白雲區轄嘅一鎮，喺白雲區北部。2002年8月8號，同蚌湖鎮合併成，總面積74.1平方公里，下轄2個居民委員會、25個村民委員會，人口8.5萬人。機場高速公路、北二環高速公路、106國道貫穿全鎮。


被「邊緣化」嘅主要原因多過一半係由於個體嘅生活方式、價值觀或者意識型態同社會主流格格不入或者係無法融入所導致。佢哋因為生活模式係同主流世俗社會有所唔同，所以經常畀人漠視或者歧視，因而畀人邊緣化，同正常社會相隔閡。


檀香山，又叫檀島，音譯火奴魯魯，係美國夏威夷州最大城市同首府。喺夏威夷語中，火奴魯魯意指「屏蔽之灣」或「屏蔽之地」。因為早期本地盛產檀香木，而且大量運返中國，唐人叫佢做檀香山。個城喺歐胡島東南方沿岸，有一個「火奴魯魯區」嘅區。


檀香山座落喺北緯21度18分32秒西經157度49分34秒。雖然係熱帶地區，但夏威夷羣島喺中太平洋中間，又有加利福尼亞洋流經過調節溫度，因此氣候都較為溫和。一月最高同最低日均氣溫分別係攝氏18同27度，七月則為攝氏23同31度。


氣溫極少高過攝氏32度，而低過攝氏15度嘅氣溫，一年中僅會出現一兩次。檀香山史上至高溫係1994年9月14日，有攝氏35度，而最低溫係攝氏11.6度，發生喺1998年、1972年同1948年嘅1月31號、1969年1月20號、1976年1月1號同2號、1981年2月9號以及1983年1月12號。


檀香山區位在歐胡島的東南方海岸，介於瑪卡普吾和哈拉瓦之間。地區的邊界是沿著柯歐勞山脈劃設，因此瑪卡普吾海灘是在柯歐勞普柯區中。在西側的地區邊界則是沿著哈拉瓦河，與紅丘交會後向西方的阿利亞馬努火山口延伸而去，因此阿囉哈體育場、珍珠港，以及希克肯空軍基地實際上是為於島上的愛娃區。


檀香山原本是由管理者的委員會進行治理，檀香山郡政府負責管理主要的市政服務，包含民間防衛、駕照核發、緊急醫療、消防、公園和休閒、警察、道路維護、車輛登記、下水道等。檀香山也是美國最大的市郡政府之一，每年的預算約為10億美元。


在1990年成立的檀香山交響樂團，是美國洛磯山脈以西最古老的交響樂團。其他的古典音樂樂團包括夏威夷歌劇劇場。此外檀香山也是夏威夷音樂的中心。主要音樂活動的舉行場地為布萊斯戴爾中心的音樂廳、威基基貝殼和夏威夷劇院。


位在檀香山下城商業區附近的檀香山藝術學院，是夏威夷最主要的視覺藝術活動場地。檀香山藝術學院擁有全夏威夷數量最多西方與亞洲的藝術收藏品，學院內的桃樂絲公爵劇院整年都有關於藝術及世界電影的影片放映。而馬奇奇高地上的現代美術館則是夏威夷州主要的現代藝術展覽館。


目前為止，夏威夷並沒有任何職業的運動隊伍。然而，檀香山在每年的二月會舉辦國家美式足球聯盟每季的職業盃，以及美國大學體育聯盟的夏威夷盃足球賽。而夏威夷大學馬諾阿分校的美式足球、排球、籃球，以及棒球比賽都受到當地運動迷的支持。


2002年3月4號，江蘇舜天、浙江綠城同綿陽太極三間足球會因為整頓態度比較好而獲得「減刑」，凈低嘅長春亞泰同成都五牛重係維持原判。足協亦拉咗執法球證龔建平，並判佢坐監到2012年，但龔建平喺2004年夏天死咗。


圖帖睦爾係元武宗個仔。致和元年七月，元泰定帝也孫鐵木兒過身。九月，泰定帝個仔阿速吉八喺上都登基做皇帝。同一個月，圖帖睦爾亦都喺大都登基做皇帝。十月，支持圖帖睦爾嘅一派打敗咗支持阿速吉八嘅一派，《新元史》話之後阿速吉八下落不明。


爾朱皇后係中國北魏廢帝元曄嘅皇后。佢係爾朱兆嘅女，同北魏節閔帝嘅爾朱皇后係親姊妹。喺佢嘅夫君元曄畀北魏孝武帝元修賜死之後，佢畀權臣高歡納做妾室，咁啱佢堂姑亦係高歡嘅妾侍，於是佢做細嘅嗌做小爾朱氏，而佢堂姑嗌做大爾朱氏。


長者及合資格殘疾人士公共交通票價優惠計劃，俗稱2蚊搭車同埋2蚊搭船，係香港政府勞工及福利局津貼港鐵、專營巴士公司、渡輪公司同專線小巴公司嘅大部份路線，等佢哋畀65歲或以上老人家同合資格殘疾人士，透過用長者八達通或者個人八達通畀2蚊港紙就可以搭一程車或者船。


學校喺1946年成立，初期分別係蘿崗小學附屬嘅初中部同蘿崗中學嘅高中部。初中部喺1956年脫離小學部，同高中部合併而變成新成立嘅蘿崗中學。1968年受破四舊浪潮影響而改名做廣州市第91中學，期間一直係校風差同教學設施超落後嘅學校。


自從2002年12月被列入白雲區一級學校後，教育質量先至開始改善。2004年11月被列入廣州市綠色學校。2005年因蘿崗區成立，學校轉畀蘿崗區教育部門睇實。喺2009年4月升級做廣州市一級學校之後，學校成為蘿崗區成立之後四年嚟，第一間通過廣州市一級評估嘅學校，嗰時亦係蘿崗區唯一嘅市一級完全中學。


2011年4月，學校升級做廣東省一級學校。2個月後亦改名做廣州科學城中學。從2013年開始，學校按嗮國家一級標準而陸續新起咗教學樓、宿舍、飯堂、圖書館、體育館、400米標準跑道嘅塑膠運動場同PV燈光籃球場等設施。


德米特里·德米特里耶維契·蕭斯達高維契係蘇聯時期俄國嘅作曲家同鋼琴家。佢成世大部份時間都住喺蘇聯，係當時出名到可以傳到西方世界嘅少數作曲家之一，被譽為係二十世紀其中一位最重要嘅作曲家。蕭斯達高維契嘅作品亦都有歷史價值，尤其喺史太林執政時期嘅作品。


蕭斯達高維契當初喺當時蘇聯紅軍總參謀長、蘇聯元帥米哈伊爾·尼古拉耶維奇·圖哈切夫斯基嘅資助下喺蘇聯變得出名，但後來因為佢同史太林主義同官僚作風有衝突，同政權嘅關係惡化，兩度俾蘇聯共產黨譴責，佢嘅作品亦都一度被禁止演出。


蕭斯達高維契嘅管弦樂作品有15首交響樂同6首協奏曲，室樂作品有15首弦樂四重奏，2首鋼琴三重奏，1首鋼琴五重奏，同1首弦樂八重奏。佢嘅鋼琴獨奏作品包括2首奏鳴曲，早期嘅1套前奏曲，同後期嘅1套24首前奏曲同賦格曲。


《原來愛上賊》，前名《盜亦有道》，係香港電視廣播有限公司嘅時裝電視劇，一共有20集，高清拍攝，監製係莊偉建，2008年4月21號到5月16號期間響翡翠台同高清翡翠台首播。呢套劇講一班俠盜同差佬鬥智嘅故仔。


模型膠水係砌塑膠模型用嘅膠水。喺街買到嘅模型膠水其實主要係一種溶劑，原理係將模型部件嘅膠溶咗佢小小，等乾咗之後就變成一塊膠黐住，不過模型膠水並唔係百分百溶劑，而係溝咗小小膠，等佢唔會一搽就成塊部件溶咗。


鑑於多份立場鮮明嘅報章將示威者以「暴徒」代稱，該立場嘅支持者，或者其報章嘅讀者皆因之稱為暴徒。及後有為數唔少嘅中大學生積極參與香港修例風波，索性以「暴徒」稱之，將中大貶稱做「暴徒大學」。當時中大嘅學生唔單只唔介意俾人咁樣稱呼，反而用佢嚟自嘲。


2019年9月1號中大開學日，校方取消咗開學禮，香港中文大學學生會自行搞開學禮。開學禮入面，中大學生會會長蘇浚峰話，如果中大學生選擇對抗惡法同暴政而被俾人叫做「暴徒」，佢會欣然接受「暴大」呢個名，同埋會以「暴大」為榮。


陳國強喺2010年香港立法會地方選區補選新界東選區頭一次參選，目的係要狙擊辭職再參選嘅社民連梁國雄，最後雖然得7,310票，但夠3%票攞得返保證金。2012年香港立法會選舉佢再選新界東，而目的係反對建制派，得2,327票攞唔返保證金。


初小至初中階段為基礎課程，喺中國語文、數學、科技、科學、個人、社會及人文、藝術、肌能訓練等七個範疇下劃分唔同科目。其中有結合語文同常識學習元素嘅「語常科」，另有數學、圖書資訊科技、德育及公民教育、視覺藝術、音樂、體育等科目。


司徒惠祖籍廣東開平赤坎，1913年4月10號喺中國廣東出世，父親司徒浣早喺19世紀到香港發展，同埋同鄉創立生利建築公司，曾經承建的工程包括中環舊郵政總局同埋大潭水塘主壩等。司徒惠在家中八名兄弟姊妹中排行第二，他早年受教於香港聖保羅書院，及後負笈上海聖約翰大學，1938年獲得理學士學位畢業。


畢業以後，他以英國工業界聯盟學人身份前赴英國深造土木工程，及後因第二次世界大戰喺1939年爆發而滯留英國，遂轉往蘇格蘭，於戰時協助當地規劃水利工程和鐵路工程項目。期間，佢喺1941年至1943年嚮格拉斯哥嘅巴布帝、蕭爾同莫頓顧問工程公司任職助理土木工程師，及後嚮1943年至1945年轉到倫敦、密德蘭同埋蘇格蘭鐵路做助理土木工程師。


司徒惠定居香港後，開設了自己嘅土木工程顧問業務，正好當時嘅香港百廢待舉，處處大興土木，司徒惠的工程業務咁就相當興旺，他自己更成為行內有名的土木和結構工程師。此外，佢仲開始涉足建築業，創辦司徒惠建築師事務所，自任合夥人，承接大小建築工程項目，搖身一變成為建築師。


佢早期參與設計和承接了蘇屋邨的興建項目，除咗負責設計整個屋邨的海水沖廁系統外，又設計咗其中第三期楓林樓、丁香樓、金松樓、綠柳樓及櫻桃樓五座住宅大樓。蘇屋邨位於深水埗，由1957年動土，至1963年全數落成，係港府屋宇建設委員會旗下嘅大型廉租屋邨，提供16座合共約5,300個單位，係當時大型的建屋項目。


司徒惠於1951年4月12日喺香港娶殷商梁達卿之女梁雪馨為妻，兩人共有兩子兩女，全部都在美國定居，除咗長女從事醫學研究以外，其餘三人均從事建築設計嘅工作。司徒惠鍾意繪畫，曾舉辦過多場個人畫展，佢早年從上海的聖約翰大學畢業後，甚至曾打算到法國巴黎學習藝術，但因爸爸反對，最終才到英國深造土木工程。


頓巴斯係烏克蘭東面嘅一個地區，而家嘅定義一般係指烏克蘭最東面嘅兩個州頓涅茨克州、盧甘斯克州，自2014年開始，頓巴斯少部分地區喺俄羅斯嘅操縱下，畀喺烏克蘭境內發動叛亂嘅親俄武裝分子霸佔，成立畀烏克蘭官方列為恐怖組織嘅傀儡政權頓涅茨克人民共和國同盧甘斯克人民共和國。


丹尼士標槍喺1986年亮相。當時款車有11米同埋12米客車可以揀，副引擎係擺喺底盤中間而挨埋驅動軸，水箱就擺喺引擎側邊，而前軸同埋引擎之間就整咗個預製空間去擺行李。後來丹尼士出埋標槍8.5米同埋10米版客車、巴士版以及12米嘅標槍GX客車，其中巴士版同埋8.


丹尼士標槍喺車軸之間同埋尾輪跨加埋有多啲位擺行李，兼且受惠於Bedford Vehicles嘅車喺1986年全線停產，令一啲買開Bedford巴士嘅公司改買丹尼士標槍，因此丹尼士標槍嘅銷路比之前嘅丹尼士Dorchester好。


丹尼士標槍喺2005年之後曾經有一段時間冇出過，不過喺2007年亞歷山大丹尼士睇見丹尼士標槍嘅倉貨重有公司要，兼且英國國防部對丹尼士標槍重有需求，因此將丹尼士標槍改良到可以用歐盟四型或以上嘅引擎。不過亞歷山大丹尼士喺大概2010年出咗最後一批丹尼士標槍底盤之後，丹尼士標槍就冇再被開發並宣佈停產。


香港反送中運動期間，佢喺2019年6月曾經因應過百萬人上街遊行要求撤回《逃犯條例》修訂，要求政府唔好漠視民意格硬送去二讀。但喺同年7月14號到元朗堂講道嗰陣，又話《逃犯條例》修訂係政黨誤導激發社會衝突，又話警隊成為政府同市民之間磨心，導致士氣低落，但對警暴就隻字不提。


因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。


好人文化嘅典故係女仔經常都用「你真係個好人嚟咖，我相信你可以搵到比我更好嘅女仔喎」、「雖然你份人真係幾好，但係我地...」呢啲咁嘅藉口去拒絕男仔嘅追求，因此衍生出「好人」嘅講法，意思就即係「對一個女仔交出真心但被拒絕嘅男仔」。


其實呢條馬路喺好耐之前唔係嗌「西華路」，係嗌咗「萬善里」同埋「宜民市」呢兩個名，其中呢度講嘅「宜民市」同埋「萬善里」就係西華路嘅東邊呢條。喺清朝嗰陣就嗌咗係「萬善里」呢個名，不過到咗1650年，清兵入關嗰陣，雖然話清政府控制咗東邊靠海邊嘅幾個省，但係喺東南嘅海邊附近，有好多個省就爆發咗好多又大又細嘅反清複明運動。


尤其喺廣東嘅潮汕地區附近同埋福建南邊嗰頭重勁，佢哋同埋臺灣嘅鄭成功一齊嚟玩死清朝。結果清朝嘅宮廷啲人爲咗唔冇畀啲靠海邊嘅人同埋鄭成功嘅部落一齊玩嘢，就搞咗蹼街到冚家富貴嘅「界海清野」政策，就係從遼寧嗰邊開始劃到去廣西差唔多越南嘅邊境。


結果就係呢條規定玩嘢，搞到番禺、中山、東莞、寶安呢六個縣嘅居民都O嗮嘴。爲咗配合呢次嘅避難，就搞咗好多家庭就乜都冇嗮，全部都從〇開始。結果清兵就去到條線出面就開始搞咗拆嗮、劏嗮、丼嗮嘅「三嗮政策」。就係噉，有啲移民走嗮嚟廣州之後就響依家嘅西門口同埋人民北路附近嗰邊，搞咗圍繞槳櫓呢行嘢嘅呢個集市。


呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至重越嚟越HIGH添。究竟係點解？因為附近有一大片居民區，加上條路雖然話唔係幾闊啫，但係條路嘅兩邊有嗮老廣州嘅味。例如腸粉檔、瀨粉檔、牛雜鋪，傳統嘅粵菜館。


酒店喺1989年落成，之前叫做華美達麗新酒店，喺1998年被香港鷹君集團收購而且改名做香港鷹君酒店，到2003年因為鷹君國際酒店集團改名而叫做香港朗廷酒店。酒店喺2017年獲福布斯旅遊指南五星酒店評級。


早喺2003年，郭偉强就已經參加區議會選舉，當時輸咗畀黃逸旭。隨後喺2007年，郭偉强再戰區議會選舉，結果順利擊敗莊重慶，接替王國興成為東區區議會議員，其後加盟工聯會，並且喺2011年、2015年，兩度自動當選連任。


郭偉強喺2021年1月立法會審議《施政報告》致謝議案嘅時候，借題發揮話要立法打擊假新聞，但竟然話《衛報》係世衛報章，引起網民強烈批評，曾經做過郭偉強老師嘅前理工大學應用社會科學系助理教授鍾劍華更加話教過一個咁嘅學生係從事教育工作最大嘅恥辱。


2016年4月23號，去筷子基總站方向，停完「水上街市」站之後，改行林茂海邊大馬路，唔停「沙梨頭海邊街」、「提督／紅街市」、「蓮峰游泳池」、「第二警司處」同「白朗古／跑狗場」站，改停新設嘅「林茂／澳門遊艇會」站之後直接開去筷子基總站。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


1990年開始，全線改用冷氣巴服務，因為當時新福利FUSO大巴已經全部用嗮嚟行3號同5號，而冇冷氣嘅ISUZU就開始加裝冷氣工程，呢條線改用小巴嚟行就會用三菱Rosa同日產Civilian小巴嚟行，當中三菱佔多數。


隨著客流增長，先陸續派啲長身少少嘅車嚟行呢條線，最初間唔中會派三菱FUSO大巴、平治O814同猛獅13.230巴士嚟行，後來大量引入蘇州金龍KLQ6930G型中巴，呢條線嘅用車就變咗以呢款車為主，1989年三菱FUSO大巴響退役前曾經派過嚟行呢條線。


4號同17號就係交通事務局定咗試驗視障助乘發聲器裝置方便視障人仕上車嘅巴士線，所以響15部丹尼士飛鏢安咗視障助乘發聲器裝置，呢條線開始全線用呢款巴士服務，而原本行開呢條線嘅蘇州金龍KLQ6101GE3就改行25X為主，當丹尼士飛鏢車唔夠嗰陣會優先抽調9A嘅丹尼士飛鏢嚟行，不過呢條線間唔中都會有蘇州金龍10.


呢條線比起上面講到嘅巴士線比，班次唔算密，所以好容易就搶嗮呢條線嘅客，雖然新時代嘅8A、18通常嘅班次都比較疏，但係19號嘅班次比呢條線重要密，而33號嘅班次比呢條線重要密超多。呢條線只有筷子基總站一帶來回中區先有獨市位，加埋筷子基、林茂塘係澳門第二大嘅住宅密度高嘅地方，對新馬路區有好大嘅交通需求，而呢條線比8A、19號同33號停站都少啲，有時會吸引一啲想快嘅乘客去搭。


凌宏兵1997年喺雁翅學校畢業，畢業後就喺出面做嘢，2002年嗰陣參軍，做咗一名武警軍人，2004年退伍後返鄉下嘅警察局返工，但覺得工作好無聊，想到外面闖盪，之後到北京打拼，有一次機會接觸娛樂圈行業。


喺香港反送中運動期間，凌宏兵曾經多次喺微博支持香港警察，甚至親身出席一啲撐警活動。另外，2020年2月疫情爆發後，香港醫護人員發起罷工要求政府全面封關，佢又以「中國傳統文化教育團體」創辦人嘅身份，率領廿幾人到政府總部東翼請願同埋遞信抗議醫護罷工。


2021年4月，凌宏兵被揭發喺香港成立空殼公司，以到內地免費旅遊、拍攝電影等為誘餌，詐騙多名港人超過十萬人民幣，受害者好多都係娛樂圈中人，包括無綫女藝員張韋怡。宣城市公安局查明後，宣州區法院判囚四年六個月兼且罰款六萬人民幣。


《春田花花幼稚園校歌》係香港漫畫《麥嘜》裏面嘅一首廣東歌，重喺1990年代now TV播嘅《春田花花幼稚園》同2001年上映嘅動畫電影《麥兜故事》入面出現。校歌開頭，用咗《國際歌》嘅聲調，再填上粵語諧音嘅歌詞，扮細路仔發音不清嘅情況。


海外110係中國唔同省嘅公安局喺中國海外設立嘅平台同埋警察局，呢幾年喺全球各地引起唔少拗撬，佢畀人指控設立嘅目的係騷擾同恐嚇一啲異議人士同埋收集情報。有唔少有份主理、設立呢啲中國海外警察局嘅海外華人僑領都已經畀當地政府拉咗。


後藤健二係日本嘅自由記者、紀錄片製作人同作家。日本東北地區宮城縣仙台市人。佢成日喺阿富汗、車臣同敘利亞等呢啲比較危險嘅衝突地區搞戰地報道，而且關注當地平民喺戰爭嗰陣點生活嘅，佢重出版過過同愛滋病影響非洲有關嘅書。


就喺2015年1月31號，伊斯蘭國成員就當場話佢將湯川遙菜殺咗，原因係日本政府喺72個鐘內冇交2億美金畀伊斯蘭國成員。就喺嗰晚深夜，伊斯蘭國就發咗長1分鐘嘅短片話後藤健二已經死咗，而佢隔籬嘅幪面武裝分子講嘅係講英國地區嘅英文，話佢同之前殺咗湯川遙菜嘅「聖戰約翰」都係同一個人做嘅。


12月3號中午12時幾，總督府門前終於發生更大規模衝突。差人先使用警棍，後出動防暴水車，試圖驅散示威人士。消息傳出後，前來示威嘅群眾愈來愈多，3點後，衝突加劇，有警車被推翻，法院門前嘅歐維士石像之手被敲爛。


跟住，位於議事亭前地嘅美士基打銅像被摧毀，澳門市政廳同位於仁慈堂大樓地下嘅公證署都被衝擊。4點半左右，群眾沿龍嵩街前往警廳，防暴警員施放催淚彈，並開槍射擊，造成兩人死亡。警方又出動防暴車駛去市政廳前，發射水炮，驅趕示威人士。


總督隨後頒令戒嚴並實行宵禁。由於戒嚴緊急，好多居民無心理準備，其後幾日又有幾個人喺街上被亂槍射殺，一名居民甚至因伸個頭出窗外觀望被流彈擊中。據官方統計，有8人被打死，212人受傷，坊間就話有11人被打死。


《冥王聖幀》或《冥王聖圖》係喺元朝時畫嘅絹布彩繪，可能出自寧波，家下藏喺日本奈良市大和文華館。該畫喺日本一直畀當作描繪佛教六道輪迴嘅畫，所以畀叫做「六道図」，直至近年經日本學者泉武夫、吉田豐、匈牙利學者古樂慈及奧地利學者祖蓮黛·伊柏特研究，認為實際上係摩尼教嘅作品。


第三層描繪傳統中國觀點認為嘅四種好嘅出生，即士農工商。第四層描繪死後嘅靈魂喺度接受審判，左上方可見光明童女駕雲而來，佢將以聽判人身份干預審判。最底層描繪咗四種地獄場景，從左到右分別係一個畀箭射穿嘅人懸掛喺紅色木架上，一個倒掛喺紅色木架上嘅人正畀魔鬼肢解，一個人喺接受火輪輾壓嘅酷刑，最後係幾隻魔鬼喺等待下一個囚犯。


佢係6號綫同其他路線之間，轉車速度最慢嘅站。曾經喺1997年6月28號嘅1號綫首通段開咗之後到1999年2月16號為止係1號綫最北邊嘅總站，期間一直做過廣州最北同最東嘅車站身份直到1999年6月28號先至取消。


收費區方面，1號綫喺站廳中西邊，6號綫喺站廳西邊。由於兩個站廳嘅收費區都有轉車嘅通道連埋一齊，所以免費區之間係唔通嘅。不過每個站廳都有好多部𨋢、扶手電梯同樓梯往返邊條綫嘅月台都得。但係由於喺起緊1號綫嗰陣冇事先留低轉車條件，所以中間嘅轉車通道都好長下，好似個Z字形噉。


之前黃沙站有車站商舖，有便利檔、洗衫舖呢啲。後嚟6號綫開咗，加上西城都薈嘅開幕，結果1號綫站廳入面有好多個區都俾商場整成去西城都薈廣場嘅地庫而拆走嗮，而且6號綫站廳嘅空間比較窄，所以呢個站冇整到車站商舖。


喺1號綫方面，黃沙站係最先出喺1988年嘅地鐵路網規劃入面中，嗰時係1號綫一期工程入面嘅中間站。而6號綫方面，喺1997年嘅《廣州市城市快速軌道交通線網規劃研究》入面話咗呢個站係1號綫同嗰時7號綫嘅轉車車站。


1993年12月28日，1號綫正式開始逳手起。後嚟到咗1997年6月28號開通咗地鐵1號綫首通段之後，呢個站就開始營運，嗰時佢係1號綫首通段嘅最北邊總站。後嚟到咗1999年6月28號晏晝就變成中途站。


2005年6月28號，6號綫正式開始逳手起，而呢個站喺嗰時最先做咗白鼠仔。到咗2013年10月，呢個站嘅1號綫站廳都搞埋改造工程，甚至重搬走咗部分閘機同改埋收費區嘅位。同年12月28號晏晝，由於6號綫首通段通咗車，呢個站亦變成1號綫同6號綫嘅轉車車站。


呢個站嘅出入口方面，以前凈得D呢1個出入口嘅。後嚟喺2005年先至開咗C出入口。到咗2008年，C出入口因為要起6號綫同埋車站嘅上蓋物業等呢啲理由而封咗。後嚟到咗地鐵6號綫開通咗嗰陣，雖然話出入口數量多到4個，而C出入口本嚟原計劃喺2014年春節前開通，但係因為重未搞掂個竣工驗收，導致重新開放時間一拖再拖，拖到2014年8月18號先至重新開返。


呢個站附近都係以水產同埋蔬果、肉類嘅批發市場為主嘅地方，有好多餐廳同埋食肆都係成日嚟呢度入貨同埋攞貨。加上附近重有個碼頭同埋間1中嘅初中部喺呢個站附近。有啲喺廣州市第一中學初中部讀書嘅學生就成日喺呢個站出站。


喺6號綫開咗之後，去大坦沙同埋西村嗰邊都方便咗。不過出站同埋入站方面，呢個站都算客流一般。大部份都係住喺黃沙地區附近嘅民居坐地鐵用呢個站比較多。即使係有外地遊客凈係識得幫襯附近嘅白天鵝賓館。由於附近嘅西城都薈廣場喺2013年就開咗幕，加上呢個站又係轉車嘅車站，所以呢個站嘅客流上升咗。


而呢兩條地鐵轉車方面，由於1993年起1號線嗰陣地鐵站冇事先留低轉車條件，所以呢個站同楊箕站、東山口站一樣，要去站廳嘅轉車通道先至可以轉到地鐵。而呢個站係6號線同其它路線之間，轉車速度最慢嘅站。而轉車方面係需要先坐扶手電梯上到平台，之後再行條好遠嘅Z字形走廊先至到站廳，再坐扶手電梯落去先至可以到另一個月台。


一直以嚟，呢個站響1997年6月28號開通地鐵1號線之後到2013年12月28號晏晝兩點為止，呢個站係重未整文化牆嘅。到咗2013年12月28號晏晝兩點嘅地鐵6號線開通咗之後，雖然話重未有文化牆，但係出現咗柱面裝飾。


粉筆少女本身住天水圍。2014年佢一路參與雨遮運動，清場後仍然到金鐘佔領區聲援。12月23號凌晨佢用粉筆喺牆上畫，結果引嚟14名重案組警員用「涉嫌干犯刑事毀壞罪」拘捕。12月28號，警方用個女仔阿爸無力照顧做理由，向法庭申請兒童保護令，接管個女仔，最後個女仔被判入女童院三星期。


消息傳出後，事件引起激烈爭議。學民思潮召集人黃之鋒質疑警方做法。而律師認為用粉筆喺公共地方塗鴉唔算造成毀壞，只可以告佢行為不檢。而佢個粉筆花圖案同相關報道喺facebook「洗版」。學民思潮搞咗個聲援少女聯署，有5.


2011年5月11號朝早九點半，青洲社會房屋A大樓一樓同地下大堂嘅社會設施裝修工程響建設發展辦公室開標，工程總面積一千一百四十平方米左右，工程主要將分開多個獨立空間，畀房屋局做民防中心同社會工作局做青少年外展中心等。


有關工程造價由六百二十九萬九千八百蚊到九百六十三萬八千零八十四元到，工期由一百一十二日到一百二十日。工程最快響下半年動工，預計可以提供四十個就業職位。十七間遞交標書文嘅的公司全部接納，但係其中兩間公司要響限期內補交文件。


2012年4月18號晏晝四點幾，青洲新馬路青洲社屋青翠樓七樓一個單位，一個十二歲後生仔響屋企懷疑被老母鬧佢冇返學發生拗撬。期間情緒激動，響屋入面不停講要跳樓，老母嚇到要報警重通知社工。警方、消防、社工分別到場勸喻，情緒先回復平靜，唔使送院。


2014年1月19號晚黑十點左右，青洲新馬路青泉樓十一樓一個單位，一名廿一歲姓黃女人沖涼嗰時聽到安裝響浴室嘅電熱水爐傳出怪聲，冇耐就發生爆炸，熱水濺到四圍都係，背脊被熱水六傷，大聲求救。屋入面嘅老豆聽到之後即刻報警。


消防到場將傷者送院治理，冇咩大礙。警員到現場調查，見到電熱水爐外殼同內膽爆開，跌響浴室到。治安警同消防員向傷者老豆了解情況。佢話出事嘅熱水爐用咗兩三年，個女沖涼前先開爐，點知會出事。事件真正原因有待調查。


房屋局之後話，經了解係電熱水爐內膽爆裂，搞到出水管甩咗，熱水淥親家團成員，因應同類事件，房屋局會跟進約見有關租戶。呼籲公屋住戶注意安裝熱水爐安全，要請合資格師傅安裝符合安全標準嘅熱水爐，避免意外發生。


而有爐具公司職員話，涉事熱水爐屬於儲水式，容量六點五加侖左右，好難估今次爆炸原因。而家響澳門賣嘅電熱水爐必須通過檢測重要有及格證明，爐具百分百有防熱、防爆嘅功能。但係就算係噉，亦唔建議將熱水爐安響浴室到，因為浴室易積聚水氣同潮濕，會令到個爐生鏽，基本上冇得防。


2014年8月20號朝早十點幾，有人行過青洲新馬路青翠樓地下中央石油氣總掣房聞到有石油氣味，懷疑漏氣，於是通知管理員同報警求助。治安警同消防接報到場處理，消防員開喉戒備，用氣體探測器檢查現場氣體濃度，發現總掣房入面有氣閥漏氣，立即通知氣體供應商同閂總截流閥，房屋局知道事件之後，亦到現場了解情況。


2017年8月23號，颱風天鴿帶嚟嘅風暴潮，青洲社屋被海水浸咗，全澳停水斷停，青洲社屋青泉樓26號復電都唔夠一日，響27號凌晨又突然斷電，多個住戶都話熱到訓唔到。住響十三樓嘅七十幾歲吳婆婆話，屋企好熱，又聞到垃圾房傳來嘅臭味，冇覺好瞓。


啲人知道會打風之後，個個都驚，天鴿嘅教訓令到佢哋提早開始預備，結果超市糧食斷貨，膠紙加價，全城嚴陣以待。終於，香港喺9月16號凌晨開始掛八號風球、朝早加到十號風球。雖然個風稍為減弱，而且喺香港以南約100公里掠過，但香港仍然難逃一劫。


環流對香港造成嚴重嘅破壞，大廈嘅頂樓鐵皮屋、「天秤」跌落街，玻璃碎裂，十幾人傷，六萬幾棵樹冧低。有幾層高嘅巨浪同海水倒灌，令海邊地方水浸浸爛嘢，地牢個停車場沒頂，名車報廢，海濱長廊損毀。鯉魚門、大澳水浸街，漁村居民要疏散。


廣東嘅廣州、佛山、江門、台山、珠海、深圳、惠州、惠東、茂名、湛江、陽江、中山、雲浮、揭陽、汕尾喺9月15號晚黑開始掛橙色颱風警報信號。喺9月16號凌晨，廣州、佛山、江門、台山、珠海、深圳、惠東、茂名、湛江、陽江地區改發紅色颱風警報信號。


喺花都出現咗9級大風，廣東珠三角同粵西地區都相繼發佈咗停工、停課、停產嘅公告。9月14號陽江核電站喺微信發訊息，話核電站做好咗全方位防禦準備，包括模擬演練，「為機組保駕護航」。但冇講核電站係咪會停機。


16號晚黑珠江水倒灌，廣州沿江畀珠江水浸咗唔少，水位最高到腰，高速路全線唔畀出入，有住沿江路嘅街坊話，住咗呢度四十幾年未見過咁高嘅水位。而海珠新洲碼頭度，街內啲水位到腰，居民要疏散。全省合共疏散245萬人。


颱風預計17號凌晨1點左近入廣西，上晝10點倒到南寧。陸川縣水利局局長話，發佈咗防颱風全縣動員令，由16號18點至18號午夜零點，全面停工、停業、停課、停市、停運，低窪地同地質災害點嘅居民需冚唪冷撤離避難。


宋站鎮係中國黑龍江綏化肇東嘅鎮，位於肇東嘅西北部，離肇東以北30公里，離哈爾濱90公里，離大慶60公里。轄區面積281 km²，其中有14.5萬畝耕地、22萬畝草原、2.6萬畝林地。呢個鎮轄有八條行政村，64個自然屯，有9600戶居民共計四萬兩千人，其中勞動人口1.


滿洲國時期，呢度形成咗宋村。1945年東北光復後呢度歸肇東縣第七區管轄，係區府駐地。1948年春天第七區改爲宋站區。1951年9月設宋站鎮，屬第七區。1956年3月改爲縣直轄。1958年9月，宣化、瑞光兩個鄉併入，兼改名做宋站人民公社。


宋站鎮係肇東北部四鄉鎮五場嘅商品集散地。呢個鎮奶牛業發達，有百年奶牛業歷史，2012年有3200戶奶牛養殖戶，佔總農戶60%，群體單產鮮奶達五噸以上。2012年GDP爲26.89億元人民幣，其中牧業有8.


初期未有呢條橋時，官洲當地居民出入海珠區時必須要喺島西北邊坐船先至到。直到2005年，廣州市人民政府話要開發官洲打造成生物島，先至搞咗呢條橋方便街坊出入海珠區同黃埔區官洲，結果條橋喺2005年6月起好咗。


本嚟便橋凈得2年嘅使用期限，後嚟根據當地居民出行情況而延長到5年。直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患而將生物島便橋封咗，唔畀機動車出入。


加爾各答主教由1835年10月10號起擔任印度及錫蘭都主教。1930年，錫蘭由英格蘭教會獨立後被納入印度、緬甸及錫蘭聖公會到1970年。1970年，緬甸聖公會、錫蘭聖公會同巴基斯坦教會由印度、緬甸及錫蘭聖公會分開。


20世紀初，聖公宗傳教士W. S. Senior抵達錫蘭，同英國海外傳道會合作。他曾擔任康提三一書院副校長多年，並喺錫蘭度過三十年。W. S. Senior撰寫咗迄今為止喺島上唔同教會演唱嘅《錫蘭讚美詩》。


盛禮良李安納度係原籍巴西嘅日本足球員，司職前鋒，效力過Japan Soccer College，鳥棲砂岩，東京綠茵，栃木SC，北九州向日葵，秋田藍閃電，ReinMeer Aomori，及FC Maruyasu Okazaki。


《肥媽有話兒》係2019年香港反逃犯條例修訂運動入面一首粵語歌，改編自澳洲女歌手Sia嘅《Chandelier》，歌手把聲係剪輯自撐警女藝人肥媽喺7月20號喺護港盟撐警集會講過嘅嘢，變成鬧香港警察係黑警嘅歌詞。


約翰一書有兩個主要目的，第一係鼓勵讀者同上帝同佢個仔耶穌基督保持親密嘅團契，第二係警告讀者唔好聽從嗰啲會破壞呢種團契嘅謬論。呢種謬論認為邪惡係因為同物質世界接觸而產生嘅，所以噉，上帝嘅仔耶穌唔可能係真人。


使徒行傳可以話係路加福音嘅延續，目的係記述耶穌早期嘅門徒喺聖靈引導下，點樣喺耶路撒冷、猶太同撒瑪利亞全境，甚至到天涯海角傳福音。基督教發源於猶太人中，逐漸成為世界性嘅信仰，呢啲就係呢卷書嘅主題。作者鄭重講明基督教並唔係反抗羅馬帝國嘅一種政治運動，亦強調基督教嘅信仰成全猶太教。


使徒行傳一個重要特徵係聖靈嘅工作，聖靈嘅能力喺五旬節嗰日降臨喺耶路撒冷信徒身上，呢卷書所敘述嘅每件事蹟上繼續帶領同埋加強教會同教會嘅領袖。初代敎會嘅信息可以喺呢卷書嘅幾篇重要講章睇出。書入面記述好多重大事件顯示呢啲信息嘅力量點樣影響初期信徒同教會嘅團契生活。


其中道者，從鄯州東川行百餘里，又北出六百餘里至涼州，東去京師二千里。從涼州西而少北四百七十里至甘州，又西四百里至肅州，又西少北七十五里至故玉門關，關在南北山間。又西減四百里至瓜州，西南入磧，三百餘里至沙州，又西南入磧，七百餘里至納縛波故國，即婁蘭地，亦名鄯善。


彼有意威法師，河西之領袖，神悟聰哲，既重法師辭理，復聞求法之志，深生隨喜，密遣二弟子，一曰慧琳、二曰道整，竊送向西。自是不敢公出，乃晝伏夜行，遂至瓜州。時刺史獨孤達聞法師至，甚歡喜，供事殷厚。法師因訪西路。


香港基督教錫安教會，簡稱基督教錫安教會或錫安教，係香港一個由梁日華喺1984年搞嘅獨立宗教社團。佢係喺末日論方面嘅教義同基督教有最大差異，重因為鼓吹飲用雙氧水喺香港社會出名，但同時俾傳統教會認為係異端邪教，香港人同媒體叫佢哋做「雙氧教」、「雙氧水教會」。


梁日華曾修讀神學，已被革除會籍。佢細個係道教家庭，父親係地盤佬。佢中學到香港靈恩派真道教會聚會同受水禮，開始成日自讀聖經，去聚會同禱告。之後，佢到加拿大溫哥華三一學院進修，主修電腦，副修神學同古典結他，不過未畢業。


領袖梁日華推崇「自然療法」同「氧份療法」，1996年開始一直叫大家飲用雙氧水。香港多數人都知道有佢嘅存在，「雙氧水教會」一稱成為佢個教會嘅代名詞。梁日華又認為誠心祈禱，就算有病都會自己好。佢話神旨會治癒病人，無信心先要求醫，識得「屬靈定律」就會有醫治神蹟。


1974年林燕妮開始寫作，首篇文章刊於1973年6月22號嘅《明報》，題為〈懶洋洋的下午〉，之後曾經喺《新報》、《明報周刊》等報刊撰寫專欄。除咗專欄散文，林燕妮亦寫過小說，包括《緣》、《盟》、《青春之葬》等。


林燕妮於2016年患肺癌，曾接受化療同電療。2018年5月31號，因肺癌喺跑馬地養和醫院離世，享年75歲。隨住佢嘅離世，佢喺《明報》專欄「寂寂燕子樓」嘅最後一篇文章《我又見到永恆》於6月6號喺該報副刊刊出。


可住帶，就係喺圍繞恆星軌道嘅範圍，而裏頭嘅行星表面有足夠大氣壓力同有液態水。亦即係喺天文學指行星系之中適合生命存在嘅區域。CHZ 嘅範圍係基於嗰個星球嘅同佢太陽嘅距離，同埋埋接收嘅輻射能量。由於液態水對地球生物圈好重要，CHZ 同埋裏頭星體嘅特質，會影響發展生命，同埋出現類似地球生物嘅可能。


呢個節目喺無綫電視網站入面一度無自己網頁，而myTV super亦一度都無提供重溫，要到第二個禮拜先至補返。另外，雖然呢個節目係由4個故仔組成嘅單元劇，但無綫電視並未好似《廉政行動》系列噉將佢歸類做劇集，而係歸類做資訊節目。


西安鼓樓嚮明朝洪武十三年建造，比重設嘅西安鐘樓早4年。以前，西安鼓樓南邊樓檐下面懸掛住個牌匾「文武盛地」，北邊掛咗「聲聞於天」。據講分別係清朝康熙同埋乾隆所題。呢兩件古董已經嚮亂世受破壞，而家嘅係仿製品。


陳泰銘係基督徒，但佢喺2019年1月接受香港基督教媒體視博恩節目《星火飛騰》嘅時候，曾經透露自己10歲開始求神問佛問卜，親歷佛教師父、風水大師、濟公、鬼上身「標童」等各種偶像「指教」，但偏偏對耶穌就好抗拒。


祠堂喺大明時期起好。大清嘉慶丙子年重修過。1949年之後，祠堂做過向陽一路小學同梁家祠幼稚園。2002年9月俾廣州市人民政府公佈爲登記保護文物。2005年，俾政府收返、簡單裝修，變咗荔灣區旅遊咨詢服務中心。


坐北朝南，三間三進，總面闊12.9米，總進深54.3米，佔地約莫700平方米，硬山頂，尖形人字封火山牆，碌灰筒瓦，青磚石腳。頭門面闊三間12.9米，進深三間約10米夾埋十一架。前後有木雕封簷板，雕刻有花卉圖案，門前邊有對石刻獅子。


第45屆日本眾議院議員總選舉喺2009年8月30號舉行。呢次選舉入面，執政嘅自由民主黨同公明黨慘敗，在野嘅民主黨取得歷史性嘅壓倒勝利，終於結束咗自民黨自1955年以嚟幾乎就冇中斷過嘅執政黨身份同埋一直以來國會最大黨嘅地位。


布勒希斯，係英國倫敦東南一地方，介乎路易咸同埋格林尼治之間。羅馬帝國時代，羅馬人起咗一條由多佛去倫敦嘅大直路，布勒希斯係其中一站。佐治時代同維多利亞時代，布勒希斯一帶開始起得越來越多住宅。今時今日，布勒希斯係倫敦東南一個住宅區，交通好方便，係根德郡北部火車幹線入倫敦嘅其中一個大站。


外界預計《習近平思想》會同江澤民嘅《三個代表》同胡錦濤嘅《科學發展觀》兩個前任總書記提出嘅指導思想咁樣，喺2017年召開嘅中國共產黨第十九次全國代表大會上被寫入黨章，正式成為中國特色社會主義理論體系嘅一部分。


柯一正喺臺灣嘅電影、電視廣告、電視劇同藝術監督方面有唔少傑出嘅作品。佢亦都曾經擔任過世新大學同中國文化大學嘅講師，而家係紙風車文教基金會嘅董事長。柯一正嘅兒子係臺灣演員柯宇綸，亦都喺演藝界有一定嘅知名度。


植物嘅葉由細胞組成，細胞內有色素體，而色素體裝住包括類胡蘿蔔素同葉綠素等嘅色素。呢啲色素體一年四季都富含類胡蘿蔔素，但喺多數品種同地區，類胡蘿蔔素嘅黃橙色喺春夏期間會俾葉綠素嘅綠色𢫏過，當秋天來臨嘅時候，樖植物內外嘅變化會搞到葉綠素補充嘅率減慢，好快變到慢過葉綠素嘅流失率，而隨住啲葉嘅葉綠素含量下降，葉綠素嘅綠色就會減退，跟住其他色素－例如係類胡蘿蔔素－嘅黃橙等色水先會變得顯眼，形成橙、紅、黃等色嘅葉。


類胡蘿蔔素嘅豐富度視植物品種而異。據估計，喺大約15至30%嘅樹品種當中，類胡蘿蔔素先係主要嘅色素，所以呢啲樹嘅葉好多時就連喺夏天嗰陣都會呈黃黚黚噉嘅色。以類胡蘿蔔素為主色素嘅植物品種包括咗多種嘅硬木樹，好似係赤楊、楓樹、樺樹同梣樹等等。


都市警察係英國倫敦嘅警察部門，1829年成立，總部叫蘇格蘭場，事關成立當初總部設喺一條叫 Great Scotland Yard 嘅街度，正門對正條街，所以街名變咗警察總部嘅代名詞，再蹍轉成為成個部門嘅代名詞，蘇格蘭場嘅名亦因此出現喺唔少嘅虛構故仔當中，包括柯南道爾嘅福爾摩斯小說同日本動畫等等。


魯桂珍1904年出世，響金陵女子大學學生理學，之後去上海一間醫學研究所專攻生物化學。佢之後因仰慕李約瑟夫婦，唔要美國獎學金，1936年坐船去英國，轉去劍橋大學跟李約瑟夫婦。魯桂珍原定跟同李約瑟老婆李大斐研究肌肉，無耐佢就同李約瑟有戀情，就轉跟李約瑟。


1892年12月4號生於四川開縣趙家場，原名劉明昭，字伯承，小名孝生，曾用名劉伯堅，四川開縣人。1912年考入重慶軍政府將校學堂。1914年加孫文領導嘅中革命黨。辛亥革命時期從軍，參加咗反對北洋軍閥嘅護國、護法戰爭，多連長、旅參謀長、團長。


1926年加中國共產黨。北伐戰爭時期，多國民革命軍四川各路人總擔大旗、暫作第十五軍軍長。1927年參加領導咗“八一”南昌起義，多中共前敵委員會參謀團參謀長。後讀書蘇聯，先後喺高級步兵學校同伏龍芝軍事學院學習，1930年回國。


土地革命戰爭時期，多中共中央長江局軍委書記，紅軍學校校長兼政治委員，中央革命軍事委員會總參謀長兼中央縱隊司令員，中央紅軍先遣隊司令，中革軍委總參謀長，紅軍大學副校長，中央援西軍司令員。參加咗長征。對日抗戰時期，多八路軍一二九師師長。


建國之後，歷任中共中央西南局第二書記，西南軍政委員會主席，中國人民解放軍軍事學院院長兼政委，中央人民政府人民革命軍事委員會主席衰，軍委訓練總監部部長，高等軍事學院院長兼政治委員，中共中央軍委副主席，第一、二、三届國防衰委員會主席。


1959年4月起多第二至五届全國人大常委會副委員長，1980年辭去第五届全國人大常委會副委員長職務。1982年後因年齡同健康羅辭去黨、國家同軍隊領導職務。系中共第七届中央委員，第八至十一届中央政治局委員。


1916年，喺乞袁護國鬥爭中，劉伯承組織起四川護國軍第四支隊，好快呢支隊伍發展到兩千餘人。佢率軍攻陷豐都，喺反動軍隊嘅反撲佢負重傷失去咗右眼。然而，由於佢擔大旗有方，作戰勇敢，年僅24歲劉伯承留低咗川軍名將嘅美稱。


1929年春末夏初，做緊廣東銀行副部長同中華民國軍需處處長一職嘅黃冠章，喺增埗一帶起咗間私家花園，直到1931年初起好。自從花園落成後，黃冠章好少喺度住，直到1945年死咗之後按佢嘅意願，第二年改成導正中學，但凈辦咗3年就停辦。


私家花園佔地面積9384m²。主體係間五開間重簷歇山頂嘅殿堂式建築，雖然用嘅係鋼筋混凝土，但同嗰時啲建築相比，佢先進啲。風格既體現咗中西合璧嘅傳統宮殿式嘅華貴建築風格，又體驗咗嶺南建築特點同南北融合嘅特色。


另外，本片嘅劇情因為有對中國官兵嘅行為有啲「特別」嘅描寫，可能因為咁而俾中國大陸方面列咗做禁片，唔准喺大陸播放，而當香港嘅無綫電視翡翠台播呢套電影嗰時，大陸轉播嘅電視台會喺嗰段時間播其它電影或者旅遊節目。


周星馳喺片入面飾演一個叫凌凌漆嘅人，佢表面上係個豬肉佬，但其實亦係一個俾國家雪藏咗嘅過氣特工。今次因為有件被列為國寶級嘅恐龍頭骨俾個叫金鎗人嘅鐵皮怪客搶咗去，組織嘅高官就派咗阿漆去香港進行搶返恐龍頭骨嘅任務，但喺香港同佢接頭嘅女特工李香琴其實亦係金鎗人嘅手下，佢嘅任務就係要殺死阿漆，等國家冇辦法再搶返恐龍頭骨，於是令到阿漆執行任務嘅過程驚險重重，死裏逃生。


楊偉康係中國大陸嘅金牌民警，廣東梅州梅縣人。1989年3月加入過廣州軍區開始同地雷、炸彈打交道，1993年參加過中越邊境大掃雷行動。2002年開始轉入海珠區公安分局治安管理大隊做三級警長，期間亦做過廣州市公安局防爆、核、防化嘅警務專家，及成功搞掂咗幾百單同爆炸定同懷疑爆炸有關嘅罪案同安檢排爆嘅工作。


同其它嘅4號綫嘅高架站一樣，呢個站嘅外觀方面，好似帶有橢圓形兼打橫嚟嘅柱嘅樣，有啲似個琶洲嘅會展中心噉。但佢有個地方同琶洲嘅會展中心唔一樣嘅係，呢個站嘅最頂嗰個光棚，兩邊係垂直錯開咗，冇連埋一齊，而且車站出面冇大隻字印住個站名響度。


另外，喺呢個站嘅東西兩邊冇幾遠嗰度有條存車綫，從2007年6月28號晏晝投入營運開始一直到2017年10月9號尾班車開出之前，4號綫冚唪唥列車到呢個站後要攆客走，之後用西邊條存車綫調頭去到另一邊月台上落客。


而東邊條存車綫一般喺突發情況下先至用，其它時間好少用到。自從2017年10月10號嘅4號綫南延段開始調試之後，冚唪唥啲車除突發情況外，其它時間都唔再喺西邊條存車綫調頭，而係直接去到南沙客運港站，但列車到呢個站後重係要攆客走直到2017年12月27號嗰日尾班車收車為止。


2017年12月28號因路線繼續向南延長，列車到呢個站之後唔會俾車站工作人員或廣播話攆客走，喺2月台範圍原先寫住嘅「終點月台」、「終點站」、「請勿上車」、「禁入」呢啲類似提示亦冚唪唥搣走嗮同刪嗮，重改成提示路線已經向南延長到南沙客運港附近。


報站廣播方面，從2007年6月28號恢復營運之後，每部列車到呢個站之後都會有廣播話佢係尾站要全體落車。2017年10月10號雖然加咗個南延段調試嘅廣播提示信號，但亦提示終點站要全體落車直到同年12月27號尾班車收車為止。


呢個站喺啱開通無耐，由於周邊係山旮旯地方，所以嗰時冇乜人上落。直到2015年4月21號，由於廣州南沙自貿區正式成立，車站周邊先至有好多樓盤同商業區出現，令車站東邊同北邊啲村嘅乘客成日揀呢個站上落。另外亦有南沙城區大部分居民通過巴士接駁等交通方式到呢個站轉地鐵。


由於嗰時呢個站屬總站，所以亦有好多客流喺呢個站之間轉巴士往返南沙城區。從2017年12月28號朝頭早開始，由於路線延長到南沙客運港，所以亦有一大堆喺南沙城區住或返工，遊玩啲乘客都分流到佢以南啲車站入面，唔再局限喺呢個站入面轉巴士。


貴陽龍洞堡國際機場係中華人民共和國貴州貴陽東南地區一個民用國際機場，離市區只係11公里，2013年機場旅客輸送量突破1000萬人次。今下龍洞堡機場一共有110條航線，67個通航城市，22架駐場飛機，服務27間國內外航空公司。


佢喺喇沙書院畢業，鍾意運動，學界田徑、越野賽、籃球同游水都識得。讀大專時搞學生運動，做嶺南學院學生會會長，1989年做咗香港專上學生聯會秘書長。1989年支援民運，因為六四事件出名，係香港民主同盟創會會員。


好多已知嘅方法着攞來做自動分柵。基本上，通常分得成面向像素、面向邊檠、面向區域三種。另外都區分開有基於模型戥基於紋路嘅方法，前者係假設有特定形狀輪廓畀隻對象，後者考慮對象內部啲同質結構。啲邊界畀冇同嘅流程經常係靈活噶。


香港年金計劃，推出前叫終身年金計劃，係香港一個喺2017年4月10號推出嘅公共年金計劃，由香港按揭證券有限公司旗下嘅香港年金公司負責搞，2018年7月開放認購。夠65歲嘅香港市民一筆過交保費後，就可成世每個月攞年金。


南朝劉宋嘅時期，聽講杯渡禪師坐住個大木杯過海南下屯門青山，啲人為咗紀念佢，就喺青山上面起咗杯渡庵。原本係佛寺嘅杯渡庵喺隋朝嗰時改叫普渡道場，到唐朝又改叫雲林寺，再至到五代十國，廣東地區由南漢統治，佢哋嘅君主信奉佛教，就封咗青山做瑞應山，屯門縣官陳延曾經下令鑄造杯渡禪師像安放喺山上供奉。


到咗北宋宣和元年，再將佢改做寺院道場，迫啲僧人改着道服居住，下詔改名斗姆宮。至到元、明兩朝期間，又改叫青雲觀。清朝初時因為沿海遷界而荒廢咗，到復界後又恢復舊名，係屯門陶氏起嘅，更擁有青雲觀，直至到道光時期至批准擴建。


原本係道教先天道道長嘅香港商人陳春亭獲委任做青雲觀嘅住持，但佢喺1918年前往寧波觀宗寺出家，皈依佛門，法號顯奇，回港後就同埋張純白居士、青雲觀同埋附近土地嘅業主屯門陶氏商議喺塊地修建寺院，到咗1920年，各項工程都起好，改叫「青山禪院」，同時重修喺大雄寶殿側邊破損嘅青雲觀，成為寺院裏面嘅一間道觀，完工嗰日屯門陶氏重送嚟牌匾祝賀。


青雲觀正門嘅石額係道光己丑秋來時所刻，道觀依山而起，裏面分兩層，底層係前殿，供奉觀音大士，高層前面係天階，後面係正殿，中間供奉斗姆，旁邊係王靈宮。觀裏面有一條長木魚，壁上面嵌有道光廿三年屯門陶氏善信題助田租細目嘅「送田芳命碑」、道光廿二年重修時南海譚心翼捐贈嘅銅鐘同民國九年青山禪院落成開幕紀念標題係「道院重光」木匾。


穆斯林兄弟會又叫做「伊赫瓦尼」 。係一個穆斯林嘅宗教、政治、社會組織，由埃及人哈桑喺1928年創立。主張以《古籣經》、聖訓、傳統伊斯蘭教法作為行事原則，通過聖戰去建立一個公正、平等、理想嘅伊斯蘭世界。


此外，亦反對伊斯蘭教世俗化，反對西方文化。因為成日都暗殺一啲佢哋唔鍾意嘅政治領袖或者元首，所以畀政府取締過好多次。薩達特總統執政時期，佢哋又分成好多唔同嘅支派進行恐怖活動。除咗埃及之外，喺約旦、蘇丹、敘利亞、巴勒斯坦、利比亞都有同名組織。


因為鄂圖曼帝國嘅瓦解而令唔同嘅伊斯蘭國家獨立起嚟。1922年英國宣佈埃及係獨立國家，由於喺埃及有好多穆斯林唔想國家走西方社會嗰種政治發展路線，希望可以跟返伊斯蘭教法，加上喺1929年到1933年期間西方資本主義世界出現經濟危機，英國加緊對埃及控制同經濟掠奪，鼓吹民族主義同傳統伊斯蘭教法嘅哈桑就喺咁嘅背景之下而成立穆斯林兄弟會。


賽來非耶原本係一個學術團體，而且組織鬆散，由於佢哋有一啲改革理論，所以亦有人歸佢哋入現代主義，雖然賽來非耶有改革一面，但同時亦有淨化信仰，恢復原教旨傾向。最初賽來非耶唔主張介入政治，但由於好多亞拉伯伊斯蘭教國家因為反殖民主義同好多原因，民族意義開始越來越強，民族主義運動開始由埃及一路伸展到好多亞拉伯國家，而賽來非耶入面有關原教旨主義嘅內容就因為咁，而喺穆斯林兄弟會入面開始發展。


應用教育文憑係香港政府喺2023/24學年起推出嘅課程，取代舊有嘅毅進文憑。課程設計目標係為中六離校生，或已經年滿21歲嘅香港居民，提升知識、發展同培育唔同技能同養成良好嘅品德同態度，讓畢業學員從全人發展中為社會帶嚟正面影響，完成課程嘅學員會獲得相當於香港中學文憑考試五科二級嘅學歷。


應用教育文憑課程強調主動同互動學習，除咗面授課堂之外，個別選修科目亦會採用實地考察同參觀等學習模式。除咗英國語文科之外，所有應用教育文憑課程都會以粵語為授課語言同主要以中文編寫教材。部份選修科目會使用以英文編寫嘅教材同以英文作評核。


學校喺1952年開辦，初期喺廣州郊區地方一帶辦學，但文革期間因動亂而停辦，直到1989年先至復辦。復辦之後，雖然校址喺黃石東路，但嗰時面積好細，得唔夠30畝咁大。後嚟喺1997年開咗五年制高級班，嗰時喺成個廣東屬史無前例嘅事。


濱洲鐵路係從中國黑龍江哈爾濱到內蒙古滿洲里嘅鐵路幹綫，全長934.8公里，其中黑龍江內長375公里，內蒙古內長560公里，由哈爾濱鐵路局管轄。呢條鐵路原先係西伯利亞鐵路一部分，同濱綏鐵路組成東清鐵路嘅北段，可以一路通去海參崴。


個名度，濱指哈爾濱，洲指滿洲里，又叫濱洲綫，連結住哈爾濱站同滿洲里站。滿洲里嘅名轉音自俄文「滿洲利亞」，意思就係滿洲，滿洲呢個詞本身又有遞隻字做「滿州」，所以條鐵路名又可以寫做濱州鐵路、濱州綫，不過同山東濱州一啲拉掕都冇。


光緒二十四年3月，完成設計，當年6月，就喺哈爾濱同滿洲里兩邊同時破土開工。光緒二十六年4月，條鐵軌由哈爾濱站鋪到去安達站，呢段鐵路佔地916.53垧。光緒二十八年1月14號，開始臨時營運，光緒二十九年7月正式通車。


行為奇怪又背景神秘嘅吳少金，異常熱衷港產電影，真人秀節目編輯細薑懷疑吳少金係專門利用惡意批評嚟敲詐電影公司廣告費嘅神秘影評人，決定用真人show節目炒作吳少金呢個「電影痴漢」博收視，但係背後真相出乎意料咁耐人尋味…


常見嘅例子係男性應該比女性強。中國傳統觀念有重男輕女，認為男士應該要揾錢養家，女士應該留喺屋企打掃同照顧細路。相反，如果一個人未能符合某個性別嘅期望。例如，男士好怕醜同怕事，性格好女性化，就會畀人批評。


蓮麻坑路係香港靠近同深圳邊境嘅路。條路多數靠近邊界起，係唔計邊界道路，係香港至北有名嘅路。條路全部響邊境禁區，中間經過嘅蓮麻坑命名嘅，佢東起沙頭角，西至文錦渡。中間經過伯公坳、新桂田、蓮麻坑、橫瀝、白虎山、松園下、竹園、較寮村、打鼓嶺村、老鼠嶺、木湖瓦窰同新屋嶺。


呢間大樓係鋼筋石屎嘅結構大樓。佢係中國大陸入面，第一棟最高嘅鋼筋石屎嘅結構大樓，重係世界上最高嘅冇黐部分附加力嘅平板大樓。而大廈主樓嘅外牆都係用咗蜂窩鋁板同藍色鍍膜嘅玻璃嚟裝飾，而裙樓嘅牆係用咗光面嘅花崗石帖砌出嚟嘅。


冇扣模式係第一人身電子遊戲入面嘅一種茅招，指個玩家用某啲方法令到玩家角色睇嘅嘢嘅鏡頭唔受任何物件阻礙而且可以隨意郁動－喺第一人身嘅遊戲當中，遊戲畫面嘅鏡頭會擺喺主角嘅眼嗰度，而且定死咗郁唔到，一個令遊戲進入冇扣模式模式嘅程式會容許玩家以隻遊戲正常唔會容許嘅方法，將鏡頭移向任何方向而且唔受物件阻礙，令玩家能夠睇到一啲正常唔應該睇到嘅嘢。


喺選舉之前俄國嘅社會民主工黨試圖用另一種手段嚟阻止選舉舉行，而喺烏克蘭建立蘇維埃政權。但係呢種圖謀好快就俾人識穿，所有布爾什維克嘅軍隊被強制解除武裝，然後要搭火車返蘇聯 ，但係包括第二衛隊領導嘅軍隊係返蘇聯途中喺基輔發動兵變。


根據選舉結果，三百零一個候選人入面有一百七十一人贏出。超過70％嘅票投咗畀烏克蘭政黨，剩返10％嘅票就投咗布爾什維克。跟住政局不穩，烏克蘭選出嚟制憲會議從來冇召開過，烏克蘭議會冇耐就宣布，烏克蘭議會做住立法機關，直到召開制憲大會為止。


方向性喺分子生物學入面，係指一個核酸咁嘅端對端化學方位。喺核苷五環糖命名碳原子嘅規則會形成有「3'端」同「5'端」。沿住核酸結構嘅相同位置，包括有基因、轉錄因子同聚合酶等等，都通常係用「上游」或者「下游」嚟表示。


魏惠文，係香港無綫電視藝員，1990年代頭入咗無綫電視配音組，之後轉咗去幕前做電視劇藝員，2000年代起好多電視劇佢都有份做個小角色，係有一定資歷嘅綠葉演員。比較出名嘅演出包括1997年《狀王宋世傑》嘅七省狀師之一，2007年《強劍》嘅卓天航，同埋2016年《城寨英雄》嘅李發。


黃色工會、公司工會係指工會就勞資糾紛問題背住工人同對方「講掂數」，而妥協涉及收買會被批評係「假工會」，有關操作者即工賊。如果係激進派工會，就叫做「紅色工會」，因為1848年革命源故紅旗、紅色象徵革命。


獨立工會支持者認為，黃色工會會有利益衝突問題。相比獨立工會，難以俾人信心，所以大規模工人合同變僱傭合同，例如加班同薪水問題一般唔會由公司工會處理。有經濟學家提出質疑，20世紀初頭，好多公司因為擔心會導致出現獨立工會，無法控制情況，所以將工會模式公司管理化。


定向，原本叫野外定向，係一類體育活動，係種尋寶遊戲，玩家要識搵路技巧，曉用地圖同指南針，由一點去到另一點。通常玩嘅地方，玩家都係唔熟路，唔熟個地形。玩嗰陣，玩家會收到一張特製嘅地圖，叫定向圖，圖上有好多控制點。


定向原本係訓練軍官用，用來練習響地上便搵路，之後就發展到有好多款。最耐，最多人玩嘅，就當然係行路定向，其他玩法都係由佢而來，規則同型式只係稍稍改下，大同小異。基本來講，任何用地圖搵路，計時嘅比賽，都叫定向。


世界層面，有萬國定向總會，負責定例同指引，亦管四類賽事，即行路定向、單車定向、滑雪定向同傷健定向。 個會總部喺芬蘭，主力發展定向運動，促進定向發展同埋搞有吸引力嘅賽事。一九七七年起，個會亦係IOC認可。


定向會通常限喺自己地方，係自國組識屬會。好多會都會將賽事公開畀人玩。會亦都會搞練習、訓練、同社交活動。公開會係任何人都參加得，並無限邊個先參加得。而團體會通常限會員同某個團體有關，例如英軍定向會 就只係主要畀英軍人員參加。


定向係由瑞典來，源自19世紀。定向個名，orienteering，喺1886年第一次用，指靠地圖同指南針，穿過未知嘅地方。 喺瑞典，最初係地上軍事訓練，變成軍官比賽，再流入民間。去到1897年，響挪威搞咗第一次公開賽。


定向喺1930年代開始流行，原因係當時指南針平得來又夠可靠。1934年，有過廿五萬人玩定向，而且重傳到去芬蘭、瑞士、蘇聯同匈牙利。第二次世界大戰之後，定向傳透成個歐洲，現去到亞洲、北美洲同有大洋洲。1959年喺瑞典，就開咗個會，當時有十二國代表，奧地利、保加利亞、捷克斯洛伐克、丹麥、芬蘭、東德、西德、匈牙利、挪威、瑞典、瑞士同南斯拉夫。


大賽係分年紀同性別比賽，男用 M表示，女用 W表示。後加數字表示實齡幾多。好似M35呢班，就係畀實齡35歲嘅男人。有時幾班會走同一條綫。例如M60好多同W50共向一條路綫，M65 同 W55都係一樣。


控制點係放喺地圖上嘅一點，佢嘅地理特徵，好清楚咁到地面實境嘅對應到。控制點當地，會放咗個橙白燈籠。賽員會收到控制點提示表，上便有提示控制點，實際係放正喺邊個位。例如，放喺一嚿五米高嘅大石嘅北便。提示用符號表示，由萬國定向總會發出，叫標準控制點提示。


玩嘅人要顧自己安全。家下無規則點做，但有指引要跟住做。最基本係對咭尾。賽員喺起點交出自己咭尾，到終點連控制咭都交埋。賽事職員會對下咭尾，睇下有無人唔見咗。有咗電子釘窿，職員可以拎個「未完成」報告。所有賽員無論玩唔玩得晒，都一定要去終點報到。


早期標準係着運動衫，即係短褲加背心，喺草木多嘅地方比賽，無乜保護。之後就改為用尼龍做，輕身，專門用來跑定向嘅全身套裝。初頭定向衫都係啞色，但家下就主以多色為主。有啲定向會成訂做定向衫，有自己會嘅色，有自己會名。


接力賽係一隊賽員，個個都有份行條路綫，結果係隊嘅總時間決定。接力賽通常成批出發，而唔係逐個來。為咗減少賽員跟人，會有幾條並行嘅路綫。例如一隊三人，就有三條路綫，一人一條。為咗唔想人跟，邊隊行邊條先、邊條後都係唔同，例如甲乙丙三綫，次序可以係甲乙丙，乙丙甲，丙甲乙。


有款奪分式定向，叫耐力定向，通常玩足廿四個鐘，要求玩家要有耐力。玩嘅範圍好大，地圖比例細。呢種玩法來係澳洲來。佢個英文名rogaine，係最早三個玩家Rod、Gail、同Neil Philips嘅名夾成，家下官方解做Rugged Outdoor Group Activity Involving Navigation and Endurance，即係粗放式戶外羣組活動，要搵路同耐力。


夜賽時，賽員會帶頭橙。控制點亦會用反光料，比賽策略由精確搵路變成搵嘢。賽員去到控制點就近，用燈掃射搵標誌。如果入黑前就開始，就會一齊出發，等大家都光暗時段都公平。兩個傳統會賽，Tiomila同Jukola，都包括有夜行。


1996年起，一直有推動定向成為世運會項目，不過未見成功，之不過2001年定向就咗世界運動會項目，亦都係夏季聾人世運會項目。支持者都知，定向喺電視同觀眾來無咁吸引。比賽地點離市區遠，時間長過其他比賽好多。


1998年，日本名古屋搞嘅第十八屆冬季世運會，菅平滑雪場雖則無相關嘅官方示範運動，之但係相關嘅萬國文化節，就有滑雪定向。萬國定向總會曾經2002年向世運會委員會申請將滑雪定向加入2006年冬季世運會，佢可以同冬季雙項用埋同一場地。


之不過唔成功，因為委員會認為個活動大集中喺北歐各國，而觀眾同評述員要跟個活動有啲困難，亦要成本去搞新技術同賽果系統。2005年，委員會檢討賽事項目，證實將滑雪定向放入2014年各季世運會考慮之列。之不過，2006年11月28號，就決定唔會加任何新項目。


星加坡華人以福建人居多，其次係潮州人，而星加坡雙語教育政策着重英語，加上「講華語運動」，所以佢哋講嘅好多時候都係華語或者英語。不過，受到香港演藝文化影響，加上部分星加坡華人本身祖籍廣東，所以廣東話喺星加坡民間仍然有一定地位同流行度。


不過，政府對於喺政策宣傳以外，對於講廣東話或者其它華語方言嘅進一步放寬就有所保留。例如，喺2021年，電影《梅艷芳》上映嗰陣，就只能上映配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實。


屬人主義  係對國籍嘅基本概念之一，通常同屬地主義相對。屬人主義就係一個國家嘅公民應該由佢嘅血統，即係父母嘅國籍身份，而決定。除咗國籍之外，呢個概念亦都可以喺唔同嘅文化或者種族嘅認同上使用。相反，屬地主義嘅概念就係國籍應該由一個人嘅出生地而決定，而唔係取決於佢父母嘅國籍。


喺19世紀尾，法德兩國喺呢件事情上面有爭議。德國學家 Johann Fichte 表示相信一個“客觀嘅國籍”，所以應該以一個人嘅血統、種族、或者語言而決定佢嘅國籍。不過，法國學家 Ernest Renan 就表示反對呢個睇法，話應該開放一個比較配合共和主義嘅國籍系統，所以應該以一個人嘅出生地而取決佢嘅國籍。


好多國家都係兩用屬人主義同埋屬地主義。例如，美國國籍法容許基本上所有喺美國國内出世嘅人擁有國籍，亦同時為所有至少有一位父母係美國公民嘅人提供美國國籍。同樣，英國為所有英國公民嘅後代提供國籍，不過喺出生地上面就有某啲其他條件嘅限制。


2017年8月6號，6個社區組織葵青連動、沙網、荃社網、屯網、天水圍社區網絡、藍田社區網絡正式成立社區網絡聯盟。社區網絡聯盟發言人劉頴匡話，佢哋唔想受政黨束縛，所以就成立組織做社區工作。而佢哋都面對到資源分配不足，所以就成立個平臺嚟分享資源。


摩拉縣係汶萊四個縣之一，北面係南中國海，東南係汶萊灣，南西同馬來西亞沙撈越州林夢省接壤，縣城係斯里巴加灣市。呢個縣面積達570平方公里，全縣人口大約21.83萬人，係汶萊最北面嘅一個縣，亦係汶萊面積最細嘅行政區。


「萬佛寶殿」側邊係一座樓高6層，佔地650平方公呎嘅綜合大樓。新大樓喺1999年2月2號正式開始起，2006年至2007年間起好。新綜合大樓因配合資訊科技時代，用新時代嘅建築設計，放棄傳統唔合時嘅佈局，以實用為目的，方便第日維修同保養，以免浪費善信嘅布施。


林浩文自細住公共屋邨，做過無綫電視舞蹈藝員，有次活動畀前無綫監製潘嘉德邀請做特約演員，對演戲產生咗興趣，所以喺2017年入讀藝員訓練班。跟住佢再畀處境劇《愛·回家之開心速遞》監製賞識，參演固定角色「阿叢」。


該畫經中山大學歷史系教授姜伯勤考證，確認係祆教圖像，畫入面二女神係粟特神祇。佢重認為右邊持日月蛇蠍嘅四臂女神係祆教嘅娜娜神，佢運用圖像學同圖像誌嘅方法研究各種娜娜女神嘅圖像及文獻嚟充實呢個觀點，並闡釋咗敦煌賽祆嘅情景同粟特神祇畫像嘅運用。


娜娜女神係源自美索不達米亞嘅神祇，據說佢原係蘇美爾嘅性愛、豐產及戰爭女神伊南娜，後尾融入祆教神祇之列。薩珊王朝時期，對娜娜女神嘅崇拜畀粟特商人帶入東亞，漢化後叫做「胡天南太后」。該畫女神頭部佩戴嘅桃形冠可能受到回鶻嘅影響。


2022年11月6號，虛擬實境大型多人網上角色扮演遊戲《Sword Art Online》正式營運，呢個遊戲要啲玩家戴住同開着一個叫NerveGear嘅好似頭盔咁樣嘅設備先玩得，而戴咗同開着之後，NerveGear會同玩家嘅腦部連繫起上嚟，而玩家喺現實世界度就好似昏迷咗咁，要登出遊戲先會醒番。


嗰日有大約1萬個玩家戴咗NerveGear登入遊戲，過咗幾個鐘頭之後啲人開始發覺冇法子登出，然後有個自稱係遊戲設計者茅場晶彥嘅人係遊戲度出現，話畀所有人知只有一個方法可以登出，就係要有人打低第100層波士。


茅場又同大家講，如果玩家喺遊戲入面嘅生命值跌到0嘅話，冇得再可以復活重新嚟過，佢個NerveGear會放出高功率微波破壞人腦，即係響現實世界嘅身體都一樣會死，而如果玩家喺現實世界畀人除咗個NerveGear嘅話，一樣會被燒腦，由於NerveGear入面有電池，就算抆電掣都冇得登出。


2024年11月SAO通關之後，桐谷和人喺現實世界醒番，但係結城明日奈同另外300位玩家由於須鄉伸之嘅陰謀，喺現實世界度仲係昏迷緊。桐人知道有人喺另一隻VRMMORPG遊戲《ALfheim Online》入面見到有個似亞絲娜嘅人之後，走去玩嗰個遊戲，仲喺遊戲入面遇到佢個妹桐谷直葉，但係初時桐人唔知道莉法就係直葉。


英文版其實畀人改過好多次，加拿大決定用佢做國歌之後更加係畀人大執。最近一次改詞係喺2018年，將 ｢你嘅仔｣ 改咗做 ｢我哋｣，當時頗為有爭議性，拖咗好耐先改到，但係其實原詞本來就係寫 ｢我哋｣，一直唱開嘅 ｢你嘅仔｣ 其實係一戰嗰陣改咗詞叫人送啲仔去參軍。


佢喺尾張國嘅一個農村出世，後生嗰時曾經係今川義元管轄城引馬城城主飯尾連龍部屬松下嘉兵衛嘅家臣，不過冇耐就離開咗。之後成為咗織田信長嘅家臣，漸漸得到信長嘅信任。喺攻打稻葉山城後，收編咗蜂須賀小六、前野長康、竹中半兵衛等家臣。


1582年當秀吉聞到信長死喺本能寺嘅消息，佢立即急急向毛利軍議和，折返近畿，並且喺山崎擊敗咗明智光秀。跟住秀吉打敗咗織田信孝同柴田勝家。接著又成為向德川家康議和，之後成功討伐四國同九州，大致上大部份地方都臣服秀吉。


甲起源不明，然而常見於甲骨文、金文，出處早過殷商。甲字或為借用，或出自更古老符號。古代天干解釋，都象徵一年氣候循環，草木枯榮。按陳久金說，五行為一年變化流動分成五候，再二分陰陽成十月。故此天干為遠古十月曆遺留，而甲就第一個月，立春之後，以草木之種破甲而出，萌發之象。


有關天干同氣候循環意味，亦可見於漢書律曆志，「出甲於甲，奮軋於乙，明炳於丙，大盛於丁，豐楙於戊，理紀於己，斂更於庚，悉新於辛，懷任於壬，陳揆於癸。」如此講到萬物同季節盛衰。所謂出甲於甲，就喺甲時就種子發芽，破甲而出，同春季有莫大關係。


《還來得及再愛你》，係香港電視網絡拍嘅電視劇，由唐禹哲、詩雅、尹子維、姚樂怡、應昌佑、湯怡、陳安瑩、陳家樂、冼灝英、陳少邦、林熹瞳、黃浩霆領銜主演，喺2012年4月開拍。呢套劇係用吸血殭屍做主題嘅偶像劇。


2002年俾廣州市人民政府公佈做市級文物。2004年轉咗畀廣州博物館睇實重喺兩年後整飾成專題展廳，嚟話清楚大清嘅廣州對外貿易史。2015年因提升文化設施，廣州市人民政府開始喺海珠區藝苑路搞現代化啲嘅廣州美術館出嚟。


相傳喺古代嗰陣，由於成日都俾海嘅漲退潮影響，搞到地下嘅水質好差，而南越王趙佗就負責鑿咗呢個井出嚟。不過由於佢嘅井水質比較好，所以嗰時凈係得廣州嘅封建統治者霸咗呢個井而唔畀百姓嚟掂。之前蘇東坡寫咗首詩就話咗雖然廣州地區啲人都鍾意呢個井啲水，但凈係得官員先至可以掂。


喺古代嗰陣，市入面嘅茶樓就話佢係「山水名茶」、都成日嚟呢個井攞水嚟招客，一直到20世紀50年代為止，都有好多居民嚟呢度攞水嚟飲。但係到咗20世紀60年代，由於周邊俾人猛咁破壞生態環境，加上呢個井成日冇人嚟整，而導致井底出現淤積，搞到之前有嘅飲水功能都冇埋。


佢同衞國公姬元，同姬元老婆南子，有非常深轇輵。姬元好男色，寵愛子朝，子朝又同南子私通，又同姬元老母宣姜私通。子朝曾經叛亂，趕姬元出國。姬元返來，佢就逃亡。因為南子又掛子朝，姬元又召佢返衞國，並且建造埋宮殿。


馬來西亞廣播電視台前身係馬來亞廣播電台，總部喺新加坡，1946年4月1號開始播放電台節目。馬來亞喺1957年8月31號獨立之後，「馬來亞廣播電台」喺1959年1月1號將總部搬去吉隆坡，原有嘅新加坡播音室就由新加坡廣播電台接管。


馬來西亞喺1963年12月28號引入電視廣播，當時啱啱係聖誕、元旦假期，馬來西亞電視台第一次轉播雪蘭莪州巴生谷舉行嘅慶祝活動。新加坡亦喺同年12月28號引入電視廣播，最初新加坡電視台係馬來西亞電視台喺新加坡州嘅分部，服務新加坡觀眾，直至新加坡喺1965年獨立之後，先脫離馬來西亞電視台。